މި ޙާލަތުގައި މުދައްރިސުންވަމުންދާ ޤުރުބާނީއަކީ މުޅި ޤައުމު ފަޚުރުވެރިވާކަމެއް - ރައީސުލްޖުމްހޫރިއްޔާ މި ޙާލަތުގައި މުދައްރިސުންވަމުންދާ ޤުރުބާނީއަކީ މުޅި ޤައުމު ފަޚުރުވެރިވާކަމެއް - ރައީސުލްޖުމްހޫރިއްޔާ\nމި ޙާލަތުގައި މުދައްރިސުންވަމުންދާ ޤުރުބާނީއަކީ މުޅި ޤައުމު ފަޚުރުވެރިވާކަމެއް - ރައީސުލްޖުމްހޫރިއްޔާ\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް- ފައިލް ފޮޓޯ: ޕީއެސްއެމް ނިއުސް\nކޯވިޑް-19ގެ މި ބަލިމަޑުކަމުގެ ތެރޭގައި މުދައްރިސުންވަމުންދާ ޤުރުބާނީއަކީ މުޅި ޤައުމު ފަޚުރުވެރިވާކަމެއްކަމަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙު ވިދާޅުވެއްޖެއެވެ.\nރައީސުލްޖުމްހޫރިއްޔާ މިހެން ވިދާޅުވީ، މިއަދު ފާހަގަކުރަމުންދާ މުދައްރިސުންގެ ދުވަހުގެ މުނާސަބަތުގައި، މުދައްރިސުންގެ އަގުވަޒަންކުރައްވާ ދެއްވި ވީޑިއޯ މެސެޖެއްގައެވެ.\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙު ވިދާޅުވީ، މުދައްރިސުން އަދާކުރައްވަނީ ވަޒީފާއެއްކަމަށްވިޔަސް ހަޤީޤަތުގައި މުދައްރިސުންގެ މަސައްކަތަކީ ޤައުމުގެ ހައްޤުގައި ކުރައްވާ ވަރަށް އަގުހުރި އިންސާނީ ޚިދުމަތެއްކަމަށެވެ. އަދި ރަނގަޅު ޢިލްމާއި، ހެޔޮ ތަރުބިއްޔަތާއި، ރިވެތި އަޙްލާޤުގެމަތީގައި އަޅުގަނޑުމެންގެ ދަރިންގެ ކުރިމަގު ބިނާކޮށްދިނުމުގައި މުދައްރިސުންގެ ދައުރު ބޮޑުކަމަށެވެ. ކޯވިޑް-19ގެ މި ޙާލަތުގައި މުދައްރިސުންވަމުންދާ ޤުރުބާނީއަކީ މުޅި ޤައުމު ފަޚުރުވެރިވާފަދަކަމެއްކަމަށްވެސް އެމަނިކުފާނުގެ މެސެޖުގައި ވަނީ ފާހަގަކުރައްވާފައެވެ.\n"ޤައުމު ބިނާވެގެންދަނީ މުދައްރިސުން އަޅުއްވާދެއްވާ ބިންގަލުގެ މަތީގައި. ކޯވިޑް-19ގެ ނުރައްކަލުގެ ތެރޭގައިވެސް ދަރިވަރުންގެ ކިޔެވުން ކުރިއަށްގެންދިއުމުގައި މުދައްރިސުން ވެވަޑައިގަންނަވަމުން އެގެންދަވަނީ މުޅި ޤައުމު ފަޚުރުވެރިވާފަދަ މަތިވެރި ޤުރުބާނީއެއް. އެކަމަށްޓަކާ ރާއްޖޭގެ ލޮބުވެތި ރައްޔިތުންގެ ނަމުގައި ތިޔަ ބޭފުޅުންނަށް ޝުކުރު ދަންނަވަން" ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙު ވިދާޅުވިއެވެ.\nމުދައްރިސުންގެ ދުވަހާގުޅިގެން ރައީސުލްޖުމްހޫރިއްޔާގެ އަނބިކަނބަލުން ފަޒްނާ އަޙްމަދުވެސް ވަނީ ޚާއްސަ ވީޑިއޯ މެސެޖެއްދެއްވާފައެވެ. އެކަމަނާއަކީ ރާއްޖޭގެ ތަޢުލީމީ ދާއިރާގައި ގިނަ ދުވަހު ޚިދުމަތްކުރައްވާ ތަޖުރިބާ ލިބިވަޑައިގެންފައިވާ ބޭކަނބަލެކެވެ.\nރައީސުލްޖުމްހޫރިއްޔާގެ އަނބިކަނބަލުން ފަޒްނާ އަޙްމަދުގެ މެސެޖުގައި މިއަދަކީ ކޯވިޑް-19ގެ މި ޙާލަތުގައި އުނގަންނައިދިނުމުގެ ކަންކަން ނުހުއްޓި، މުޢާލާތް ނުކެނޑި ކުރިއަށްގެންދިއުމަށް މަސައްކަތް ކުރާ "އަން-ސަންގް ހީރޯޒް"ގެ ދުވަހުގެ ގޮތުގައި ވަނީ ސިފަކުރައްވާފައެވެ. އަދި މުދައްރިސުން މި ޙާލަތުގައި ދައްކަމުންދާ ނަމޫނާ އެގޮތުގައި ކުރިއަށްއޮތްތަނުގައިވެސް ދެއްކެވުމަށް އެކަމަނާވަނީ އެދިވަޑައިގެންފައެވެ.\n"ގޭގައި ތިއްބަވައިގެން ދަރިވަރުންނަށް ބޭނުންވާ މަސައްކަތްތައް އަމިއްލައަށް ތައްޔާރުކޮށްދެއްވާ، އެބޭފުޅުން އަމިއްލައަށް އެ ޓެކްނޮލޮޖީ ދަސްކުރައްވައިގެން ފިލާވަޅުތައް ހުށަހަޅުއްވަމުން ގެންދެވިކަން އަޅުގަނޑު ވަރަށް އުފަލާއެކު ފާހަގަކުރަން. އަދި ހަމައެކަނި އެބޭފުޅުން ހުށަހެޅުއްވީ ފިލާވަޅުތަކެއް އެކަންޏެއްނޫން. ކުދިންގެ ހާލުބަލަން ގުޅުއްވާ، އަދި ނުވިތާކަށް، އެކުދިންގެ މައިންބަފައިންނާއި ބެލެނިވެރިންގެ ހާލު ބަލަންވެސް ޓީޗަރުން ގުޅުއްވާ ހެއްދެވިކަން އަޅުގަނޑު އުފަލާއެކު ފާހަގަކުރަން. މިކަމަށްޓަކާ އަދިވެސް އެއްފަހަރު ހުރިހާ ޓީޗަރުންނަށް ވަރަށް އިޚްލާސްތެރިކަމާއެކު ޝުކުރުދަންނަވަން. އަޅުގަނޑުގެ އެދުމަކީ ތިބޭފުޅުން ތި ފެއްޓެވި މަސައްކަތް މެދުކަނޑާނުލައްވާ މިއަށްވުރެއްވެސް ފުރިހަމަކޮށް ކުރިއަށްގެންދެވުން" ރައީސުލްޖުމްހޫރިއްޔާގެ އަނބިކަނބަލުން ފަޒްނާ އަޙްމަދު ވިދާޅުވިއެވެ.\nމުދައްރިސުންގެ ދުވަހާގުޅުވައިގެން ރައީސުލްޖުމްހޫރިއްޔާގެ ނައިބު ފައިޞަލް ނަސީމް ދެއްވި ވީޑިއޯ މެސެޖުގައި ޤައުމެއް ކުރިއަރައި ދިއުމަށް ބޭނުންވާ ހަރުދަނާ ޤާބިލު ޖީލެއް ބިނާކުރުމަށް ކުރާ މަސައްކަތުގައި އެންމެ އިސް ދައުރެއް އަދާކުރާ ބަޔަކީ ހީވާގި މުދައްރިސުންކަމަށް ވިދާޅުވިއެވެ. އަދި މުދައްރިސުން ރެއާދުވާލު ކުރާ ބުރަ މަސައްކަތަކީ އަޅުގަނޑުމެންނަށް އަގުކުރެވޭނެ ފަދަ މަސައްކަތެއް ނޫންކަން ރައީސުލްޖުމްހޫރިއްޔާގެ ނައިބު ވަނީ ފާހަގަކުރައްވާއެވެ.\n"ޝައްކެއްނެތް ސްކޫލެއް ރަނގަޅު ސްކޫލަކަށް ވަނީ އެތަނުގެ އިމާރާތުގެ ހުންނަ މޮޅު ކަމަކުންނެއްނޫން. އަދި އެ ސްކޫލެއްގައިވާ ތަކެތީގެ އަގުބޮޑުކަމަކުންނެއްވެސްނޫން. ސްކޫލެއް ރަނގަޅު ސްކޫލަކަށްވަނީ އެ ސްކޫލުގައި ހީވަގިކަމާއެކު ކިޔަވައިދެއްވާ މުދައްރިސުންގެ ސަބަބުން. ހަރުދަނާ ޖީލެއް ބިނާކުރުމަށްޓަކާ މުދައްރިސުންކުރާ ބުރަ މަސައްކަތް ފާހަގަކޮށް އެކަމަށްޓަކާ ރާއްޖޭގެ އެންމެހާ ލޮބުވެރި މުދައްރިސުންނަށް ފަށްފަށުން ޝުކުރުދަންނަވަން" ރައީސުލްޖުމްހޫރިއްޔާގެ ނައިބު ފައިޞަލް ނަސީމް ވިދާޅުވިއެވެ.\nމުދައްރިސުން ކުރާ މަސައްކަތް ފާހަގަކޮށް، ހިތްވަރުދީ މުދައްރިސުންގެ އަގު ބައިނަލްއަޤްވާމީ ފެންވަރެއްގައި ފާހަގަކުރުމަށްޓަކާ ކޮންމެ އަހަރެއްގެ އޮކްޓޯބަރުމަހުގެ5ވަނަ ދުވަސް ފާހަގަކުރަމުން އަންނަނީ މުދައްރިސުންގެ ދުވަހުގެ ގޮތުގައެވެ.\nމި ދުވަހާގުޅުވައިގެން އެޑިއުކޭޝަން މިނިސްޓަރ ޑރ. އައިޝަތު ޢަލީ ދެއްވި ޚިޠާބުގައިވެސް ވަނީ ކޯވިޑް-19ގެ މިޙާލަތުގައިވެސް ޓެކްނޮލޮޖީގެ އެކި ވަޞީލަތްތައް މެދުވެރިކޮށް ދަރިވަރުންނަށް ތަޢުލީމު ފޯރުކޮށްދިނުމަށް މުދައްރިސުން ކުރައްވާ ބުރަ މަސައްކަތް ފާހަގަކުރައްވާ، މުދައްރިސުންގެ ޚިދުމަތްތައް ބަލައިގަނެ، ޚާއްސަ ޝުކުރެއް އަދާކުރައްވާފައެވެ.\nސްކޫލްތައް ހުޅުވައިގެން ގްރޭޑް7ގެ ދަރިވަރުންނަށް ކިޔަވައިދޭން ފަށައިފި\nމީހުން ބިނާކޮށްގެން ނޫނީ ފެނާއި ނަރުދަމާގެ ޚިދުމަތް ފުރިހަމައެއް ނުވާނެ - ޑރ. ހުސައިން\nގްރޭޑް 7އާއި 8ގެ ދަރިވަރުންނަށް ސްކޫލްތައް ހުޅުވައިގެން ކިޔަވައިދޭން ނިންމައިފި


Copa America gai Uruguay In Thafaathu Bodu Natheejaa akun Ecuador...\nކޮޕާ އެމެރިކާގައި އުރުގުއޭއިން ތަފާތު ބޮޑު ނަތީޖާއަކުން އިކުއެޑޯގެ މައްޗަށް ކުރި ހޯދައިފި\n3 މަސް,4ހަފްތާ, 18 ގަޑި, 24 މިނެޓް, 15 ސިކުންތު ކުރިން 1090އަހްމަދު މިޒްޔާލް\nކޮޕާ އެމެރިކާގެ ގްރޫޕް ސީގައި އުރުގުއޭއާއި އިކުއެޑޯ ބައްދަލުކުރި މެޗު ތަފާތު ބޮޑު ނަތީޖާއަކުން އުރުގުއޭ ކާމިޔާބުކޮށްފިއެވެ.\nއުރުގުއޭއިން އެ މެޗު ކާމިޔާބުކުރީ 4-0 ގެ ނަތީޖާއަކުންނެވެ. އެ މެޗުގެ6ވަނަ މިނެޓުގައި ނިކޮލަސް ލޮޑެއިރޯ ޖަހައިދިން ލަނޑާއެކު އުރުގުއޭއަށް އަވަސް ލީޑެއް ލިބުނުއިރު، މެޗުގެ 24 ވަނަ މިނެޓުގައި އިކުއެޑޯގެ ޑިފެންޑަރު ހޯސޭ ކުއިންތެރޯސް ކުރި ފައުލަކާ ގުޅިގެން އޭނާއަށް ވަނީ ރަތްކާޑެއް ދައްކައި ދަނޑުން ފޮނުވާލާފައެވެ.\nއޭގެ ފަހުން މެޗުގެ 33 ވަނަ މިނެޓުގައި ޑިއޭގޯ ގޯޑިން ފަހިކޮށްދިން ފުރުސަތަކުން އެޑިންސަން ކަވާނީ ވަނީ ލަނޑެއް ޖަހައި، އުރުގުއޭގެ ލީޑު ފުޅާކޮށްދީފައެވެ. އަދި ފުރަތަމަ ހާފު ނިމެން ކައިރިވެފައިވަނިކޮށް ސުއަރޭޒް ޖަހައިދިން ލަނޑާއެކު އުރުގުއޭއިން ފުރަތަމަ ހާފު ނިންމާލީ 3-0 ގެ ނަތީޖާއަކުން ކުރީގައި އޮވެގެންނެވެ.\nއެ މެޗުގެ ފަހު ލަނޑަކީ މެޗުގެ 78 ވަނަ މިނެޓުގައި އިކުއެޑޯގެ ޑިފެންޑަރު އާޓޫރޯ މީނާ އަތުން ބައިކޮޅަށް ވަތް ލަނޑެކެވެ.\nއެ މުބާރާތުގައި މިހާތަނަށް ކުޅުނު މެޗުތަކުގެ ތެރެއިން ގްރޫޕް އޭގައި ބްރެޒިލްއިން ބޮލީވިއާގެ މައްޗަށް 3-0 ގެ ނަތީޖާއަކުން ކުރި ހޯދިއިރު، ވެނެޒުއޭލާއާއި އަދި ޕެރޫ ބައްދަލުކުރި މެޗު ނިމުނީ ދެ ޓީމުން ކުރެ ޓީމަކަށް ވެސް ލަނޑެއް ނުޖެހި އެއްވަރުވެގެންނެވެ.\nގްރޫޕް ބީގައި 2-0 ގެ ނަތީޖާއަކުން ކޮލަމްބިއާ އަތުން އާޖެންޓީނާ ބަލިވިއިރު، ޕެރެގުއޭއާއި ޤަތަރު ބައްދަލުކުރި މެޗު ނިމުނީ 2-2 ގެ ނަތީޖާއަކުން ދެ ޓީމު އެއްވަރުވެގެންނެވެ.


Final buruge fahu dhe jaaga Italy aai Belgium ah | Mihaaru\n19 ނޮވެމްބަރ 2020 - 08:53\nބްރުސެލްސް (ނޮވެމްބަރު 19) - ޔުއެފާ ނެޝަނަލް ލީގުގައި ރޭ ކުޅުނު މެޗުތަކުން މޮޅުވެ މުބާރާތުގެ ފައިނަލް ބުރު (ސެމީ ފައިނަލް) ގެ ފަހު ދެ ޖާގަ ބެލްޖިއަމް އާއި އިޓަލީން ކަށަވަރުކޮށްފި އެވެ.\nބެލްޖިއަމް އާއި އިޓަލީގެ އިތުރުން ދެން ސެމީގައި ވާދަކުރާނީ ފްރާންސް އާއި ސްޕެއިން އެވެ. ނެޝަނަލް ލީގުގެ ފުރަތަމަ މުބާރާތުގެ ސެމީގައި ކުޅުނު އެއްވެސް ޓީމަކަށް ދެ ވަނަ މުބާރާތުގެ ގަދަ ހަތަރަކުން ފުރުސަތެއް ނުލިބެ އެވެ. ފުރަތަމަ މުބާރާތުގެ ސެމީގައި ސްވިޒަލެންޑާއި އިންގްލެންޑާއި ނެދަލެންޑްސްއާ ވާދަކޮށް ތަށި ހޯދީ ޕޯޗުގަލް އެވެ. އަންނަ އަހަރު އޮކްޓޫބަރު މަހު ކުޅޭ ނޭޝަންސް ލީގުގެ ފައިނަލް ބުރު ހޯސްޓްކުރާނެ ގައުމެއް ކަނޑައަޅާނީ އަންނަ މަހު ތިން ވަނަ ދުވަހު އެވެ.\nބެލްޖިއަމް އިން ގްރޫޕް އޭ2 ގެ އެއް ވަނަ ހޯދީ ރޭ އަމިއްލަ ދަނޑުގައި ޑެންމާކް އަތުން 4-2 އިން މޮޅުވެގެންނެވެ. މި ގްރޫޕްގައި ވާދަކުރި އިންގްލެންޑް ރޭ އައިސްލެންޑް އަތުން 4-0 އިން މޮޅުވި ނަމަވެސް ދިޔައީ ތިން ވަނަ އެވެ. އެއް ވަނައިގައި އޮތް ބެލްޖިއަމް އަށް 15 ޕޮއިންޓް ލިބުނުއިރު، ދެ ވަނައިގައި އޮތް ޑެންމާކާއި ތިނެއްގައި އޮތް އިންގްލެންޑަށް ލިބިފައިވަނީ 10 ޕޮއިންޓެވެ. ހަ މެޗުން ޕޮއިންޓެއް ނުލިބި މުބާރާތް ނިންމާލި އައިސްލެންޑް ވަނީ ނޭޝަންސް ލީގުގެ ބީ ކެޓަގަރީ އަށް ރެލިގޭޓްވެފަ އެވެ.\nޔޫރީ ޓިއެލެމަންސްގެ ގޯލުން މެޗުގެ ތިން ވަނަ މިނިޓްގައި ބެލްޖިއަމް ލީޑުނަގާފައިވަނިކޮށް ޑެންމާކަށް 17 ވަނަ މިނިޓްގަައި އެއްވަރުކޮށްދިނީ ޔޮނަސް ވިންޑް އެވެ. ބެލްޖިއަމް މޮޅުވީ ދެ ވަނަ ހާފުގެ ގޯލުތަކާ އެކީ އެވެ. ބެލްޖިއަމް ރޮމެލޫ ލުކާކޫ ދެ ގޯލު ޖެހިއިރު، އަނެއް ގޯލު ޖެހީ ކެވިން ޑިބްރޭނާ އެވެ. ޑެންމާކްގެ ދެ ވަނަ ގޯލަކީ ބެލްޖިއަމްގެ ނާސިރު ޗަޑްލީ އަތުން ބައިކޮޅަށް ވަން ގޯލެކެވެ.\nގިނަ ބަދަލުތަކާ އެކު ރޭ ކުޅުނު އިންގްލެންޑް ޓީމުގެ ލަނޑުތައް ޖެހީ ފިލް ފޯޑެން ދެ ގޯލާއި ޑެކްލަން ރައިސް އަދި މޭސަން މައުންޓް އެވެ. މި މެޗުގެ ފަހު 40 ވަރަކަށް މިނިޓް އައިސްލެންޑުން ކުޅުނީ އެއް ކުޅުންތެރިއަކު މަދުކޮށެވެ. އެއީ އެ ޓީމުގެ ބާހީރް ސްވައޭސަން އަށް ދެ ވަނަ ރީނދޫ ކާޑާ އެކު ރަތް ކާޑު ދެއްކުމުންނެވެ.\nރޮބާޓޯ މަންޗިނީގެ ކޯޗުކަމުގައި ކުޅޭ އިޓަލީ ރޭ މޮޅުވީ ރަށުން ބޭރުގައި ބޮސްނިއާ އަތުން 2-0 އިންނެވެ. އިޓަލީގެ ދެ ގޯލު ޖެހީ އަންދްރެއާ ބެލޮއްޓީ އާއި ޑޮމެނީކޯ ބެރާޑީ އެވެ. އިޓަލީ ގްރޫޕް އޭ1ގެ އެއް ވަނަ އަށް ދިޔައީ 12 ޕޮއިންޓާ އެކު އެވެ. ރަށުންބޭރުގައި ޕޮލެންޑް އަތުން 2-1 އިން މޮޅުވި ނެދަލެންޑްސް ދިޔައީ 11 ޕޮއިންޓާ އެކު ދެ ވަނަ އެވެ. ތިން ވަނައިގައި ޕޮލެންޑް ނިންމާލީ ހަތް ޕޮއިންޓް ހޯދައިގެންނެވެ. ހުރިހާ މެޗަކުން ދެ ޕޮއިންޓް ލިބުނު ބޮސްނިއާ ވަނީ ނޭޝަންސް ލީގުގެ ދެ ވަނަ ކެޓަގަރީ އަށް ރެލިގޭޓްވެފަ އެވެ.\nޕޮލެންޑްގެ ކަމިލް ޔޯވިއަކްގެ ގޯލުން އެ ޓީމު ލީޑުނަގާފައިވަނިކޮށް ނެދަލެންޑްސް އިން ނަތީޖާ އަނބުރާލީ ފަހު ވަގުތު ދެ ގޯލު ޖަހަ އެވެ. މެމްފިސް ޑިޕާއިގެ ޕެނަލްޓީން ނަތީޖާ ހަމަހަމަކުރިއިރު، މޮޅުވި ގޯލު ޖެހީ އެ ޓީމުގެ ކެޕްޓަން ޖިއޮޖީނިއޯ ވައިނަލްޑަމް އެވެ.


Mi aee4leaderun minivan kurumuge masakkathuga baiverivaan: Hiyalee - vNews.mv\nމިއައީ ހަތަރު ލީޑަރުން މިނިވަންކުރުމުގެ މަސައްކަތުގައި ބައިވެރިވާން: ހިޔަލީ\nސައިފް އަޒްހަރު 21 September 2018, 00:31\nގުޅިފައިވާ އިއްތިހާދާ ގުޅިވަޑައިގަތީ ހައްޔަރުކޮށް ޖަލަށްލާފައިވާ ހަތަރު ލީޑަރުން ސަލާމަތްކުރުމުގެ މަސައްކަތުގައި ބައިވެރިވެވަޑައި ގަތުމުގެ ގޮތުން ކަމަށް، ރައްޔިތުންގެ މަޖިލީހުގެ ކުރީގެ މެމްބަރ ހިޔަލީ މުހަންމަދު ރަޝީދު ވިދާޅުވެއްޖެއެވެ.\nގުޅިފައިވާ އިއްތިހާދުން އައްޑޫސިޓީ ހިތަދޫގައި ބާއްވާ ބޮޑު ޖަލްސާގައި ވާހަކަފުޅު ދައްކަވަމުން ހިޔަލީ މުހަންމަދު ރަޝީދު ވިދާޅުވީ، އިއްތިހާދުގެ ޖަލްސާގައި ބައިވެރިވެވަޑައިގެން ޕޯޑިއަމަށް އަރާވަޑައިގެންނެވީ އަހްމަދު ނާޒިމް ވިދާޅުވި ވިދާޅުވުމަކަށް ކަމަށެވެ.\nމިކަމުގައި އަމިއްލަ އެއްވެސް އެދުންފުޅެއް ނެތްކަމަށާއި، އިއްތިހާދުގެ ސަރުކާރުންގެ ވަޒީފާއެއްވެސް ބޭނުންފުޅު ނުވާ ކަމަށާއި، ސަރުކާރާ ގުޅުމުގެ އެއްވެސް ވިސްނުންފުޅެއްވެސް ނެތްކަމަށް ހިޔަލީ މުހަންމަދު ރަޝީދު ވިދާޅުވިއެވެ.\nހިޔަލީ ވިދާޅުވީ، އިއްތިހާދުގެ ރިޔާސީ ކެންޑިޑޭޓް އިބްރާހިމް މުހަންމަދު ސޯލިހަކީ އިޚްލާސްތެރި، ރަނގަޅު ބޭފުޅެއް ކަމަށާއި، ރިޔާސީ އިންތިޚާބުގައި ވޯޓް ދެއްވާނީ އިބޫއަށް ކަމަށެވެ.


UEFA aa dhekolhah PSG in appeal kaamiyaabu kohfi | Mihaaru\n20 މާޗް 2019 - 09:113comments\nސީއޭއެސް އިން ޕީއެސްޖީގެ އެފްއެފްޕީއާ ހިލާފުވާ މައްސަލައެއް ނެތް ކަމަށް ނިންމީ މިދިޔަ އަހަރު ޖޫންގަ އެވެ. އޭގެ ފަހުން މީޑިއާގައި ލީކުވި ސިއްރު ލިޔެކިއުންތަކަށް ބެލުމަށް ފަހު މިދިޔަ އަހަރުގެ ސެޕްޓެމްބަރު 24 ވަނަ ދުވަހު ޔުއެފާ އިން ވަނީ ޕީއެސްޖީން ހަރަދުކުރުމުގައި އެފްއެފްޕީއާ ހިލާފުވެފައިވޭތޯ އެ ކްލަބްގެ މައްސަލަތަކެއް ބެލުމަށް ނިންމައިފަ އެވެ. އެއާ އެކު ޕީއެސްޖީން ވަނީ އެ މައްސަލަ ސީއޭއެސްގައި އެޕީލްކޮށްފަ އެވެ.\nމި މައްސަލައިގައި ސީއޭއެސްގެ ޗެމްބަރުން ގޮތެއް ނިންމުމަމަށް ފަހު އިއްޔެ އާންމުކުރި ބަޔާނުގައި ބުނެފަައިވަނީ ޕީއެސްޖީގެ ކުރީގެ މައްސަލަތައް ޔުއެފާ އަށް އަލުން ނުބެލޭނެ ކަމަށާއި ސަބަބަކީ އެއީ ކުރިން ބަލާ ނިމިފައިވާ މައްސަލަތަކެއް ކަމުގައިވާތީ ކަމަށެވެ. އަދި އަލުން މައްސަލަ ބެލުމަށް ޔުއެފާ އިން އުސޫލުގެ ތެރެއިން ކަންތައް ކުރާނަމަ މައްސަލައިގައި ގޮތް ނިންމިތާ 10 ދުވަސްތެރޭ އަލުން ހުށަހަޅަން ޖެހޭނެ ކަމަށާއި ޔުއެފާ އިން އެކަންކުރަން އުޅުނީ މުއްދަތު ފާއިތުވި ފަހުން ކަމަށެވެ.\nޔުއެފާ އިން ބޭނުންނަމަ 2017 ވަނަ އަހަރުން ފެށިގެން ޕީއެސްޖީގެ ހަރަދުތައް ތަހުގީގުކުރުމުގެ ފުރުސަތު އޮންނާނެ ކަމަށް ސީއޭއެސް އިން ބުނެ އެވެ.\nޔުއެފާ އިން މައްސަލަ އަލުން ބަލަން ނިންމީ 2017 ވަނަ އަހަރު ޕީއެސްޖީ ދުނިޔޭގެ ރެކޯޑް އަގަކަށް ބާސެލޯނާ އިން ނޭމާ ގަތުމުގެ އިތުރުން މޮނާކޯ އަށް އުސޫލުން ބޭރުން ފައިސާދީ ކިލިއަން އެމްބާޕޭ ލޯން އެއްބަސްވުމެއްގެ ދަށުން ގެންގޮސްފައިވާތީ އެވެ.\nސީއޭއެސް އިން ޕީއެސްޖީއާ އެއްކޮޅަށް މައްސަލައިގައި ގޮތް ނިންމި ނަމަވެސް ޔުއެފާ އިން ބޭނުންވަނީ މި މައްސަލައިގައި އިތުރު ގޮތްތަކެއް ހޯދައި ޕީއެސްޖީގެ ހަރަދުތައް ބެލުމަށް މަސައްކަތް ކުރަމުންނެވެ. މީގެ ކުރިން 2014 ވަނަ އަހަރު ޔުއެފާ އިން ވަނީ އެފްއެފްޕީއާ ހިލާފުވެފައިވާތީ ޕީއެސްޖީ އަށް އަދަބުދީފަ އެވެ.\nޔުއެފާ އިން މިހާރު ބަލަމުން އަންނަ މައްސަލައިގައި ޕީއެސްޖީގެ މައްޗަށް އެންމެ ބޮޑަށް ތުހުމަތުކުރަނީ ގަވާއިދާ ހިލާފަށް ކްލަބަށް ގަތަރުގެ އެކި ވިޔަފާރިތަކުން ފަންޑް ބޭނުންކުރާ މައްސަލަ އެވެ. މި އަހަރު ނިމުމުގެ ކުރިން ޔުއެފާ އިން ޕީއެސްޖީގެ މައްސަލަ އެއްކޮށް ނިންމާނެ ކަމަށް ރިޕޯޓްތައް ބުނެ އެވެ.\nޕީއެސްޖީގެ ޝަކުވާ ޔުއެފާ އަށް ގިނަ ކްލަބްތަކުން ކުރަމުން އަންނައިރު، އޭގެ ތެރޭގައި ސްޕެނިޝް ލީގުގެ ރައީސް ހަވިއޭ ޓެބާސް ވެސް ހިމެނެ އެވެ.\nއަންނަ ސީޒަން ފެށުމުގެ ކުރިން އެފްއެފްޕީ ގަވައިދާ އެއްގޮތަށް ކުރިއަށްދާނަމަ ޕީއެސްޖީން އެ ޓީމުގެ ބަޖެޓަށް 170 މިލިއަން ޔޫރޯ (193 މިލިއަން ޑޮލަރު) އިތުރުކުރަން ޖެހެ އެވެ. އެއީ މި ފަހަރު ވެސް އެ ކްލަބުން ޓްރާންސްފާތަކާއި އެހެނިހެން ކަންތައްތަކަށް ކުރިހަރަދަށް ބަލާއިރު، ޗެމްޕިއަންސް ލީގުގެ ކުއާޓާ ފައިނަލުން ފުރުސަތު ނުލިބި ކެޓުމުގެ ސަބަބުން ކްލަބަށް މާލީ ގޮތުން ލިބުނު ގެއްލުމުގެ ސަބަބުންނެވެ. ރިޕޯޓްތައް ބުނާގޮތުން ޕީއެސްޖީން މި ސީޒަނަށް ފަހު އެ ކްލަބްގެ ބައެއް ކުޅުންތެރިން ވިއްކާލާނެ އެވެ.


ފިރިމީހާ ގެއަށް އައިސް އަނބިމީހާ އާއި ސުވާލުކުރިއެވެ. "ޢަޞްރު ނަމާދުކޮށްފިން ހެއްޔެވެ؟"\nޖަވާބުގައި ބުނީ ނުކުރާ ކަމަށެވެ. ސަބަބެއް ކަމަށް ބުނީ ބޭރުން އައިއިރު ވަރުބަލިވެފައި ހުރުމުން ފަރުވާކުޑަކޮށްލާފައި ނިދުނީ ކަމަށެވެ.\nއަނެއް ދުވަހަކީ ފިރިމީހާ އެހެން ސިޓީއަކަށްދާން އޮތް ދުވަހެކެވެ. ފްލައިޓް ޖައްސާނެ ވަގުތު ބަލައި ފިރިމީހާއަށް އަނބިމީހާ ގުޅަމުން ގެންދިއައެވެ. ފޯން ރިންގވެއެވެ. ނަމަވެސް ޖަވާބެއް ނުދެއެވެ.\nފިރިމީހާ އަނބިމީހާއަށް ގުޅިއެވެ. ހޮޓަލަށް ދެވުނުތާ4ގަޑިއިރު ފަހުންނެވެ. އަނބިމީހާގެ ފޯނުކޯލުތަކަށް ޖަވާބުނުދީ އެހައި ލަސްކުރީތީ ގިނަ ޝަކުވާތަކެއް ކުރިއެވެ.\nފިރިމީހާ ބުންޏެވެ. "ވަރުބަލިވެފައި ހުރުމުން ނިދައިލީއެވެ."\nޖަވާބުގައި "ފޯނު ނަގާފައި 3،4 މިނިޓް ވާހަކަ ދައްކާލާފައި ނުނިދީ ކީއްވެގެންތޯ؟" ސުވާލުކުރުމުން ފިރިމީހާ ބުންޏެވެ. "އިއްޔެ ތިބާ ޢަޞްރު ނަމާދުކޮށް ނިދުމުގެ ކުރިން ނަމާދުކޮށްލަން ނަގާނީ ހަމަ 4،5 މިނިޓް ނޫންހެއްޔެވެ؟ އަހަރެންނަށް ފޯނުކުރުމަށްވުރެ ﷲ ތަޢާލާގެ ގޮވާލެއްވެވުމަށް (ބަންގިއަށް) ޢިޖާބްދިނުން މާ މުހިންމު ނޫން ހެއްޔެވެ؟ ބޮޑަށް ލޯބިވާންވީވެސް ފަރުވާ ބަހައްޓަންވީވެސް ﷲ ތަޢަލާއަށް ނޫން ހެއްޔެވެ؟"\nއަނބިމީހާ މާފަށް އެދުމުން ފިރިމީހާ ބުންޏެވެ. "މާފަށް އެދެންވީ އަހަރެންގެ ކިބައަކުން ނޫނެވެ! ﷲ ތަޢާލާގެ ޙަޟްރަތުންނެވެ. އަހަރެންނަށް ލޯބިދެވެނީވެސް އަދި ކަމެއް ކޮށްދެވެނީވެސް ﷲ ތަޢާލާ އެކަން މިންވަރުކުރެއްވެވުމުންނެވެ. ދެމީހުންނަށް އެކުގައި ސުވަރުގެ ވަދެވޭނީ އެކަމަސް އެދިގެން ދެމީހުން ކުރާ މަސައްކަތުންނެވެ."\nލޮބުވެތި އުޚުތުންނޭވެ! ތިއަ ކަނބަލުންދެގެ ޙަޤީޤީ ލޯބިވާ ފިރިއަކު ނަމަ އެންމެ ބޮޑަށް ބޭނުންވާނީ ތިބާ އާއިއެކު ސުވަރުގޭގައިވުމަށެވެ! އެފަދަ ފިރިން އެންމެ ބޮޑަށް ކަންބޮޑުވާނީ އަނބިމީހާގެ ނަމާދާއިމެދުގައެވެ. އަދި ހަމަ އަނބިމީހާވެސް ހަމަ މިގޮތަށް ފިރިމީހާ އާއިމެދު ކަންތައްކުރަންވާނެއެވެ. ވިސްނަިދޭންޖެހޭ ކަންކަމުގައި ވިސްނައިދޭންވާނެއެވެ! ދެމަފިރިންނަށް އެކުގައި ސުވަރުގެ ވަދެވޭނީ އެއިރުންނެވެ.\nމިފަދަ ފިރިއަކު ލިބިއްޖެނަމަ ކިޔަމަންތެރިވުމުގެ ގޮތުން ކުރިމަތީގައި ކުޑަކަކޫވެސް ޖަހާށެވެ! ލޯބިދީ ޚިދުމްތަކުރުމުގަ ޤުރްބާންވެސްވާށެވެ! މިފަދަ އަންތބަކު ލިބުނުނަމަވެސްމެއެވެ!


Club thakuge kanboduvumah halleh hoadhaidheyn massakkaiy kuraanan: Raees | Mihaaru\nކުޅިވަރު / ރައީސް އިބްރާހިމް މުހައްމަދު ސޯލިހް\nކްލަބްތަކުގެ ކަންބޮޑުވުމަށް ހައްލެއް ހޯދައިދޭން މަސައްކަތްކުރާނަން: ރައީސް\nމާލެ ސިންތެޓިކް ޓްރެކް ހުޅުވުމުގެ ރަސްމިއްޔާތުގެ ތެރެއިން ރައީސް އިބްރާހިމް މުހައްމަދު ސޯލިހު ވާހަކަ ދައްކަވަނީ.-- ފޮޓޯ: ރައީސް އޮފީސް\n16 ފެބުރުއަރީ 2021 - 09:24\nހެލްތު ޕްރޮޓެކްޝަން އެޖެންސީ (އެޗްޕީއޭ)ގެ އެންގުމާ އެއްގޮތަށް ފުޓްބޯޅަ ސީޒަން މެދުކަނޑާލަން ޖެހިފައިވާތީ ކްލަބްތަކުން ފާޅުކުރާ ކަންބޮޑުވުންތަކަށް ހައްލެއް ހޯދައިދޭން މަސައްކަތްކުރައްވާނެ ކަމަށް ރައީސް އިބްރާހިމް މުހައްމަދު ސޯލިހު އިއްޔެ ވިދާޅުވެއްޖެ އެވެ.\nފުރަތަމަ ޑިވިޝަނުގެ ކްލަބްތަކުން ރައީސްއާ ބައްދަލުކުރަން ނިންމީ އެޗްޕީއޭގެ އެންގުމާ އެއްގޮތަށް މި މަހު ތިން ވަނަ ދުވަހު މެދުކަނޑާލި ދިވެހި ލީގު ފަށަން މިހާތަނަށް ކުރި މަސައްކަތުގައި އެކަށީގެންވާ ޖަވާބެއް ނުލިބޭތީ އެވެ.\nރައީސް އޮފީހުގައި އިއްޔެ ބޭއްވި ބައްދަލުވުމުގައި ފުރަތަމަ ޑިވިޝަނުގެ ކޮންމެ ކްލަބަކުން އިސް އޮފިޝަލަކު ބައިވެރިވެފައިވެ އެވެ. ކްލަބްތަކުން ވަނީ ކޮވިޑް-19ގެ ސަބަބުން ލީގު ހުއްޓާލަން ޖެހޭ ކޮންމެ ފަހަރަކު މާލީގޮތުން އެތައް ދަތިތަކެއް ކުޅުންތެރިންނާއި ކްލަބްތަކުން އުފުލަން ޖެހޭ ކަމަށާއި އެކަމުގެ ސަބަބުން ބޮޑެތި އުނދަގޫތަކާ ކުރިމަތިލާން ޖެހޭ ކަމަށް ދަންނަވައިފަ އެވެ.\nމި ބައްދަލުވުމާ ބެހޭ ގޮތުން ރައީސް އޮފީހުގެ ވެބްސައިޓްގައި ބުނެފައިވަނީ ކްލަބްތަކުގެ ކަންބޮޑުވުންތަކަށް ހައްލެއް ހޯދަން ކަމާބެހޭ ފަރާތްތަކާ މަޝްވަރާކުރައްވާނެ ކަމަށް ރައީސް ވިދާޅުވި ކަމަށެވެ.\n"ކްލަބްތަކުން ވެސް ޖެހޭ ހަގީގަތުގައި ކޮވިޑް-19ގެ ބަލިމަޑުކަމުން ވީ އެންމެ އަވަހަކަށް އަރައިގަންނަން ކުރާ މަސައްކަތްތަކުގައި ބައިވެރިވެ މި ބަލި ފެތުރުނަ ނުދިނުމަށް ކުރަން ޖެހޭ ކަންތައްތައް ޕްރޮމޯޓްކުރުމުގައި އިސް ރޯލެއް އަދާކުރަން،" ރައީސް ވިދާޅުވި އެވެ.\nރައީސް އޮފީހުން ބުނި ގޮތުގައި، ރައީސް ވަނީ ކޮވިޑް-19 އިން ރައްކާތެރިވުމަށް ކުރަން ޖެހޭ ކަންތައްތައް ކުޅިވަރުގެ މަޝްހޫރު ކުޅުންތެރިންގެ އެހީގައި ވެސް ޕްރޮމޯޓްކުރުން މުހިއްމު ކަމަށް ވިދާޅުވެފަ އެވެ.\n"ނުފޫޒުގަދަ އަދި މަޝްހޫރު އެތުލީޓުން ކުރިއަށް ޖެހި އެބަޖެހޭ ނުކުންނަން. އަދި ކޮވިޑް-19 އިން ރައްކާތެރިވުމަށް ދެވޭ އިރުޝާދުތައް ޕްރޮމޯޓްކުރަން. މިސާލަކަށް ސޯޝަލް ޑިސްޓެންސިން އަށް އިސްކަން ދިނުން. މާސް އެޅުން. ދެން ވެކްސިން ޖެހުމަށް ހޭލުންތެރިކުރުން،" ރައީސްއާ ހަވާލާދީ ބުނެފައިވެ އެވެ.\nދިވެހި ލީގަކީ އެޗްޕީއޭ އާއި އެފްއޭއެމް މަޝްވަރާކޮށްގެން ހެދި ހާއްސަ ގައިޑްލައިނެއްގެ ތެރެއިން ކުރިއަށްދާ މުބާރާތަކަށް ވާއިރު އެ މުބާރާތަށް ފުރުސަތު ދޭން ފުޓްބޯޅަ ކްލަބްތަކުގެ އިތުރުން ކުޅުންތެރިން ވަނީ އެޗްޕީއޭގައި އެދިފަ އެވެ. އެކަމަކު ހުކުރު ދުވަހު އެޗްޕީއޭ އިން އާންމުކުރި އާ އުސޫލުތަކުގެ ތެރެއިން ވެސް ދިވެހި ލީގު ފެށޭނެ ލުޔެއް ނުލިބުނެވެ. ޓެކްނިކަލް އެޑްވައިޒަރީ ގުރޫޕް (ޓެގް) އިން މިދިޔަ ހުކުރު ދުވަހުގެރޭ ވަނީ ލީގު ފަށަން ހުއްދަ ދެވެން ނެތް ކަމަށް ބުނެފަ އެވެ.\nނަމަވެސް ހެލްތު މިނިސްޓްރީ އާއި ޔޫތު މިނިސްޓްރީގެ އެހީތެރިކަމާ އެކު ލީގު އަލުން ފަށަން ކުރާ މަސައްކަތުގެ ތެރެއިން، ލީގުގައި ވާދަކުރާ ޓީމުތަކުގެ ކުޅުންތެރިންނާއި އޮފިޝަލުން އިއްޔެ ވަނީ ވެކްސިން ޖަހަން ފަށައިފަ އެވެ. ހުރިހާ ކްލަބެއްގެ ކުޅުންތެރިން ވެކްސިން ޖަހައި ނިމުމުން ކައިރި މުސްތަގުބަލެއްގައި ލީގު އަލުން ފެށުމުގެ ފުރުސަތު އެބައޮތެވެ.\nރައީސް އިބްރާހިމް މުހައްމަދު ސޯލިހް ދިރާގު ދިވެހި ޕްރިމިއާ ލީގު 2020\n9 ކޮމެންޓް,3ރިއެކްޝަންސް\nރައީސް މީހާއަށް އަދި ނޭގެނީކަންނޭގެ ވެރިކަމުގެ2އަހަރު ނިމި ދައުރުވެސް ނިމެނީކަން. އަދިވެސް ކޮށްދޭނަން، ކުރާނަން، މިނޫން ބަހެއް ނީވޭ!\nވީވައުދު ތަކާ ހުވާތަކާ ރައީސްއައް ހަންދާންކޮދޭން މުޅިރާއްޖޭގަ އިސްތިހާރު ކުރަންވީ.\nކޮންކަމެއް ހައްލު ނުކޮށްދޭނީ؟\nދެން އެންމެން ވޯޓުއަޅާލާ..ތިޔޯތީ ތިޔާ ކަންވެފަ.. ނުކައި ނުބޮއިވެސް ތިޔަ ކުޅެންވާނެ.. ދަރާ ވިކިގެންވެސް.. ދެން އެންމެން އަތްޖަހާ..\nރައީސް އައް ދަންނަވާލަން ބާސްކެޓް ގެ ވެސް މިހާރު ހިންގާ ޖަރީމާ ތައް ހުއްތުވާލާން އެކަންކަން ބަލާ ދިނުން އަދި ސުޕުން ވެސް ބޭރުކުރުމައް ގޮވާލަން\nމަހަށް ދޭބަލަ.ރާއްޖޭގެ ކޮން ފުޓްބޯޅެއް ކުޅެވެން އޮތީ؟؟\nތިޔަ މަޤާމުގައި ހުރެ ބުންނަން ޖެހެނީ ތިހެންނެއް ނޫން. ހަމަ ނާޤާބިލީ. ނާތަހުޒީބީ.\nއާރާއި ބާރު ލިބިފައިވާތީ ޔާމީން ކަންކުރެއްވެވިގޮތަށް "ހިތުހުރިގޮތެއް" ރައީސަށްވެސް ހެއްދެވިދާނެ. # ނަމަވެސް ކުޅިވަރު ލާމަރުކަޒުކުރުމަށް ތިލަދުންމަތިން ފާދިއްޕޮޅަށް ނޯތު ޒޯން، ކ.އަތޮޅުން(މާލެ ހިމަނައި)ދާލަށް ސެންޓްރަލް ޒޯން، އަދި ކޮޅުމަޑުލުން އައްޑުއަށް ސަދާރން ޒޯން ކަމުގައިކަޑައަޅާ3ސަރަޙައްދެއްގެ މައްޗަށް ތަރައްޤީ ކުރާ ފުޓްބޯޅަ ޕްލޭނެއްނެތި ތިގޮތަށް ފައިސާ ބަހައިގެން ނުވާނެ. އުތުރާއި ދެކުނު ޒޯނުގައި ވަސީލަތް ޤާއިމްކޮށް ހޯމްއަވޭ ލީޤް ބާއްވަވާ.\nއިއްޒަތްތެރި ރައީސް. އަހަރުމެން މަނިކުފާނަށް ވޯޓްދިނީ މަނިކުފާނުގެ ވެރިކަމުގައި "ލާމަރުކަޒީ އުސޫލުން ރާއްޖެ ހިންގަވާނެކަމަށް" ވެވަޑައިގެންނެވި ވައުދުގެ ސަބަބުން. # ދައުލަތުގެ ޙަޒާނާއަތް އަތްކޮށްޕާ ނުވަތަ ބާރުވެރިކަމުގެ ބޭނުންކޮށް ދައުލަތުގެ ކުންފުނިތަކަށްއަންގައިގެން ހަމައެކަނި މާލޭގެ ޓީމް ތަކަށް ފައިސާ ބެހުމަކީ ވަރަށް ބޭއިންސާފު ގޮތެއް. # ދިވެހިލީގޭ ކިޔާފައި މާލޭގައި ހަމައެކަނި ރަށުޓީމްތައްބައިވެރިކޮށްގެން ކުޅޭމުބާރާތަކަށް ތިގޮތަށް އެހީނުދެވޭނެ.


Sarukaarun Eki Faraiythakah Badhal Dhinumuge Kurin Audit Kuran Ninmaifi - Vaguthu\nސަރުކާރުން އެކިފަރާތްތަކަށް ބަދަލު ދިނުމުގެ ކުރިން އޮޑިޓް ކުރަން ނިންމައިފި\nކޯޓަށް ނުވަތަ އާބިޓްރޭޝަނަށް ހުށަހެޅިފައިވާ ދިވެހި ސަރުކާރު ޝާމިލްވާ މައްސަލަތަކާއި، ދިވެހި ސަރުކާރާއި ގުޅިވެފައިވާ އެއްބަސްވުންތަކުގެ ތެރެއިން މާލީ ގޮތުން ދައުލަތުން ބޮޑު ބުރައެއް އުފުލަން ޖެހުމުގެ ފުރުސަތު އޮތް މައްސަލަތައް ކޯޓުން ބޭރުގައި ހައްލު ކުރުމަށް ރައީސްއަށް ލަފާދިނުމަށް އުފައްދަވާފައިވާ ކޮމެޓީއަށް ހުށަހެޅޭ މައްސަލަތަކުގައި ގެއްލުމުގެ މިންވަރު ދެނެގަނެ ބަދަލުގެ ގޮތުގައި ލިބެން ޖެހޭ މިންވަރު ދެނެގަތުމަށް މިނިވަން އޮޑިޓް ފާމެއް އައްޔަން ކުރަން ސަރުކާރުން ނިންމައިފިއެވެ.\nއެޓާނީ ޖެނެރަލްގެ އޮފީހުން މިއަދު ނެރުއްވި ބަޔާނެއްގައި ވިދާޅުވީ ސެޓްލްމަންޓް ކޮމެޓީގެ ބޭނުމަށް އައްޔަން ކުރެވޭ އޮޑިޓް ފާމްތަކުގެ މައިގަނޑު މަސައްކަތަކަށް ވާތީ ކޮމެޓީގައި މަޝްވަރާ ކުރެވޭ މައްސަލަތަކުގައި ގެއްލުމުގެ ބަދަލާ ގުޅޭގޮތުން ހުށަހެޅޭ މާލީ ހިސާބުތަކާއި ލިޔެކިޔުންތައް މުސްތަގިއްލު ކަމާއެކު އިވެލުއޭޓްކޮށް އެމައްސަލަތަކުގައި ލިބިފައިވާ ގެއްލުމުގެ މިންވަރު ދެނެގަނެ ބަދަލުގެ ގޮތުގައި ލިބެންޖެހޭ މިންވަރު އެކަށައެޅުމުގައި ކޮމެޓީއަށް ލަފާއެރުވުން ކަމަށެވެ.\nކޯޓުން ބޭރުގައި ހައްލުކުރެވޭ މައްސަލަތަކުގައި މިނިވަން އޮޑިޓް ފާމެއްގެ ލަފާހޯދުމުގެ މައިގަނޑު މަޤުޞަދަކީ އެކިއެކު ފަރާތްތަކަށް ގެއްލުމުގެ ބަދަލުގެ ގޮތުގައި ނަގައިދެވޭ މިންވަރަކީ އަދުލްވެރި މިންވަރެއްކަން ޔަގީންކޮށް ސަރުކާރުގެ މަސްލަހަތު ފުރިހަމަ ގޮތުގައި ހިމާޔަތް ކުރުން ކަމަށް އެޓާނީ ޖެނެރަލްގެ އޮފީހުން ވިދާޅުވެއެވެ.\nމިމަސައްކަތް ހަވާލުކުރުމަށް ނިންމާފައި ވަނީ ބީލަމުގެ އުސޫލުން ކަމަށްވާތީ މަސައްކަތުގެ ތަފްސީލް ހިމެނޭ ޓާމްސް އޮފް ރިފަރެންސް އާއި ބީލަމާ ގުޅޭ ލިޔެކިޔުންތައް އަވަސް ފުރުސަތެއްގައި ދިވެހި ސަރުކާރުގެ ގެޒެޓްގައި ޝާޢީޢު ކުރެވޭނެ ކަމަށް ވެސް އެޓާނީ ޖެނެރަލް އޮފީހުން ވިދާޅުވިއެވެ.\nސަރުކާރުން އެކިފަރާތްތަކަށް ބަދަލު ދިނުމުގެ ކުރިން އޮޑިޓް ކުރަން ނިންމާފައި މިވަނީ ބަދަލުގެ ގޮތުގައި އެކި ފަރާތްތަކަށް ބޮޑެތި އަދަދުތަކުން ފައިސާތައް ދެމުން ގެންދާތީ ސަރުކާރަށް ފާޑުކިޔުން އަމާޒުވެފައި ވަނިކޮށެވެ.\nނިރުބަވެރިން ބަންދު ކުރަން ހުރި ގާނޫނީ ހުރަސްތައް ސާފުކުރަން އޭޖީ މަޖިލީހަށް\nނަފްރަތު އުފެއްދުމަކީ ކުށެއް ކަމަށް ކަނޑައަޅަން މަޖިލީހަށް ބިލެއް\nރައީސް އޮފީހުން ނޫސްވެރިންގެ ބައްދަލުވުމެއް ބޭއްވީ އިބްރާގެ އެދުމަކަށް: އިންތި\nފައިސާ ދޭން ބޭނުންވާ މީހުންނަށް ފައިސާ ދީފައި ދެން ކޮން އުސޫލެއް ކަނޑައަޅާކަށް.\nއޮކްޓޯބަރ 14, 2019 11:37\nހައްހައް ހާ ބަދަލުދޭން ބޭނުންވާ އެންމެންނަށް ދީނިމުމުން އޮޑިޓް ކުރުމަށް ފަހުދޭގޮތައް ހަމަޖެހުނީ ޒީރޯޓޮލަރަންސް\nއޮކްޓޯބަރ 14, 2019 11:39\nކުރާނެ ވަރަކަށް ވައްކަން ކޮށްފައި ރީއްޗެއް ނުން ތިހެން ބުންޏަސް. ވަގުންގެ ސަރުކާރު\nއޮކްޓޯބަރ 14, 2019 11:49\nލާރި ބަހަންޖެހޭ ޕާޓީ މީހުންނަށް ބަލާ ނިމުނީމާ އޮޑިޓް ކުރަންވީ. މަކަރުވެރިކަން\nއޮކްޓޯބަރ 14, 2019 12:02\nކީއްކުރަން މިއަހަރުގެ ބަޖެޓް މިޅިން ހުސްކޮށްލީ މަކަރުވެރި ބަދަލުދިނުމަކުންކަން މުޅި ރައްޔިތުންނަށް އެނގޭ. ވައްކަމާ ކޮްރޮޕްޝަން މިހާރު ދަސްކޮށް ތިޔަދިނީ މުޅިން އާ ވައްތަރަކަށް . ޒީރޯ ތޮލެރަސް.\nއޮކްޓޯބަރ 14, 2019 12:45\nޕާޓީއާއި ޕާޓީގެ ބޮޑުންނަށް ބައިއަޅާ ނިމެންދެން އޭ ޖީ ހަމަ އަވަހާރަފުޅުގަ. މިއޮތްބޮޑު ބަޖެޓުން އަދި ކުރެވުނުކަމަށް އެނގެން ފެންނަން ހުރީ ބޯގަންވިލާ ކުދިންނަށާއި އެވެރިންނަށް ބައިއެޅޭ ގޮތަށް ތިޔަދިން ބަދަލު. ތިއޮޑިޓްކުރުން 2023 އަށް ފަސްކޮށްލުން ބުއްދިވެރި.\nއޮކްޓޯބަރ 14, 2019 16:54\nމިހާރު ގޭގެ ދޮރުގަނޑު ބަދަލުކޮށް ކުލަލާ އަދި ފިންގަރޕްރިންޓް ނިޒާމު ހަރުކޮށް ބެލް ޖަހާ ނިޒާމް ގާއިމްކޮށްފި. އެއީ ކުރިން ބުޅާ ވަދެވޭގޮތަށް ހުރި ހަލާކުވެފައި ހުރި ދޮރެއް ފީވެފައިވާ މިއޮއްހާ ދުވަހު. ދިވެހިން ވިސްނާ މިވާގޮތް ލަވާހަޅޭކާ ކަންކަންވާ ގޮތާ. މީތަ އިންސާފަކީ. ހަޅޭލަވައިގެން އެންމެނަށްވެސް ދޮރު ރީތި ކުރެވެންވާނެ. މައްކާރުންތައް\nއޮކްޓޯބަރ 14, 2019 14:34\nތެތްގޯނި އަޅުގަން ނޫޅުއްވާ. ދޭންވާ މީހުންނަށް ލާރިގަނޑު ދީ ނިންމާފައި ދެން ކޮން ވާހަކައެއް.\nއޮކްޓޯބަރ 14, 2019 15:15\nދޭނެ ވަރަކަށް ދީފަ ކާނެ ވަރަކަށް ކައިފަ...\nއޮކްޓޯބަރ 14, 2019 17:19\nމިމީހުން ފައިސާ ދޭން ބޭނުންވާ އެއްމެނަށް ދީ ނިމުނީ\nއޮކްޓޯބަރ 14, 2019 22:35\nހުރި ނުލަފާކަން ބަލާބަލަ! ދެން ތިކަންވެސް\nކުރަންވީ. ޢިބުރާ އަށް ލާރިގަޑު ދީނިންމާފަ.\nއޮކްޓޯބަރ 22, 2019 07:36\nއަދިކިރިޔާ؟؟ އެއްވެސް އޮޑިޓެއް، ތަހުގީގެއް ނެތި ބަހާ ނިންމާފަ؟ ކޮބައިބާ ދާންދޫ ޔައުގޫބު؟ ނިކަން މިކަމުގަވެސް މަތިހަށިނަގާ ގަދަބަސް ބުނެ އިއްވާލަބަލަ!!\nއޮކްޓޯބަރ 22, 2019 10:06\nޕާޓީގެ އިހުލާސްތެރިންގެތެރޭގައިތިބެ 2023 އަށް ފައިސާޚަރަދުކޮށްދޭނެކަމަށްބުނި އެއްމެނަށް އަދި އެބޭނުންވާވަރަށްފައިސާދީނިމުނީތޯ؟


ވެހިކަލް ސްޕެއަރތައް ހޯދަން\n1. މިސަރވިސްގެ ބޭނުމަށް ތިރީގައި ދެންނެވިފައިވާ ވެހިކަލް ސްޕެއަރތައް ހޯދަން ބޭނުންވެއެވެ. ވީމާ، މިތަކެއްޗަށް ބީލަން ހުށަހެޅުމުގެ ދަޢުވަތު މިކަމަށް ޝައުޤުވެރިވެލައްވާ ހުރިހާ ފަރާތްތަކަށް ހުޅުވާލަމެވެ.\nOil filter nissan,ist,hyubndai i10,Vitz,Santro Zing,Honda Civic,Mazda,Corolla Altis Oil Filter\nInnova Oil filter\nOil Filter Winger/Safari(Same filter)\nOil Filter Townace,Hiace 1KZ,hiace 2KD,Hiace5L engine\nMitsubishi Canter Oil Filter\nOil Filter Boero/Scopio(Same Filter)\nHonda CRV Oil Filter,Terios\nToyota Dyna Pick -up\nGreat Wall Wingel Oil Filter\nHavel Oil Filter\nHyundai Hi Oil Filter\nToyota Auris Oil Filter (Cartrige Filter)\nNissan Elegrand Oil Filter\nNissan Cefiro Oil Filter\nMitsubishi Pick-up Oil Filter\nSound Lorry Oil Filter\nisuzu -pick up oil filter\nSuzuki Pick-up Oil Filter S2260/2240\n2. ބީލަންތަކަށް ފައިސާ ބަލައިގަތުން އޮންނާނީ 05 މާރިޗު 2015 އިން ފެށިގެން 2015 މާރިޗު 10 ވާ ދުވަހުގެ ނިޔަލަށް، ބަންދުނޫން ކޮންމެ ދުވަހެެއްގެ 10:00 އިން 11:00 އަށް މި ސަރވިސްގެ ފައިނޭންސް ޑިޕާޓްމަންޓް (އިސްކަންދަރު ބިލްޑިންގ، އަމީނީމަގު) ގައެވެ. ބީލަން ފޮތެއްގެ އަގަކީ -/200ރ (ދުއިސައްތަ ރުފިޔާ) އެވެ. ފައިސާ ދެއްކެވުމުން ބީލަންފޮތް، ސޮފްޓް ކޮޕީ ފޯމެޓެއްގައި މިސަރވިސްގެ ޕްރޮކިއުމަންޓް ސެކްޝަނުން ލިބިވަޑައިގަންނަވާނެއެވެ.\n3. މި ޕްރޮޖެކްޓްގެ ޕްރީބިޑް ބައްދަލުވުން އޮންނާނީ 2015 މާރިޗު 11 ވާ ބުދަ ދުވަހުގެ 12:30 ގައި، އިސްކަންދަރު ބިލްޑިންގގައެވެ.\n4. އަދި ބީލަންފޮތްތައް ބައްލަވައިގެންފައި ވީނަމަވެސް މި ޕްރޮޖެކްޓްގެ ޕްރީބިޑް މީޓިންގއަށް ހާޒިރުނުވާ ފަރާތްތަކަށް ބީލަން ހުށަހެޅުމުގެ ފުރުޞަތު ދެވެން ނޯންނާނެ ވާހަކަ ދަންނަވަމެވެ.\n5. މި ޕްރޮޖެކްޓާ ގުޅޭގޮތުން އެއްވެސް ސުވާލެއްވާނަމަ 2015 މާރިޗު 10 ވާ އަންގާރަ ދުވަހުގެ 16:00 ގެ ކުރިން މިސަރވިސްގެ އީމެއިލް އެޑްރެސް [email protected] އަށް ފޮނުއްވުން އެދެމެވެ.\n6. ބީލަން ހުޅުވުން އޮންނާނީ 16 މާރިޗު 2015 ވާ ބުދަ ދުވަހުގެ 11:30 ގައި މިސަރވިސްގެ ފައިނޭންސް ޑިޕާޓްމަންޓްގައެވެ. ބީލަންތައް ހުންނަންވާނީ ބަންދުކުރެވިފައިވާ ސިޓީއުރައެއްގައެވެ. ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ޚިދުމަތް ދޭ ފަރާތުގެ ނަން ލިޔެފައި އޮންނަންވާނެއެވެ.\n7. އެޑްވާންސް ޕޭމަންޓްގެގޮތުގައި ކޮންޓްރެކްޓް އަގުގެ % 15 އެޑްވާންސް ޕޭމަންޓް ގެރެންޓީއެއް ހުށަހެޅުމުން ލިބޭނެއެވެ.\n02 މާރިޗު 2015\nސުންގަޑި: 10 މާރިޗު 2015 1100


މުސާފިރު – ދިވެހި ނޫސް\nHome ⁄ ވާހަކަ ⁄ މުސާފިރު\n” މިހާރު ހުރިހާ އެއްޗިހި ހަމަ ކޮށްފިންތަ ؟ ” ޚިޔާލުތަކުގެ ތެރެއިން އަހަރެންނަށް ނިކުމެވުނީ އޮށޯވެގެން އޮތް އުނދޯލީގައި އަހަރެންގެ ކައިރީގައި މަންމަ އިށީންނަމުން ވާހަކަ ދެއްކި އަޑަށް ސިހިފައެވެ. އެހެން ނޫނީ އެއަޑުގައި ހުންނަ ތާޒާކަމާއި ދިރުން މިހާރަކު ނެތެވެ. އަ އަޑުވަނީ މުޅިން މަރުވެފައެވެ. ކުރަކިވެފައެވެ. މަންމަ މިހާރު ވާހަކަ ދައްކާއިރު އެއަޑުގެ ދިރުމާއި އުފާވެރިކަން އެއަޑު ދޫކޮށް މާދުރުގެ މަންޒިލަކަށް ދަތުރުކޮށްފައިވާ ކަހަލައެވެ. އަހަރެން މަންމަގެ މޫނަށް ބަލައިލީމެވެ. އުޖާލާކަށް މިއިން ދުވަހަކުވެސް އެ މޫނުން ފެނިފައި ނުވާކަހަލައެވެ. ޚުދު އަހަރެންވެސް ލިބިފައިވާ ހިތްދަތިކަމާއެކު މަންމަގެ ކޮނޑުގައި ބޯއަޅާއިލީމެވެ.\n” ދަރިފުޅާ ޔޫސުފް! މަންމަޔަށް މިދުނިޔޭގެ ހަގީގީ ދަޅަ އިޙްސާސްކުރެވުނީ ދަރިފުޅު ތިއީ މަންމަގެ ދަރިއަކަށްވުމުން ، އިންސާނާގެ ޙަޔާތަށް އެއިންސާނާ އުފެއްދެވި ވެރި ރައްބު މެދުވެރިކުރައްވާ ކަންތަކަށް ކެތްތެރިވާންޖެހޭނެ ކަމާއި އެއިރަކު އިރާދަކުރެއްވި މިންވަރަކަށް ޝުކުރުވެރިވާންޖެހޭނެކަން މާރަނގަޅަށްވެސް ދަސްކުރެވުނު ، އެހެންވެގެން ދަރިފުޅު ހިތުގައި ޖެހޭނެ އެއްވެސް ކަމެއް މިއަދާއި ހަމައަށް ކޮށްފައެއް ނޯންނާނެ އަދި އެހެން މީހެއްގެ ފަރާތުން އެފަދަކަމެއް ވެގެން މަންމަ ބޭނުމެއްވެސް ނޫން ދަރިފުޅު ދެރަގޮތެއްވާކަށް ”\nމިހާ ހިސާބަށް ބުނެވުނު ތަނާހެން މަންމައަށް ރޮވެންފެށިއެވެ. ” މަންމަ ތިހެން ރުއިމަ އަޅުގަނޑަށްވެސް އެބަ ރޮވޭ ، އަޅުގަނޑު ބޭނުމެއްނޫން މަންމަ އާއި ވަކިން އުޅޭކަށް ، ނުވެސް އުޅެވޭނެ ” ކުޑަކޮށް ފެންކަޅިވާގޮތް ވުމުން އަހަރެން މަންމަ އާއި މުޚާތަބުކޮށް ބުނެލީމެވެ.\nއެންމެ ކުޑަދުވަހުން ފެށިގެން މިއަދާއި ހަމައަށް މާގާތް ރައްޓެހިންނެއް ނުތިބެއެވެ. އެއް ކްލާހެއްގައި ކިޔެވި ކުދިންނާއި ވާހަކަދައްކައި ހެދިޔަސް އެމީހުންނަށް އަހަރެން ، އަދި އަހަރެންނަސް އެމީހުންނަކީ މާމުހިންމުބައެއް ކަމުގެ އިޙްސާސެއް ކުރރެވޭނެ ހެނެއް ހިއެއް ނުވެއެވެ. ސްކޫލްން ބޭރުގައި ކުރާ އެއްވެސް ކަމެއްގައި އެމީހުންނާއި ބައިވެރިވެއެއް ނުހަދަމެވެ. ތަންކޮޅެއް ކުޑައިރު ކުދިން ކުދިން ތަންތާންގައި ގުރޫޕު ހަދާފައި ކުޅެން ތިބޭއިރު ދާންބޭނުން ވެގެން މަންމަ ކައިރީގައި ކިޔަމެވެ. އެކަމު މަންމަ އަބަދުވެސސް ބުނާނެއެވެ. ” އެކުދިން ކުދިންނާއެކު ދިޔައިމަ އެކުދިން ދަރިފުޅު ދެރަކުރާނެ ، މާބޮޑަށް ދެރަވީމައި ދަރިފުޅު ބަލި ވާނެ ، މަންމަ ބޭނުމެއް ނޫން ދަރިފުޅު މަންމައަށް ގެއްލޭކަށް” މަންމަބުނާ ވާހަކަތައް އަހަރެން އަބަދުވެސް ގަބޫލުކުރަމެވެ. އެއީ އަހަރެންނަކީ އެހހެން ކުދިންނާއި ތަފާތު ކުއްޖެއްކަން އަބަދުވެސް އެނގޭތީއެވެ. އަބަދުވެސް ގަޑިން ގަޑިއަށް ކާންޖެހޭ ބައިވަރު ބޭސްތައް ހުންނާތީއެވެ. ދެރަވެގެން ކަންކަމާއި ރޮއެ ހެދީމައި ނޭފަތުން ލޭއަންނާތީއެވެ. އަބަދުވެސް ބަލިވެގެން އަހަރެން ހޮސްޕިޓަލް ގައި އުޅެންޖެހޭތީއެވެ.\nމަންމަ އަހަރެން ގަޔާއި ދުރުކޮށްލިއެވެ. އަދި އަހަރެންނަށް ބަލައިލިއެވެ. ހިފެހެއްޓުމެއް ނެތް ކަރުނަތައް އެ މަންމަގެ ކޯތާފަތް މައްޗަށް ފައިބަމުން ދިޔަ މަންޒަރު ފެނުނެވެ. ޖަމާވަމުންދާ ކަރުނަތައް އެ ލޮލުގައި ވިދަމުންދާ މަންޒަރެވެ. މަންމަ އަހަރެންނާއި މުޚާތަބުކޮށް ބުނެލިއެވެ. ” މަންމަ ގެ މަތިން ހަނދާން ނައްތައިނުލާތި ، ތިމާއަށް ހެޔޮއެދޭ މީހުންނާއި ނަފްރަތުކުރާ މީހުން ދެނެގަންނާތި ، ހިތްހެޔޮ ކުރާތި ” މިހެން ބުނެފައި އަހަރެންގެ މޫނުގައި ބޮސްދިނެވެ. އިތުރަށް އެއްޗެކޭ ބުނާނެ ހިތްވަރު އެ މަންމައަށް ނުލިބުނީއެވެ. އަހަރެންވެސް ވަރަށް ހިތްވަރުކޮށްލާފައި ކުރެވުނުހާވެސް ކަމަކީ ބޯޖަހަލުމެވެ. މިހާރު އެންމެން ބޯޓަށް އެރުމަށް ގޮވައިފިއެވެ. އެންމެ ފަހުގެ ވަކިވެލުމަށް އަހަރެން މަންމަގެ ގައިގައި ބާރަށް ބައްދައިލީމެވެ. އަދި އަތުގައި ހިފައިލީމެވެ. އަހަރެން ހުރީ ދާން ބޭނުން ނުވެފައެވެ. ” ދެން އަވަހަށްދޭ ! ، މާލެ ގޮއްސައި ދަރިފުޅުގެ ދަބަހުގެ ފަހަތު ވަތްގަނޑުގައި އޮތް ނޯޓު ކޮޅު ކިޔާލާތި ” އަހަރެން ނުގޮސް ހުރުމުން މަންމަ ބުނެލިއެވެ.\n“” މަންމަ ގެ ދެލޯ ނޭދި އެދޭ ދަރިފުޅު ޔޫސުފްއެވެ ! މިރޭ ތިޔަ ދަރިފުޅު މަންމަޔާއި ވަކިން ދުރަށް މި ފޮނުވަނީ އެއްވެސް ވަރަކަށް މަންމަ ބޭނުން ވެގެނެއް ނޫނެވެ. އެހެނަސް ދަރިފުޅު މީހަކަށް ހަދައި ބޭނުން ތެރި ދަރިއަކަށް ހެދުމުގެ ބޭނުމުގައެވެ. ދަރިފުޅާއެވެ. ދަރިފުޅާ ނުލައި ދުރުގައި މަންމަ ކޮންމެ ދުވަހެއް ވޭތުކުރާނީ މިހަށިގަނޑުގައި ފުރާނަޔާއި ނުލައެވެ. މި ފުރާނައިގެ ދިރުމާއި ނުލައެވެ. އުފާވެރިކަމާއި ހިތްހަމަޖެހުމާއި ދުރުގައެވެ. އެއީ މަންމަގެ ހަށިގަނޑުގެ ފުރާނަޔަކީ ތިއީ ކަމަށްވާތީއެވެ. އެ ފުރާނައިގެ ދިރުމަކީވެސް ތިއީ ކަމަށް ވާތީއެވެ. އަދި މިހިތަށް ލިބޭ އުފާވެރި ކަމަކީވެސް ތިއީ ކަމަށްވާތީއެވެ.\nލޯބިވާ ޔޫސުފްއެވެ! ބޭކާރު ކަންކަމާއި ވިސްނައި ފިކުރު ނުކުރާށެވެ. މަންމައަށް ކުޅަދާނަ ވީވަރަކުން ދަރިފުޅުގެ ހުރިހައިކަމެއް ފުރިހަމަ ކޮށްދޭނަމެވެ. ދަރިފުޅާއި ދުރުގައި ހުއްޓަސް މަންމަގެ ހެޔޮ ދުޢާ އަބަދުވެސް ދަރިފުޅަށް ލިބޭނެއެވެ. މިހާރު މިހުރިހާ ވާހަކަތަކަކީ ދަރިފުޅަށް އެނގެންޖެހޭ ވާހަކަތައް ކަމުން ކޮންމެހެން މި ނޯޓު ލިޔުމަށް މަންމަ ގަސްތު ކުރީއެވެ. – ދަރިފުޅުދެކެ ލޯބިވާ މަންމަ – “”\n– ނިމުނި –


Thauleemee dhaairaage amaazu othee bodu badhalakah: Naib Raees | Mihaaru\nތައުލީމީ ދާއިރާ އަމާޒު ހިފާފައި އޮތީ ބޮޑު ބަދަލަކަށް: ނައިބު ރައީސް\n04 ސެޕްޓެމްބަރ 2019 - 12:286comments\nރާއްޖޭގެ ތައުލީމީ ދާއިރާ މިހާރު އަމާޒު ހިފާފައި އޮތީ ބޮޑު ބަދަލަކާ ދިމާއަށް ކަމަަށާއި ކުރިއަށް އޮތް ތަނުގައި މި ދާއިރާ އިން ބޮޑެތި ކުރިއެރުންތަކެއް ފެންނާނެ ކަމަށް ނައިބް ރައީސް ފައިސަލް ނަސީމު މިއަދު ވިދާޅުވެއްޖެ އެވެ.\nއައްޑޫ ހިތަދޫ ޝަރަފުއްދީން ސްކޫލްގައި މިއަދު ފެށި ފަސް ވަނަ އިންޓަނެޝަލް ޓީޗާސް ކޮންފަރެންސް ފައްޓަވައި ދެއްވުުގެ ރަސްމިއްޔާތުގައި ނައިބު ރައީސް ވިދާޅުވީ ރައީސް އިބްރާހީމް މުހައްމަދު ސޯލިހުގެ ސަރުކާރުގެ މައިގަނޑު އެއް ވައުދަކީ ރާއްޖޭގެ ތައުލީމީ ދާއިރާ އަށް ކުރިއަރުވައި ތައުލީމީ ގާބިލު ޖީލުތަކެއް ބިނާކުރުން ކަމަށެވެ.\nއެކަމަށް އަމާޒުކޮށްގެން ސަރުކާރުން މިހާރު ވެސް މަސައްކަތްތަކެއް ފައްޓަވާފައިވާ ކަމަށާއި ތައުލީމީ ދާއިރާގެ ކުރިމަގު ފެންނަނީ ވަރަށް އުޖާލާކޮށް ކަމަށް ނައިބު ރައީސް ވިދާޅުވި އެވެ. ފައިސަލް ވިދާޅުވި ގޮތުގައި ރާއްޖޭގެ ތައުލީމީ ދާއިރާ އަށް އިންގިލާބީ ބަދަލުތަކެއް ގެންނަ އިރު، ބޭރު ގައުމުތަކުގެ ތައުލީމީ ދާއިރާ ބައްޓަންކުރަމުން އަންނަ ގޮތާއި ގައުމުގެ ތަޖުރިބާ ވެސް ރާއްޖެ އަށް ވަރަށް މުހިއްމެވެ.\nSchools must cater to the needs of all students. Every single student has the right to demand their teachers’ sincere attention and guidance, to not only increase their knowledge of subject matter, but to help them develop holistically into responsible and self-sufficient adults pic.twitter.com/BNwRAsCsk3\nއެގޮތުން ކިޔައިވައި ދިނުމުގެ ދާއިރާގައި މަތީ ފާސްތައް އޮންނަ މީހުން މަސައްކަތް ކުރުމަކީ ދަރިވަރުންގެ ހުނަރާއި ގާބިލިއްޔަތު އެތައް ގުނައަކަށް އިތުރުވާން ބާރު އަޅާނެ ކަމެއް ކަމަށް ވިދާޅުވި އެވެ. ފައިސަލް ވިދާޅުވީ ދާދިފަހުން އެ މަނިކުފާނު ފިންލެންޑަށް ވަޑައިގެން އެ ގައުމުގެ ތައުލީމީ ދާއިރާ ބައްޓަންކުރަމުންދާ ގޮތް ގެއްލެވި ކަމަށެވެ. އެގޮތުން ފިންޑަކީ މަތީ ފާސްތައް އޮންނަ ޓީޗަރުން ކިޔަވައިދޭ، ނަމޫނާ ނިޒާމެއް އޮތް ގައުމެއް ކަމަށް ވިދާޅުވި އެވެ.\n"ތައުލީމީ ދާއިރާގެ ކުރިއެރުމާއި ދަރިވަރުންގެ ވިސްނުން ތަރައްގީ ކުރަން ހާއްސަ އިސްކަމެއް ދީގެން ފިންލެންޑުގައި އެކުލަވާލާފައިވާ ތައުލީމީ މަންހަޖަކީ ތަފާތު ގޮތަކަށް ބައްޓަންކުރެވިފައިވާ މަންހަޖެއް ނަމަވެސް، އެ މަންހަޖުގެ ސަބަބުން އެ ގައުމަކީ ދުނިޔޭގެ ފެންވަރުގައި ތައުލީމީ ދާއިރާއިން ފާހަގަކޮށްލެވޭ ގައުމެއް،" ނައިބު ރައީސް ވިދާޅުވި އެވެ.\nއެ މަނިކުފާނު ވިދާޅުވި ގޮތުގައި ބޭރު ގައުމުތަކުގެ ތަޖުރިބާ އިން ފިލާވަޅު ހޯދައިގެން ކުރިއަށް ދިއުމަކީ ސަރުކާރުން ބޭނުންވާ ގޮތެވެ. އަދި ރާއްޖޭގެ ތައުމީލީ ސިޔާސަތަކީ ހުރިހާ އެންމެންނަށް ވެސް ފުރުސަތު އޮތް، ތަފާތު ކުރުންތަކާއި ބާކީކުރުންތައް ވެސް ނެތް ދާއިރާއެއްގެ ގޮތުގައި ކުރިއަށް ދިއުން ކަމަަށް ވިދާޅުވި އެވެ.\nފައިސަލް ވިދާޅުވި ގޮތުގައި އިންޓަނެޝަނަލް ޓީޗާސް ކޮންފަރެންސް ފަދަ ކަންކަމަކީ ރާއްޖޭގެ ތައުލީމީ ދާއިރާގެ ކުރިމަގު ބައްޓަންކުރަން ލިބޭ ރަނުގެ ފުރުސުތަކެވެ. އެހެންވެ މިފަދަ ކޮންފަރެންސްތަކުގެ ބޭނުން ވީހާ ވެސް ރަނގަޅަށް ހިފައި ތަޖުރިބާތައް ހިއްސާކުރުމަކީ މުހިއްމު ކަމެއް ކަމަށް ވިދާޅުވި އެވެ.\nމާލޭން ބޭރުގައި ބާއްވާ ފުރަތަމަ ޓީޗާސް ކޮންފަރެންސް ހުޅުވުމުގެ ރަސްމިއްޔާތުގައި އެޑިއުކޭޝަން މިނިސްޓަރު ޑރ. އައިޝަތު އަލީ ވެސް ވިދާޅުވީ މިފަދަ ކޮންފަރެންސްތަކުގެ ބޭނުން ރާއްޖެ އަށް ވަރަށް ބޮޑު ކަމަށެވެ.\nއޭނާ ވިދާޅުވީ ތައުލީމީ ދާއިރާ ކުރިއަރުވަން މީގެ 40 ވަރަކަށް އަހަރު ކުރިން ވެސް ރާއްޖޭގައި އެކި ފެންވަރުގެ ބައްދަލުވުންތައް އެކި ނަން ނަމުގައި ބާއްވާފައިވާ ކަމަށެވެ. އޭގެ ތެރޭގައި ޕްރިންސިޕަލުންނާއި ހެޑް މާސްޓަރުންނާއި ޓީޗަރުންނަށް ހާއްސަ އެކި ކަހަލަ ހަރަކާތްތައް ހިމެނޭ ކަމަށް ވިދާޅުވި އެވެ.\nއަދި މިހާރު ވަކިން ހާއްސަކޮށް ޓީޗަރުންނަށް ހާއްސަ ކޮންފަރެންސްތައް ބޭއްވުމަކީ ތައުލީމީ ދާއިރާ އަށް ލިބޭ އިތުރު ކުރިއެރުމެއް ކަމަށް ވިދާޅުވި އެވެ.\nއައްޑޫގައި ކުރިއަށްދާ5ވަނަ އިންޓަނެޝަނަލް ޓީޗާސް ކޮންފަރެންސް މާދަމާގެ ނިޔަލަށް ކުރިއަށް ދާނެ އެވެ. މިއީ ކޮންމެ ދެ އަހަރަކުން އެއް އަހަރު ނެޝަނަލް އިންސްޓިޓިއުޓް އޮފް އެޑިއުކޭޝަން (އެންއައީ) އާއި އިނގިރޭސިވިލާތުގެ ކެމްބްރިޖް ޔުނިވަސިޓީ ގުޅިގެން ބާއްވާ އެއްޗެކެވެ.\nއިތުރު ލިޔުންތައް ސ. ހިތަދޫ އައްޑޫ ނައިބު ރައީސް ފައިސަލް ނަސީމް\nޓީޗަރުންގެ ކޮންފަރެންސަށް އައްޑޫން ގިނަ ކަރުދާސްތަކެއް\nޓީޗަރުންގެ ކޮންފަރެންސަށް 87 ކަރުދާސް


ރައީސް ނަޝީދު ވަނީ ނިޒާމުން ބޭރުން ގެއްލުވާލާފައިކަމަށް ރީކޯ މޫސަ ވިދާޅުވެއްޖެ – Maldivian Democratic Party\n09 އޮކްޓޯބަރު 2012\nރައީސް ނަޝީދު ވަނީ ނިޒާމުން ބޭރުން ގެއްލުވާލާފައިކަމަށް ރީކޯ މޫސަ ވިދާޅުވެއްޖެ\nއެމްޑީޕީގެ ނޫސް ކޮންފަރެންސެއްގައި މޫސަ ވާހަކަފުޅު ދައްކަވަނީ. ފޮޓޯ: އަންޖު\nރައީސް ނަޝީދު ވަނީ ނިޒާމުން ބޭރުން ގެއްލުވާލާފައިކަމަށް ރައްޔިތުންގެ މަޖިލީހުގެ ހުޅުހެންވޭރު ދާއިރާގެ މެމްބަރު އަދި މޯލްޑިވިއަން ޑިމޮކްރެޓިކް ޕާޓީ (އެމްޑީޕީ)ގެ ޗެއަރޕާސަން ރީކޯ މޫސާ މަނިކު ވިދާޅުވެއްޖެއެވެ.\nރީކޯ މޫސަ މިހެން ވިދާޅުވީ، ޤާނޫނާއި ޤަވާޢިދާއި ޚިލާފަށް އުފައްދާފައިވާ ހުޅުމާލޭ ކޯޓުން ކުރި ޢައިރު ޤާނޫނީ އަމުރަކަށް ތަބާވެ، ފުލުހުންގެ ބެލުމުގެ ދަށަށް ގެންގޮސްފައިވާ އެމްޑީޕީގެ ރިޔާސީ ކެނޑިޑޭޓް މުޙައްމަދު ނަޝީދުއާއި ބައްދަލުކުރެއްވުމަށް ދޫނިދޫއަށް ވަޑައިގެންނެވުމަށް ފަހު މާލެ ވަޑައިގެން ޖެޓީ ނަންބަރ 2ގައި ދެއްވި ނިއުސް ކޮންފަރެންސެއްގައެވެ.\nރީކޯ މޫސަ ވިދާޅުވީ މި ވަގުތު ރައީސް ނަޝީދުގެ ހާލުކޮޅު ރަނގަޅުކަމަށް ވިޔަސް އެމަނިކުފާނާއި މެދު ޢަމަލު ކުރައްވަމުން ގެންދަވަނީ ކުއްވެރިޔަކާއި މެދު ޢަމަލު ކުރައްވާ އުސޫލުންކަމަށެވެ. އަދި އެމަނިކުފާނު މިހާރު ހައްޔަރުކޮށްފައި ހުންނެވީ ވެސް ޤާނޫނާއި ޚިލާފަށް ކަމަށް ރީކޯ މޫސަ ވިދާޅުވިއެވެ.


Met Gala Event Gai Kim Laigen Huri Hedhun Joke Akah - Vaguthu\nކޮންމެ އަހަރެއްގައިވެސް ބާއްވަމުން އަންނަ މެޓް ގާލާ އިވެންޓު ނުބާއްވާތާ އަހަރެއްހާދުވަސް ފަހުން މިމަހުގެ 13 ގައި މި އިވެންޓު ބާއްވާފައިވާއިރު މި އިވެންޓަށް ކިމް ކާޑޭޝިއަން ލައިގެން ދިޔަ ހެދުމަށް ގިނަބަޔަކު ޖޯކުޖަހައިފި އެވެ.\nސެޕްޓެމްބަރު މަހުގެ ދެވަނަ ހޯމަދުވަހު އެމެރިކާގެ ނިއު ޔޯކް ސިޓީގެ މެޓްރޯޕޮލިޓަން މިއުޒިއަން އޮފް އާޓްސް ގައި މި އިވެންޓު ބާއްވާފައިވާއިރު މަޝްހޫރު އެތަކެއް ފަންނާނުންނެއް ތަފާތު ވައްތަރުގެ ޑިޒައިންތައް ފެނިގެންދާ ހެދުންތައް ދައްކާލާފައި ވެއެވެ. ގިނަ ބަޔަކަށް އެންމެ ބޮޑު ޖޯކަކަށް ވެގެންދިޔައީ މުޅި ހަށިގަނޑު ނިވާކޮށްގެން ކިމް ލައިގެން ހުރި ކަޅުކުލައިގެ ހެދުމެވެ.\nމެޓް ގާލާގައި ކިމް ލައިގެން ހުރި ހެދުން\nމުޅި މީސްމީޑިޔާގައި ކިމްގެ ހެދުމަށް މީމްތައް ހަދަމުންދާއިރު އޭނާގެ ފިރިމީހާ އަދި މަޝްހޫރު ލަވަކިޔުންތެރިޔާ ކާންޔޭ ވެސްޓް ވަނީ ދާދިފަހުން އިންސްޓަގްރާމްއިން ކިމް އަންފޮލޯވެސް ކޮށްފަ އެވެ.\nމީޑިޔާއިން އެކަން ހާމަކޮށްފައިވާއިރު ކިމް އާއި ވެސްޓް އެއްގަލަކަށް އެރުމަށް މަސައްކަތް ކުރަމުންދާކަމަށްވެސް މީޑިޔާތަކުން ވަނީ ހާމަކޮށްފަ އެވެ. ވެސްޓް ކައިރިން ވަރިވުމަށް އެދި ކޯޓަށް ހުށައަޅާފައި ވަނީ ކިމް އެވެ. އޭނާ އެމައްސަލަ ކޯޓަށް ވެއްދީ މި އަހަރުގެ ފެބްރުއަރީ މަހުގައި އެވެ.\nކޮންމެ އަހަރަކުވެސް މެޓް ގާލާ ބާއްވަނީ މެއި މަހުގެ ފުރަތަމަ ހޯމަދުވަހުގައެވެ. ނަމަވެސް ކޮވިޑް-19 އާއި ގުޅިގެން މި އަހަރު މެޓް ގާލާ ފަސްކުރި އެވެ. މި އަހަރުގެ ގާލާގެ ތީމްއަކީ "އިން އެމެރިކާ: އަ ލެކްސިކަން އޮފް ފެޝަން" އެވެ.\nސެޕްޓެމްބަރު 15, 2021 10:48\nލޮލް އެކަމަކު ﷲ ތަޢާލާއަށް ކިޔަމަން ވުމަށްޓަކައި މުސްލިމް އަންހެނަކު ނިޤާބް އަޅައި ގަޔަށް ދޫ އަބާޔާއަކުން މުޅި ހަށިގަނޑު ފޮރުވައިފިއްޔާ މިމީހުން ބިރުން ނުހުންނާނެ ގޮތެއް.\nސެޕްޓެމްބަރު 15, 2021 11:04\nއެކޮޔަށް ވެމްކޯއިން ވަޒީފާދީބަލަ! އޭރުން މަގުމަތި ކުނިކަހަށް ތިހާ ބުރަކޮށް އުޅޭކަށްނުޖެހޭނެ! އެކޮއި މަގުގެ ދެކޮޅަށް ހިނގާލަނިކޮށް ހުންނާނީ އެ މަގެއް ކުނިކެހިފައި!\nސެޕްޓެމްބަރު 15, 2021 12:33\nމޫނު ބުރުގާ އަޅަން އެހާ ބޭނުންނަމަ އެކަން ކުރާ މީހުންގެ ކައިރިން އަހާލިނަމަ. އަމިއްލައަށް އަޅަން އުޅެގެން އެހެރީ ވީ ގޮތް.\nސެޕްޓެމްބަރު 15, 2021 17:21\nއެހާ ރީތި ހެދުމެއް އަދި މިދެކުނީ. މިހާރުވެސް އެ ހެދުން ވިއްކާލަން ޖަހައިފިއްޔާ މިލިޔަނުން ވިކޭނެކަން އިނގެނީ ދެން ކޮން ޖޯކެކޭ ކިޔާކައް.\nސެޕްޓެމްބަރު 15, 2021 19:38\nމަށަށް ހީވަނީ މިފަހަރު މެޓް ގާލާއަށް އަރާ ތިހުރީ ކިމްގެ ސިފަ ޖެހިގެން އަރާ ހުރި ޖިންނިއެއް ހެން.


Minister Imrange furathama vazeefaa akee hotalehgai thashi dhovedhinun\nޝޭޚް އިމްރާން އަބްދުﷲ\nފުރަތަމަ ވަޒީފާގެ މުސާރައަކީ ދުވާލަކު 40 ރުފިޔާ\nއިމްރާންގެ ކައިވެންޏަށް 15 އަހަރު، ޒަވާޖީ ހަޔާތް ކާމިޔާބު\nރަށް ދޫ ކުރައްވައި، މާލެއަށް ވަޑައިގެންނެވީ މީގެ 27 އަހަރު ކުރިން\nކ. މާލެ | 21 މެއި 2019 | އަންގާރަ 03:13 | 25,771\nމިނިސްޓަރ އިމްރާން ރާއްޖެޓީވީގެ "ނުރަސްމީގަޑި" ޕްރޮގްރާމްގައި މަސް މާރުކޭޓުގައި މަސް ވިއްކެވުމުގެ މަސައްކަތުގައި: ޒާތީ ދިރިއުޅުގެ ވާހަކަތައް ރާއްޖެޓީވީއާ ހިއްސާ ކުރެއްވި - ޝުއައިބް މުހައްމަދު އިގްބާލް\nކާމިޔާބަކީ މަސައްކަތްތެރިންގެ ހައްޤެކޭ މީހުން ބުނެ އުޅެއެވެ. ކިތަންމެ ދަތި ހާލެއްގައި އުޅެން ޖެހުނަސް ނުވަތަ ކިތަންމެ އުނދަގުލަކާ ކުރިމަތިލާން ޖެހުނަސް އެކަމާ ކެރިގެން ކުރިމަތިލައި ހިތްވަރާއެކު މަސައްކަތް ކުރުމުން ލަނޑުދަނޑިއަށް ވާސިލުވެވޭނެ ކަން އެއީ އެންމެން ޤަބޫލުކުރާ ހަޤީޤަތެކެވެ. އޭގެ މިސާލެއްގެ ގޮތުން ހޯމް މިނިސްޓަރު ޝެއިހް އިމްރާން އަބްދުﷲގެ ދިރިއުޅުމުގެ ވާހަކަ ފާހަގަކޮށްލެވެއެވެ. ރަށުގައި ތައުލީމު ހާސިލު ކުރައްވަން އުޅުއްވުމަށްފަހު ގިނަ ގޮންޖެހުންތަކަކާ ކުރިމަތިލައްވައި އެ މަޤާމާ ހިސާބަށް ވަޑައިގަތް ގޮތް މިނިސްޓަރ ވަނީ "ރާއްޖެޓީވީ"އަށް ކިޔާދެއްވާފައެވެ.\nއެ ވާހަކަތައް ރާއްޖެޓިވީއަށް ކިޔައި ދެއްވީ ރަމަޟާން މަހަށް ޚާއްސަކޮށްގެން މިއަހަރު ވެސް ގެނެސްދޭ "ނުރަސްމީ ގަޑި" ޕްރޮގްރާމްގައެވެ. އެ ޕްރޮގްރާމްގައި މިނިސްޓަރުގެ ޒުވާން ދުވަސްވަރުގެ ތަޖުރިބާތަކުގެ ވާހަކަަތައް ވަނީ ހިއްސާ ކުރައްވާފައެވެ. އެގޮތުން މިނިސްޓަރ ވިދާޅުވީ، ތައުލީމު ހާސިލު ކުރައްވަން އުޅުއްވި ދުވަސްވަރުގައި ލިބޭ ޗުއްޓީތަކުގައި މަސް ބާނަން ވަޑައިގަންނަވާ ކަމަށާއި، ފަހުން ތައުލީމު ހާސިލު ކުރައްވަން، މީގެ 27 އަހަރު ކުރިން، 1991 ވަނަ އަހަރު މާލެ ވަޑައިގެން އުޅުއްވި އިރު ހޮޓަލެއްގައި ވެއިޓަރެއްގެ ވަޒީފާ އަދާ ކުރެއްވި ކަަމަށެވެ. ވެއިޓަރަކަށް ބަދަލުވީ ތަށިދޮވެދީގެން ކަމަށް ވިދާޅުވިއެވެ. އަދި އޭރު މުސާރައަކީ ދުވާލަކަށް 40 ރުފިޔާ ކަމަށް ވެސް މިނިސްޓަރ ވިދާޅުވިއެވެ. އެ ވަޒީފާ ތެރެއިން ކެއްކުމަށް ޚާއްސަ ޝައުޤުވެރިކަމެއް އުފެދުންކަން ފާހަގަކުރައްވައި މިނިސްޓަރ ވިދާޅުވީ، މެލޭޝިއާގައި ކިޔަވަން އުޅުއްވިއިރު ވެސް އަމިއްލަފުޅަަށް ކައްކައި އުޅުއްވި ކަމަށެވެ.\nރާއްޖެޓީވީގެ ނުރަސްމީގަޑި ޕްރޮގްރާމް ތެރެއިން: ނުރަސްމީގަޑީގައި އެމަނިކުފާނަށް ޖެއްސެވި މަސައްކަތަކީ މަސް މާރުކޭޓުގައި މަސް ވިއްކުން\nއޭގެ ފަހުން ސިޔާސީ ދާއިރާއަށް ވަދެވަޑައިގަތް ގޮތާމެދު ވާހަކަދައްކަވަމުން އިމްރާން ވިދާޅުވީ، ސިޔާސީ ދާއިރާގައި މަސައްކަތް ކުރައްވަން ކުރިން ނުވިސްނަވާ ކަމަށާއި، ފެށުނީއްސުރެ ޝައުޤުވެރިކަން ހުރީ ކިޔަަވައިދިނުމަށް ކަމަށެވެ.\n"އެހެން ނަމަވެސް އަޅުގަނޑުގެ ދެން އެންމެ ކުރިއްސުރެ އެންމެ ގާތް އަދި ކިޔަވައިދޭން މަސައްކަތް ކުރެއްވި ބޭފުޅެއް ޑރ.މަޖީދަކީ، ދެން ޑޮކްޓަރ މަޖީދު މި މަސައްކަތް ފެއްޓެވީމާ ޑރ.މަޖީދަށް ހެލްޕު ކޮށްދެން ވެގެން އަޅުގަނޑު ފުރަތަމަ ޖޮއިން ކުރީ، ނަމަވެސް ވަކި ހިސާބަކުން މީގެ ތެރެއަށް ވަރަށް ބޮޑަށް ވަދެވިއްޖެ،" އިމްރާން ވިދާޅުވިއެވެ.\nމިނިސްޓަރ ވިދާޅުވީ، ސިޔާސީ ވިސްނުމެއްގައި މަސައްކަތް ކުރެއްވުމަށްވުރެ ބޮޑަށް މިހާރު ވެސް މަސައްކަތް ކުރައްވަނީ ކަންކަން ރަނގަޅުކޮށް އިސްލާހު ކުރުމުގެ ވިސްނުމެއްގައި ކަމަށެވެ.\nޒާތީ ދިރިއުޅުމުުގެ ވާހަކަތައް ހިއްސާ ކުރައްވަމުން އިމްރާން ވިދާޅުވީ، އަނބިކަނބަލުންނާއި ކައިވެނި ބައްލަވައިގެންނެވިތާ 15 އަހަރުވެފައިވާ ކަމަށެވެ. އެ ކައިވެންޏަށް5ކުދިން ވެސް ވަނީ ލިބިވަޑައިގެންފައެވެ. އޭނާގެ ޒަވާޖީ ހަޔާތް ވަރަށް ކާބިޔާބު ކަމަށް ވިދާޅުވިއެވެ. އަދި އަނބިކަނބަލުންގެ ހިތްވަރު ގަދަކަން ފެނިވަޑައިގަތީ ޖަލުގައި ހުންނެވި ދުވަސްވަރު ކަމަށް ވެސް މިނިސްޓަރު ވިދާޅުވިއެވެ.\nމިނިސްޓަރ އިމްރާން އާއިލާއާ އެކު ވަގުތު ހޭދަ ކުރައްވަނީ\nރީމްއަކީ އަދި ޚާއްސަކޮށް ހަޤީޤަތުގައި ވެސް ރީމްގެ ވެލިއު އަޅުގަނޑަށް ރަނގަޅަށް މި ފެނުނީ، ކުދިން ގޮވައިގެން އެކަނި މާއެކަނި އުޅެން ޖެހުނީމާ އާދަޔާ ޚިލާފް ކަމެއް އަސްލު އެ ކުރެވުނީ، ވަރަށް އުފާވޭ ހަޤީޤަތުގައި ވެސް ހަމަ\nއެކަމާ ގުޅޭގޮތުން އިމްރާންގެ އަނބިކަނބަލުން ވިދާޅުވީ، އިމްރާނަކީ ދަރިންނަށް ވަރަށް ރަނގަޅު ބައްޕައެއް ކަމަށާއި، އިމްރާނަށް އެންމެ ބޮޑަށް ލޯބިކުރައްވާ އެއް ސަބަބަކީ ވެސް އެއީ ކަމަށެވެ. އިމްރާން ޖަލުގައި ހުންނެވިއިރު އާއިލާއިން ކުރި ހިތްދަތި އިހުސާސް ވެސް އަނބިިކަނބަލުން ވަނީ "ރާއްޖެޓީވީ"އަށް ކިޔައިދެއްވާފައެވެ.\nއަޅުގަނޑުގެ އެންމެ ހަޤު ދަރިފުޅު އުމަރު ތަންކޮޅެއް ބަލިކޮށް އުޅޭނީ، ދެން ނޭވާ ނުލެވި ހޮޑު ލެވިފަ އެހެން ވާން ފެށީމާ އެއްގޮތަކަށްވެސް ނޭވާ ނުލެވިގެން ދެން އަޅުގަނޑު ހަމަ ހުރި ގޮތަށް ހަމަ އެ ގަޑީ ޖެހުނު އެއްޗެއް ލައިގެން އަވަހަށް ދުއްވައިގަތީ، ދެން ހަމަ އަތް މައްޗަށް ލައިގެން ދުވެފައި ދިޔައީ، ވަކި ހިސާބަކުން ޓެކްސީއެއް ވެސް އައިސްފި. ދެން އިމްރާން ހުރީ ބެލްކަނިން ބަލަހައްޓައިގެން، އަޅުގަނޑު އެ ގަޑީގަ ދެން ހަމަ އެރޭ އެތާ އުޅެފައި ގެއަށް އައި ތަނާހެން އިމްރާން ބަލާ އައީ ގެންދަން ވެގެން. ދެން އަޅުގަނޑު ވަރަށް ހިތަށް ތަދުވި، އެ ދުވަހު އެހާ ހާލުގައި ކުޑަމީހާ އޮއްވައި އަނެއް ދުވަހު ގެންދިޔައިމަ\nއާއިލާއާ އެކު ވަގުތު ހޭދަކުރުމަށް ޚާއްސަ ސަމާލު ކަމެއް ދެއްވާކަން ފާހަގަ ކުރައްވައި މިނިސްޓަރ ވިދާޅުވީ، އާއިލާއާ އެކު ކޮންމެ ހުކުރު ދުވަހެއްގެ ހެނދުނުގެ ނާސްތާ ނެގުމަކީ އަބަދުވެސް ކުރާ ކަމެއް ކަމަށާއި، އެގޮތަށް އެކަން ކުރާތާ އަށް އަހަރުވެއްޖެ ކަމަށެވެ. އަދި އާއިލާ އާއި ދުރުގައި ހުންނެވި އިރު ދަރިން ވެސް އެންމެ ބޮޑަށް "މިސްވި" އެއް ކަމަކީ އެއީކަން މިނިސްޓަރ ފާހަގަކުރެއްވިއެވެ.\nރާއްޖެޓީވީގެ ނުރަސްމީގަޑި ޕްރޮގްރާމް ތެރެއިން\nކުރީގެ ސަރުކާރާ ދެކޮޅަށް ބޭއްވި "މޭޑޭ މުޒާހަރާ"ގައި ހަމަނުޖެހުމަށް ހިތްވަރު ދެއްވައި ވާހަކަ ދެއްކެވި ކަމަށް ބުނެ، 2015 ވަނަ އަހަރު ވަނީ އިމްރާނަށް ވަނީ 12 އަހަރުގެ ޖަލު ހުކުމެއް ވެސް އިއްވާފައެވެ. ނަމަވެސް އެ ހުކުމް މިހާރު ވަނީ ބާތިލުކޮށްފައެވެ. އަދި ސިޔާސީ ގޮތުން އެކި ފިއްތުންތަކާ ކުރިމަތިވުމަށްފަހު މިހާރު ރާއްޖޭގެ ހޯމް މިނިސްޓަރުގެ މަޤާމުގައި ހުންނެވި އިމްރާނަށް ގިނަ ބައެއްގެ ތައުރީފް ދަނީ އޮހެމުންނެވެ.


Raajje ishthihaar kuran America ge noosverin - vNews.mv\nރާއްޖެ އިޝްތިހާރުކުރަން އެމެރިކާގެ ނޫސްވެރިން ރާއްޖެއަށް\nމަރްޔަމް ލީން 11 June 2021, 11:27\nގުދުރަތީގޮތުން ވަކި ވަކި ޖަޒީރާ ރައްތަކެއްގެ ގޮތުގައި އުފެދިފައިވުމުން ދިވެހިރާއްޖެއަކީ ފަތުރުވެރިންނަށް ރައްކާތެރި މަންޒިލެއްގެގޮތުގައި އިޝްތިހާރުކުރުމަށް އެމެރިކާގެ ނޫސްވެރިންތަކެއް ދިވެހިރާއްޖެއަށް ޒިޔާރަތްކޮށްފިއެވެ.\n9 އިން 16 ޖޫންގެ ނިޔަލަށް ކުރިއަށްދާ މިހަރަކާތަކީ ވިޒިޓް މޯލްޑިވްސްއިން އެމެރިކާ މާކެޓަށް އަމާޒުކޮށްގެން މިއަހަރު ކުރިއަށް ގެންދިއުމަށް ހަމަޖެހިފައިވާ އެންމެ ފުރުތަމަ ފެމިލިއަރައިޒޭޝަން ޓްރިޕްއެވެ. ނޫސްވެރިންގެ މިދަތުރުގައި ދިވެހިރާއްޖޭގައި ކޮވިޑް-19އާއި ގުޅިގެން އަޅާފައިވާ ހަރުދަނާ ސިއްޙީ ފިޔަވަޅުތަކަށްވެސް އަލިއަޅުވާލާނެކަމަށް ވިޒިޓް މޯލްޑިވްސްއިން ބުނެއެވެ.\nމިދަތުރުގައި ނޫސްވެރިން ހުރުމަށް ހަމަޖެހިފައިވަނީ ރޮބިންސަން ކްލަބް ނޫނު، ލަކްސް ނޯތު މާލެ އެޓޯލް އަދި ކުރަމަތި މޯލްޑިވްސްގައެވެ. ދިވެހިރާއްޖޭގެ ގުދުރަތީ ރީތިކަމުގެ އިތުރުން ފަތުރުވެރިންނަށް ކުރެވޭނެ ލަގްޒަރީ ތަޖުރިބާތަކުގެ ލިޔުންތައް ޝާއިރުކުރުމަށް ވަނީހަމަޖެހިފައެވެ.\nމި ލިޔުންތައް ނެރޭ މީޑިއާތަކުގެ ތެރޭގައި ޓްރެވެލް އެންޑް ލެޝަރ، ޓްރިޕް ސެވީ.ކޮމް، ފޯބްސް، އިންސައިޑަރ ޓްރެވެލް، އެލްއޭ ސްޓައިލް، ސިޓިޒެންފެމްކޮމް، ޓްރެވެލް އޭޖް ވެސްޓް އަދި ޓްރެވެލް ޕަލްސް ހިމެނެއެވެ. ޖުމްލަ 500،00 ޕްރިންޓް މީޑިއާގެ ކިޔުންތެރިންގެ އިތުރުން އޮންލައިން ޗެނެލް ތަކުގައި 78 މިިިލިއަނަށްވުރެ ގިނަ މީހުންނާއި ހަމައަށް ދިވެހިރާއްޖޭގެ މިތަޖުރިބާތަށް ފޯރާނެ ކަމަށް ލަފާކުރެވޭކަމަށް ވިޒިޓް މޯލްޑިވްސްއިން ބުނެއެވެ.\nމި ޓްރިޕްއަކީ ވިޒިޓް މޯލްޑިވްސްއިން އެމެރިކާ މާކެޓަށް ދިވެހިރާއްޖެ ފުޅާކޮށް އިޝްތިހާރުކޮށް އެކި ސެގްމެންޓުތަކުގެ ތަޖުރިބާތަށް ދައްކުވާލާދޭ ސްޓްރެޓެޖީތަކުގެ ތެރެއިން ހިމެނޭ އެއް ހަރަކާތެވެ. މި މާކޭޓަށް އިތުރު އެހެން ހަރަކާތްތަށްވެސް ރޭވިފައިވާކަމަށް ވިޒިޓް މޯލްޑިވްސްއިން ބުނެއެވެ.\nމީގެތެރެއިން އިންފްލުއެންސަރ ފެމް ޓްރިފްތަކާއި، ޖޮއިންޓް މާކެޓިންގް ކެމްޕޭން، ވަރޗުއަލް ރޯޑް ޝޯ، ވެބިނާ އަދި ވަރޗުއަލް އަދި ފިޒިކަލް ފެއާތަކުގައި ބައިވެރިވުމަށް ހަމަޖެހިފައިވެއެވެ. ފިޒިކަލް ފެއާތަކުގެ ތެރެއިން މިއަންނަ މަހު ބޭއްވުމަށް ރާވާފައިވާ އަލްޓްރާ ސަމިޓްގައި ވިޒިޓް މޯލްޑިވްސްއިން ބައިވެރިވުމަށް ވަނީ ހަމަޖެހިފައެވެ.\nމިދިޔައަހަރު މި މާކެޓުއިން 19،759 ފަތުރުވެރިން ޒިޔާރަތްކޮށްފައިވެއެވެ. އަދި މިދިޔައަހަރު ދިވެހިރާއްޖެއަށް 8 ވަނައަށް އެންމެ ގިނަ ފަތުރުވެރިން ޒިޔާރަތްކޮށްފައިވަނީވެސް އެމެރިކާއިންނެވެ. މިއަހަރުގެ މިހާތަކަށް އެމެރިކާ މާކެޓުން، 15،914 ފަތުރުވެރިން ޒިޔާރަތްކޮށްފައިވެއެވެ.\nވިޔަފާރި ރާއްޖެ ޓޫރިޒަމް ވިޒިޓް މޯލްޑިވްސް


Konme konme ehchakaa nugulhey varah naazuku moonuthakuge verinnah malaikaage mi face pack! – Iru\n18 ނޮވެމްބަރ 2020\nއަޖޭ އާއި ކާޖަލް ގެ އަންހެން ދަރިފުޅު ގެ ނެށުމަށް ދިނީ ސުމެއް!\nޓައިގާ އެޅި ގޮތަށް ބެކް ފްލިޕެއް އެޅޭނެތަ؟\nސިދާތާ ދިމާވުމުން ފޭނަކު ރޯންފެށުމުން ކަންތައް ކުރިގޮތް އެނގޭތަ؟\nހަނީމޫން ގެ ދުވަސްވަރު އަހަރެންގެ ނީލަން ކިޔަން ސަންޖޭ އުޅުނު: ކަރިޝްމާ\nއިންޑިއަން އައިޑޮލް 12 ފަށަނީ!\nއެނގޭތަ، އަސްލު ޗުލްބުލް ޕާންޑޭގެ ރޯލު ދޭން އުޅުނީ ސަލްމާނަކަށް ނޫން!\nމިކަންކަން ފެންނަންޏާ ކްރަޝް މަތިން ހަނދާން ނައްތާލާ!\nޑީއާރްޕީގެ ނައިބު ލީޑަރުގެ މަޤާމުން ރިފާޢު އިސްތިއުފާދެއްވައިފި\nޔާމީނަށް ކުރާ އިތުރު ދައުވާތަކުގެ ޝަރީއަތް ބުދަ ދުވަހު ފަށަނީ\nއުތީމު ކައުންސިލްގެ ރައީސް ސަސްޕެންޑްކޮށްފި\nރަވީނާގެ ޒުވާންކަމުގެ ސިއްރު މިއޮތީ!\nފޭސްބުކް އަޑީ އެެއްގެ އަގު 74 ޑޮލަރުންމަތީގައި!\nޑަބްލިއުއެޗުއޯގެ އިދާރާގައި ކޯވިޑް-19ގެ ކްލަސްޓާއެއް\nމޮޑާނާގެ ވެކްސިން 95 އިންސައްތަ ކާމިޔާބު\nއިނގިރޭސި ބޮޑުވަޒީރު އަނެއްކާވެސް އެކަހެރިވެވަޑައިގެންފި\nސޭފް ޓްރެވަލް ބަބްލް އެއް ގަތަރާއި ރާއްޖެއާ ދެމެދު ގާއިމްކޮށްފި\nދަރުމަވަންތަ ހޮސްޕިޓަލް ވިއްކާލާކަށް ނޫޅޭ: ފިނޭންސް މިނިސްޓްރީ\nސަފާރީތަކާއި ޔޮޓްތަކަށް ދާ ފަތުރުވެރިންނަށް9ރަށަކުން ޕީސީއާރު ޓެސްޓް ހެދޭނެ\nމިސް ޔުނިވާސް ފިނާލޭގައި ސުޝްމިތާ ލައިގެން ހުރި ހެދުމުގެ ފޮރުވިފައިވާ ސިއްރު!\nކޮންމެ ކޮންމެ އެއްޗަކާ ނުގުޅޭ ވަރަށް ނާޒުކު މޫނުތަކުގެ ވެރިންނަށް މަލައިކާގެ މި ފޭސްޕެކް!\nސަމާ·3ސެޕްޓެމްބަރު 2020\nމޮޑެލް އަދި އެކްޓަރެސް މަލައިކާ އަރޯރާ އޭނާ ޒުވާންކަން މަތީގައި ހުރުމުގެ އިތުރުން މޫނުގެ ހަންގަނޑަށް ދިމާވާ އެކި އެކި މައްސަލަތަށް ހައްލުކުރަމަށް ބޭނުންކުރާ ފޭސްޕެކް އިންސްޓަގުރާމުގައި ހިއްސާކޮއްފިއެވެ. އޭނާ އަކީ ހަމުގެ މައްސަލަތަށް ގިނަ އަދި ކޮންމެ ކޮންމެ އެއްޗަކާ ނުގުޅޭ ވަރަށް ނާޒުކު ހަންގަނޑެއް ހުންނަ މީހެއްކަމަށް ބުނަމުން އޭނާ ބުނެފައިވަނީ އެކި އެކި ސަބަބުތަކާއި ހުރެ މޫނުގެ ތާޒާކަން ގެއްލި ހަންގަނޑު ހަޑިވާ ކަން ފާހަވާކަމަށެވެ.\nމޫސުމީ ބަދަލުތަށް ، ހޯމޯނަށް އަންނަ ބަދަލުގެ އިތުރުން ބޭނުންކުރެވޭ ވައްތަރު ވައްތަރުގެ އުފެއްދުންތަކުންވެސް މޫނުގެ ހަންގަނޑަށް ނެދެވޭ އަސަރު ކުރާނެކަމަށް މަލައިކާ ބުނެއެވެ. އެކަންކަމުގެ ހައްލަކީ ވަރަށް ފަސޭހައިން ތައްޔާރުކޮއްލެވޭ އޭނާގެ ފޭސް ޕެކްކަމަށް ބުނަމުން ތައްޔާރުކޮށް ބޭނުންކުރާނެގޮތް އޭނާ ވަނީ ކިޔައިދީފައެވެ.\nފޮށިތޮށި ކޮޅެއް މުގުރާލުމަށްފަހު އޭގެތެއަށް ކުޑަ ރޯކިރު ކޮޅަކާއި ލުބޯހުތްކޮޅެއް ޖަހާލުމަށްފަހު ރަގަނޅަށް އެއްކޮއްލާށެވެ. ދެން މޫނުގައި ހާކާލުމަށްފަހު 10 ވަރަކަށް މިނެޓު ބަހައްޓާލާފައި ފިނިފެން ފޮދަކުން ދޮވެލާށެވެ. މިގޮތަށް ކޮންމެ ދުވަހަކުވެސް ތަކުރާރު ކުރުމުން އޭގެ ހެޔޮ އަސަރު ވަރަށް އަވަހަށް ފެންނާނެކަމަށް މަލައިކާ ފާހަގަކުރެއެވެ.\n16 ނޮވެމްބަރ 2020\nޖޫހީގެ ކައިވެންޔަށް ހުށައެޅިން، މައްސަލައަކީ ޝަރުތުތަކަށް ނުފެތުން: ސަލްމާން\nއެހެން ނަމަވެސް މޫނުގެ ހަންގަނޑު މާބޮޑަށް ހަލާކުވެ ބޮޑެތި މައްސަލަތަށް ހުންނަނަމަ ޑޮކްޓަރަކަށް ދެއްކުން ވަރަށް މުހިއްމުކަމަށްވެސް މަލައިކާގެ މި ޕޯސްޓުގައި ވަނީ ފާހަގަކޮއްފައެވެ.\nކާޖޮލްގެ ބޮލީވުޑް ކްރަޝް އަކީ ކާކުކަން އެނގޭތަ؟\nކައި ޕޯ ޗޭ ގެ އިތުރު އެކްޓަރަކު ދަންޖެހިގެން މަރުވެއްޖެ


އިންސާނެއްގެ އިސްތައްޓެއްގެ ދެބައިކުޅަ އެއްބައި، ބޯމިނުގައި ހުންނަ ބިއްލޫރީގައި ހުންނާނީ ކޮން ވަރެއް ހެއްޔެވެ. އަހަރެމެން ގަބޫލުކުރަނީ ވެއްޓި ތަޅައިގެންދާން ލަސްވާނީ ވެއްޓުން...\nވަންޕްލަސް ފޯނުތަކުގެ ކެމެރާ ނުފެންނަ ގޮތް ހަދަނީ\nވަންޕްލަސް ފޯނުތަކުގައި "އިންވިސިބްލް ކެމެރާ ޓެކްނޮލޮޖީ" ގާއިމުކުރަނީ އެވެ. މިއީ ފޯނުތަކުގެ ފަހަތަށް އިތުރުކުރާ ކެމެރާތަކުގެ ސަބަބުން ޑިޒައިން ހުތުރުވަމުން ދާތީ ކުރާ ދިރާސާއެކެވެ....\nޑިވައިސްތަކުގެ ޗާޖިން ކޭބަލް އެއްގޮތްކުރެވޭތޯ ބަލަނީ\nސްމާޓް ޑިވައިސްތައް އުފައްދާ ކުންފުނިތަކުން އަމަލުކުރުން ލާޒިމް ގަވައިދެއް، ޔޫރަޕިއަން ޕާލަމެންޓުން ފާސްކުރަން އެބަ މަސައްކަތްކުރެ އެވެ. އެއީ ޗާޖިން ޕޯޓް އެއްގޮތްކުރުމެވެ....\nޝޯމީ އަށް7ބިލިއަން ޑޮލަރުގެ އިންވެސްޓްމަންޓެއް\nމޮޓޮ ރޭޒާ ނެރުން ފަސްކޮށްފި\nއެމެރިކާގެ މޮޓޮރޯލާ ކުންފުނީގެ ފޯންތަކުގެ ކުރީގެ ބައެއް މޮޑެލްތަކަކީ ވެސް ސްކްރީން ލައްޕައިލެވޭ ގޮތަށް ހުރި ފޯންތަކެވެ. މި ވައްތަރުގެ ފޯނަށް ޒަމާނީ ފާޑުވެރިކަން ގެނެސްގެން ސްކްރީން ފަށްޖަހައިލެވޭ ގޮތަށް ނެރެން ނިންމާފައިވާ މޮޓޮ ރޭޒާ ނެރުން މިހާރު މި ވަނީ ފަސްކޮށްފަ އެވެ.\nކާރު ދުއްވަމުން މޮބައިލް ފޯނު ބޭނުންކުރާ ނަމަ އެކަން ދެނެގަނޭވެނެ އާޓިފިޝަލް އިންޓެލިޖެންސް (އޭއައި) ކެމެރާ ފުރަތަމަ ފަހަރަށް އޮސްޓްރޭލިއާގައި ބޭނުން ކުރަން ފަށައިފި އެވެ.


Dharubaaruge thalhaalaa, aa imaaraatheh alhanee\nދަރުބާރުގެ ތަޅައިލައި، އާ އިމާރާތެއް އަޅަނީ\nމިހާރު ހުރި ދަރުބާރުގެ ތަޅައިލައި، އައު އިމާރާތެއް އަޅަން ޕްލޭންތައް ހަދަމުންދާ ކަމަށް ޕްލޭނިން މިނިސްޓްރީން ބުނޭ --- ފޮޓޯ: އަވަސް\nމިހާރު ހުރި ދަރުބާރުގެ ތަޅާލައި އައު އިމާރާތެއް އަޅަން ޕެލޭނެއް ހަދަމުންދާ ކަމަށް ޕްލޭނިން މިނިސްޓަރީގެ ސްޓޭޓް މިނިސްޓަރު އަކްރަމް ކަމާލުއްދީން ވިދާޅުވެއްޖެ އެވެ.\nހެންވޭރު އަވަށުގައި ހުންނަ ދަރުބާރު ގެއަކީ އެއް ދުވަސްވަރެއްގައި ރާއްޖޭގައި ހުރި އެންމެ ރީތި އެންމެ ފުރިހަމަ ބިނާ އެވެ.\nދަރުބާރުގެއަކީ 1990 ވަނަ އަހަރު ބިނާ ކުރި އިމާރާތެކެވެ. އެއީ އެ އަހަރު ރާއްޖޭގައި ބޭއްވި ސާކް ސަމިޓަށް ތައްޔާރު ކުރި ތަނެކެވެ. ނަމަވެސް މިހާރު އެތަނުގައި ވަނީ ދަބަރު ޖަހައި ސީލިންގު ނެއްޓި ވަރަށް ބޮޑަށް ހަލާކުވެފަ އެވެ. އެކަމާ ގުޅިގެން މާލޭ ސިޓީގެ މޭޔަރު ޑރ. މުހައްމަދު މުއިއްޒު މީގެކުރިން ކަންބޮޑުވުން ވެސް ފާޅުކުރައްވާފައިވެ އެވެ.\nދަރުބާރުގެ މަރާމާތު ކުރަނީ ކޮންއިރަކުންތޯ އަވަސް އިން ސުވާލު ކުރުމުން އަކްރަމް މިއަދު ވިދާޅުވީ ހެލްތު އިމަޖެންސީ އޮޕަރޭޝަން ސެންޓަރުން އެ އިމާރާތުގައި ކުރާ މަސައްކަތް ނިމުމުން އެތަން ތަޅާލަން ނިންމާފައިވާ ކަމަށެވެ. އަދި އެތަނުގައި ދަރުބާރު ގެއެއް އަލުން އަޅަން ޕްލޭންތައް ހަދަމުންދާ ކަމަށެވެ.\n"ދަރުބާރުގެ ކުރިން ވެސް ހުރީ ވަރަށް ބޮޑަށް ހަލާކުވެފައި. މި ސަރުކާރުން އެތަން ކުޑަކޮށްވެސް މަރާމާތު ކޮށްފައި އެހުރީ." އަކްރަމް ވިދާޅުވި އެވެ.\nދަރުބާރުގެ އަކީ ދިވެހި ދައުލަތުން ހަރަދުކޮށްގެން ދިވެހިން ހަދާފައިވާ އިމާރާތެކެވެ.\nދަރުބާރުގެ ބިނާކުރި ފަހުން ދައުލަތުން ބޭއްވި މުހިއްމު ގިނަ ޖަލްސާ ތަކެއް ބާއްވާފައިވަނީ ދަރުބާރުގޭގަ އެވެ. އަމިއްލަ ކުންފުނިތަކާއި ވިޔަފާރިތަކުގެ އެތައް ހަފްލާއެއް ވެސް ދަރުބާރުގޭގައި ކުރިއަށް ގެންގޮސްފައިވެ އެވެ. ގައުމީ ފެންވަރުގެ ފެއާތަކާއި އެކްސްޕޯތައް މިއަދާ ހަމައަށް ވެސް އެންމެ ގިނައިން ބޭއްވި ބިނާއަކީ ވެސް ދަރުބާރުގެ އެވެ.\nޑރ. މުހައްމަދު މުއިއްޒު މިނިސްޓްރީ އޮފް ނެޝަނަލް ޕްލޭނިން ކޮވިޑް-19 + ކޮވިޑް-19 އިގެ ބަލާއާފާތް އެޗްއީއޯސީ ދަރުބާރުގެ\nކޮވިޑްގައި ދެ މީހަކު މަރުވެއްޖެ


Dhekunu dhaariraage WDC ge gondi ah mifaharu kurimathilee2Anhenun\n10 ނޮވެމްބަރ 2019, 0:27 |\nފުވައްމުލައް ސިޓީ އަންހެނުންގެ ތަރައްގީއަށް މަސައްކަތް ކުރާ ކޮމެޓީގެ ފުވައްމުލަކު ދެކުނު ދާއިރާއަށް މެންބަރު އިންތިޚާބުކުރުމަށް ބާއްވާ އިންތިާޚބުގައި ވާދަކުރުމަށް މިފަހަރު ކުރިމަތިލީ ދެ އަންހެނުންނެވެ. އެއީ މަރިޔަމް ޒުނޭރާ އާއި ހަނީފާ އިބްރާހިމް އެވެ. ފާއިތުވި ޑިސެމްބަރު މަހު ބޭއްވި އިންތިޚާބުގައި މި ދެ މީހުން ވެސް ވާދަކޮށްފައެއް ނުވެއެވެ.\nމި ނޮވެމްބަރު މަހު 16 ވާ ހޮނިހިރު ދުވަހުގެ ހެނދުނު 9:00 ން ހަވީރު 4:00 އަށް ބޭއްވުމަށް ހަމަޖެހިފައިވާ މި އިންތިޚާބުގައި ވާދަކުރާ ދެ ކެންޑިޑޭޓުންގެ މެދުގައި ގުރުއަތުނެގުން ވެސް ވަނީ ބާއްވާފައެވެ.\nގުރުއަތުން ނަން ތަރުތީބު ކުރެވިފައި ވަނީ:\nކެންޑިޑޭޓް ނަމްބަރު 1 މަރިޔަމް ޒުނޭރާ\nކެންޑިޑޭޓް ނަމްބަރު2ހަނީފާ އިބްރާހިމް\nއަންހެނުންގެ ތަރައްގީއަށް މަސައްކަތްކުރާ ކޮމެޓީގެ އިންތިޚާބީ މުއްދަތަކީ3އަހަރު ދުވަހެވެ. މިމަގާމަށް އަލުން އިއުލާން ކުރީ ކުރިން އެމަގާމުގަިއ ހުރި ހަސީނާ މަގާމުން އިސްތިއުފާ ދިނުމާއި ގުޅިގެންނެވެ. ފުވައްމުލައް ސިޓީ އންހެނުންގެ ތަރައްގީއަށް މަސައްކަތް ކުރާ ކޮމެޓީގެ މިދައުރުގެ ރައީސާއަކީ އުތުރު ދާއިރާގެ އާސިފާ އިބްރާހިމް އެވެ.\nއަންހެނުންގެ ތައްރައްގީ އަށް މަސައްކަތް ކުރާ ކޮމެޓީއަކީ ގާނުނޫ ނަމްބަރު 7/2010، ދިވެހިރާއްޖޭގެ އިދާރީ ދާއިރާތައް ލާމަރުކަޒީކޮށް ހިންގުމުގެ ގާނޫނުގެ 35 ވަނަ މާއްދާއާއި 57 ވަނަ މާއްދާގެ ދަށުން، އެ ދާއިރާއެއްގެ ކައުންސިލްގެ ދަށުން ހަރަކާތްތެރިވުމަށް އުފެއްދާ ކޮމެޓީއެކެވެ. އެގޮތުން ފުވައްމުލައް ސިޓީ އަންހެނުންގެ ތަރައްގީއަށް މަސައްކަތް ކުރާ ކޮމެޓީ މަސައްކަތް ކުރާނީ ފުވައްމުލައް ސިޓީ ކައުންސިލްގެ ދަށުނެނެވެ.


Israel eothee dhebanedhee gai: Iran\nއީރާނުން އދ. އަށް ކަނޑައަޅާފައި ހުންނަވާ ސަފީރު މާޖިދު ތަޚަތު ރަވާންޗީ - އދ. ގެ ނަސޭހަތަކަށް ވަނީ އެދިވަޑަގެންފައި\nއީރާނުން ނިއުކްލިއާ ބޮން އުފައްދަން ކުރާ މަސައްކަތްތައް ހުއްޓާނުލައިފި ނަމަ ދެން ހަދާނެ ގޮތެއް އެނގޭނީ އިޒްރޭލުގެ އަސްކަރިއްޔާއަށް ކަމަށް އިޒްރޭލުން އޮތީ ބުނެފަ އެވެ. އިޒްރޭލުން ބުނީ ދުނިޔެ ކިތަންމެ ވަރަކަށް ދެކޮޅުހެދި ނަމަވެސް އެހެން އެއްވެސް ބައެއްގެ އެހީތެރިކަމާ ނުލައި އީރާނަށް ހަމަލާދޭނެ ކަމަށެވެ.\nއިޒްރޭލުން ތަކުރާރުކޮށް އީރާނަށް ދެމުންގެންދާ އިންޒާރުތަކާ ގުޅިގެން އދ. ގެ ސަލާމަތީ މަޖިލީހަށް އީރާނުން ވަނީ ސިޓީއެއް ފޮނުވާފަ އެވެ. އީރާނުން ބުނީ އިޒްރޭލު ދެބަނިދީގައި އެދައްކާ ވާހަކަތަކުން ދޭހަކޮށްދެނީ އީރާނަށް ހަމަލާދިނުމަށް ޝައުގުވެރިވާ މިންވަރު ކަމަށާއި އދ. ގެ ނަސޭހަތަކަށް އެދޭ ކަމަށެވެ.\nއީރާނުން އދ. އަށް ކަނޑައަޅާފައި ހުންނަވާ ސަފީރު މާޖިދު ތަޚަތު ރަވާންޗީ ވިދާޅުވީ އިޒްރޭލުން ހިސާބުތައް ދިމާކުރުމުގައި ވަރަށް ބޮޑަށް ސަމާލުވާން ވާނެ އެވެ. އެނޫން ގޮތެއް ޖަހާ ހިސާބަކުން އަމިއްލަ ގައުމު ވެސް އަނދާ އަޅިއަށް ވެގެން ހިނގައިދާނެ ކަމަށް ސަފީރު ވިދާޅުވި އެވެ.\nމާޖިދު ވިދާޅުވި ގޮތުގައި އެމެރިކާ އާއެކު ސުލްހައިގެ ވާހަކަތައް ފެށީއްސުރެ އިޒްރޭލު އުޅެނީ މޮޔަވެގެންނެވެ. އީރާނަށް އަޅާފައި ހުރި ދަތިކުރުމުގެ ފިޔަވަޅުތައް އެމެރިކާއިން އުވާލުމަކީ އިޒްރޭލަށް ކެތްކުރެވޭނެ ކަމެއް ނޫން ކަމަށް ވެސް ސަފީރު ވިދާޅުވި އެވެ. އޭނާ އަދި ވިދާޅުވީ މިފަހަކަށް އައިސް އިޒްރޭލުގެ ޖެއްސުން ވަރަށް ބޮޑުވެއްޖެ ކަމަށާއި އދ. އިން މިކަމަށް ސަމާލުވާން އެދިވަޑައިގަންނަވާ ކަމަށެވެ.\nއެމެރިކާއާ ބައިވެރިންނާއެކު ވިއެނާގައި ކުރިއަށްދިއަ އެކަމަކު މިހާރު ހުއްޓިފައި އޮތް ޖޮއިންޓް ކޮމްޕްރެހެންސިވް ޕްލޭން އޮފް އެކްޝަން (ޖޭސީޕީއޯއޭ) މަޝްވަރާތައް އަންނަ ހަފުތާގައި އަލުން ފަށާނެ ކަމަށް އީރާނުން އޮތީ ބުނެފަ އެވެ. އިޒްރޭލުން އެދެނީ މަޝްވަރާކުރުމުގެ ބަދަލުގައި އީރާނަށް ހިރިނުލެވޭ ވަރަށް ދަތިކޮށްފައި ބޭއްވުމެވެ.\nއީރާނުން ބުނީ އިޒްރޭލުން އަސްކަރީ ހަމަލާއެއްދީފި ނަމަ ގެއްލުން ލިބޭނީ ހަމައެކަނި އީރާނަށް ނޫން ކަމަށެވެ. މުޅި ސަރަހައްދަށް ކަމަށެވެ. އީރާނަށް ހަމަލަދީފި ނަމަ މެދުއިރުމަތި އަނދައިގެން ދާނެ ކަމަށް އިރާނުން ތަކުރާރުކޮށް ބުނެ އެވެ.\nއީރާނުންގެ މިބުނުން މާނަކުރެވެނީ އީރާންގެ ދިފާއުގައި ނުކުންނަ ޕްރޮކްސީ ގްރޫޕްތަކުން އިޒްރޭލަށް ހަމަލާދޭނެ ކަމެވެ. ހަމާސްއާ ހިޒްބުﷲ ވެސް އީރާންގެ ފަހަތުން އިޒްރޭލަށް ހަމަލާދޭނެ ކަމެވެ. ސީރިއާއިން ވެސް އިޒްރޭލަށް ނުރައްކާކުރާނެ ކަމަށެވެ.\nފަލަސްތީންގެ ޣާޒާއަށް ހަމަލާދިނުމުން އިޒްރޭލަށް ވާގޮތް މިހާރު އޮންނާނީ ފެނިފަ އެވެ. ފަލަސްތީންގެ އާރެއްބާރެއް ނެތް ބަޔަކަށް ހަމަލާދިނުމުން އިޒްރޭލާ ދިމާއަށް އުދުހިގަންނަ ރޮކެޓްތަކުން އިޒްރޭލަށް މާނައެއް ދޭހަވާ ނަމަ އީރާނަށް ހަމަލާދިނުމުން ދެން ވާނެ ގޮތް ވެސް ކޮންމެވެސް ވަރަކަށް އަންދާޒާކުރެވެން ވާނެ އެވެ.\nއެމެރިކާ އިޒްރޭލް ނިއުކްލިއަ + އީޔޫ އީރާން މެދު އިރުމަތި


ޗައިނާގެ ވެކްސިނަށް އަވަށްޓެރި ޤައުމުތަކުން މަރުޙަބާ ކިޔަނީ ކީއްވެ؟ – ސީނުކަރަ\nޚަބަރާއި ދިރާސާ, ޢިލްމާއި ޓެކްނޮލޮޖީ, ޤައުމީ ދުވަސް\nޗައިނާގެ ސިނޮފާމުން ކޮވިޑް19އަށް އުފައްދާފައިވާ ވެކްސިން ސިންގަޕޫރަށް ލިބުނީ މިދިޔަ އޮގަސްޓް 28 ވަނަ ދުވަހުއެވެ. ވެކްސިން ލިބުނު ފުރަތަމަ ދުވަހު، ގިނަ ކްލިނިކްތަކުގެ ވެކްސިން ސްޓޮކް އެކީ ހުސްވާ ވަރަށް މީހުން ތިބީ ވެކްސިން ޖަހަން ރަޖިސްޓްރީ ކޮށްގެންނެވެ. ވެކްސިން ލިބެން 15 ދުވަސް ކުރިއަށް އޮއްވައި، ބައެއް ކްލިނިކްތަކުން ވެކްސިން ޖަހަން އެދިގެން ރަޖިސްޓްރީވި މީހުންގެ ޢަަދަދު 400 އިން މައްޗަށް ދިޔައެވެ.\nސިންގަޕޫރުގައި މިކަން ހިނގުމުގެ ކުރީން، ތައިލެންޑުގެ ޗްލަބޯން ރޯޔަލް އެކެޑަމީއިން ސިނޮފާމް ވެކްސިން ޖެހުމުގެ ފުރަތަމަ ފިޔަވަހީގެ އޮންލައިން ރަޖިސްޓްރޭޝަން ހުޅުވައިލިއެވެ. އެންމެ3މިނިޓް ތެރޭ، ރަޖިސްޓްރީކުރަން އެއްފަހަރާ ބޭނުންވި މީހުން ގިނަވެ، ވެބްސައިޓަށް އޮބިނޯންނަވަރުވެ ހުއްޓުންއެރިއެވެ. ތައިލެންޑްގެ ޓްވިޓާ ޓްރެންޑިންގ ލިސްޓުގެ އެއްވަނައިގާ “ސިނޮފާމް ވެކްސިން” އެދުވަހު ވައިރަލްވެ ފެތުރިގެން ދިޔައެވެ.\nއޭޝިއާގެ ޤައުމުތަކުގައި ޗައިނާ ވެކްސިންގެ މަޤްބޫލުކަން މިހައި ބޮޑީ ކީއްވެތޯ ކުރެވޭ ސުވާލުގެ ޖަވާބު ޚުލާޞާކޮށް އަންނަނިވި ނުކުތާތަކުގައި ފާހަގަކޮށްލާފައި އެވަނީއެވެ.\nފުރަތަމައަށް؛ ވެކްސިން ބޭނުންވާ ޤައުމުތަކުން އެދުނު އަވަސް މުއްދަތުގައި ބޭނުންވި މިންވަރަށް ވެކްސިން ފޯރުކޮށްދިނުމުގެ ޤާބިލްކަމެވެ. ޗައިނާގެ ރައީސް ޝީ ޖިންޕިންގ ބާރުއަޅުއްވާފައިވަނީ ” އެންމެންނަށް ޞިއްޙީ ފަރުވާ ފޯރުކޮށްދެވޭނެ ބަވަނަވަންތަ މުޖްތަމަޢެއް ބިނާކުރުމުގައި ޒިންމާދާރުވުމަށްޓަކައި، މުޅި ދުނިޔެއަށް ޗައިނާ ވެކްސިން ފޯރުކޮށްދިނުމަށާ، ވަކީން ޚާއްޞަކޮށް ތަރައްޤީވަމުން އަންނަ އެކުވެރި ޤައުމުތަކަށް އަހައްމިއްޔަތުކަން ދިނުމަށެވެ.” އަވަށްޓެރި ގިނަ ޤައުމުތަކަށް ފުރަތަމަ ލިބުނު ވެކްސިނަކަށްވީ ޗައިނާ ވެކްސިނެވެ. މިދިޔަ ބަހާރުމޫސުމަށް ފެށި އަވަށްޓެރި ގިނަ ޤައުމުތަކުގައި ކޮވިޑުގެ ވަބާ ފެތުރިގަތް ދަނޑިވަޅު އަދި ވެކްސިންގެ މުހުތާދު އެންމެ ބޮޑުވީ ވަގުތު، ޗައިނާއިން ވެކްސިން ފޯރުކޮށްދިނުންވީ މި ވަބާއިން ދަފަރާވުމަށް ޤައުމުތަކަށް ލިބުނު ބާރަކަށް އަދި އުންމީދަކަށެވެ. މި ސަބަބަށްޓަކައި ޝްރީލަންކާއާ ފިލިޕީންސުގެ ރައީސުންނާ، ކެމްބޯޑިއާއާ ތައިލެންޑާ ލާއޯސްގެ ބޮޑުވަޒީރުން ވެކްސިންއާ ޙަވާލުވެވަޑައިގަތުމަށް އެއާޕޯޓްތަކަށް ފައިންޕުޅުއެޅުއްވިއެވެ. އަދި އެކި މުނާސަބާތަކުގައި ޗައިނާގެ އެހީތެރިކަން ފާހަގަކުރައްވައި އެކަމަށް ޝުކުރު އަދާކުރެއްވިއެވެ.\nޝްރީލަންކާގެ ރައީސް ގޮތާބަޔަ ރާޖަޕަކްސަ ވިދާޅުވީ؛ ބައެއް ޤައުމުތަކުން ޝްރީލަންކާއަށް ވެކްސިން ފޯރުކޮށްދިނުން މެދުކަނޑާލައި، އަނެއްބައި ޤައުމުތަކުން ވެކްސިން ފޯރުކޮށްދިނުން ލަސްކޮށް، އަދި ބައެއް ޤައުމުތަކުން ޝްރީލަންކާއަށް ވެކްސިން ފޯރުކޮށްދިންލެއް މަދުކަމުން ބަލިފެތުރުމަށް ޙައްލެއް ނުހޯދި ނާޒުކު އަދި އުނދަގޫ ޙާލަތަކަށް ޤައުމުގެ ކަންކަން ދިޔަ ވަގުތު، އިތުބާރުކުރަން ލިބުނީ ހަމައެކަނި ޗައިނާއާއި އެ ޤައުމުގެ ވެކްސިން ކަމަށެވެ. ވިއެޓްނާމްގެ ބޮޑުވަޒީރު ފަމް މިން ޗިން ވިދާޅުވީ؛ “އެންމެ ރަނގަޅު ވެކްސިނަކީ އެންމެ އަވަހަށް ދޭން ލިބޭ ވެކްސިން” ކަމަށެވެ. ތައިލެންޑްގެ ބޮޑުވަޒީރުގެ ނާއިބު އަދި ހެލްތު މިނިސްޓަރު އަނޫތިން ޗާންވިރޭކުލް ތަކުރާރުކޮށް ވިދާޅުވާގޮތުގައި؛ ޗައިނާގެ އަމިއްލަ ބޭނުންތަކަށް ފުދޭނެ ވެކްސިން އުފެއްދިފައި ނެތީސް އަދި ޗައިނާގައި ވެކްސިން ޖަހަން ބޭނުންވެފައި އެތައްބަޔަކު ތިއްބައިވެސް، ޗައިނާއިން ތައިލޭންޑަށް ވެކްސިން ފޯރުކޮށްދިނުމަކީ، އަވަހަށް ވެކްސިން ބޭނުންވެގެން ތައިލެންޑުން އުޅުނު ވަގުތު ލިބުނު ވަރަށް ބޮޑު ލުޔެކެވެ.\nދެވަނައަށް؛ ޗައިނާގެ ވެކްސިނަކީ ރައްކައުތެރި އަދި ބަލީން ދިފާޢުކޮށްދިނުމުގެ ބާރުހުރި ވެކްސިނެކެވެ. ޗައިނާގެ ވެކްސިންގެ ރައްކައުތެރިކަމާ ބަލީން ދިފާޢުކޮށްދިނުމުގެ ބާރު ވަނީ ދުނިޔޭގެ ޞިއްޙަތު ޖަމްޢިއްޔާ ޑަބްލިޔުއެޗްއޯ އިން ކަނޑައެޅި މިންގަނޑުތަކަށް ފެތިފައެވެ. ޗައިނާގެ ވެކްސިންގެ ސަބަބުން ގިނަ ބަޔަކު ބަލީން ސަލާމަތްވިއިރު، ބަލީގެ އެންމެ ނުރައްކައުތެރި ޑެލްޓާ ވޭރިއަންޓުންވެސް ޙިމާޔަތްކޮށްދިނެވެ.\nޗައިނާގެ ވެކްސިން ޖަހައިގެން ކުރިމަތިވީ ޞިއްޙީ އުނދަގޫތައް ވަރަށް ކުޑައެވެ. މި ވެކްސިނުން ކުރިމަތިވީކަމަށް ފާހަގަކުރެވުނު ޞިއްޙީ އުނދަގޫތައް ހުރީ އެންމެ 0.006 އިންސައްތައިގައެވެ. ވެކްސިން ޖަހައިގެން އުނދަގުލެއް ކުރިމަތިވިކަމަށް ރިޕޯޓްކޮށްފައިވަނީ ނާދިރު ޙާލަތެއްގައެވެ. އިންޑޮނީޝިއާ، ފިލިޕީންސް، ލާއޯސް، ޕާކިސްތާން، އަދި މިނޫންވެސް އޭޝިއާގެ ގިނަ ޤައުމުތައް ހިމެނޭހެން ދުނިޔޭގެ ވަރަށް ގިނަ ޤައުމުތަކާ ސަރުކާރުތަކުގެ ވެރީން ވަރަށް ފާޅުގައި ޗައިނާ ވެކްސިން ޖެއްސެވުމަކީ މި ވެކްސިނާއިމެދު އެބޭފުޅުންނަށް ލިބިވަޑައިގެންފައިވާ އިތުބާރުގެ ހެއްކެކެވެ.\nޗައިނާގެ ސިނޮވެކް ކުންފުނީގެ ވެކްސިންއާ ގުޅޭގޮތުން ފެތުރި ތޯތޯވާހަކަތަކާއި ގުޅިގެން، މެލޭޝިއާ އާއި ތައިލެންޑްގެ ހެލްތު މިނިސްޓްރީއިން ވަނީ ޑެލްޓާ ވޭރިއަންޓްގެ ސަބަބުން ކުރިމަތިވާ ސީރިއަސް ބަލި ޙާލަތުންނާ މަރުވުމުން ސަލާމަތްކޮށްދިނުމުގައި އެހެން ބްރޭންޑްތަކުގެ ވެކްސިން ތަކެކޭ އެއްފަދައިން ސިނޮވެކް ވެކްސިނަކީވެސް ރައްކައުތެރި އަދި ބަލީން ދިފާޢުކޮށްދިނުމުގެ ބާރުހުރި ވެކްސިނެއްކަން ތަފާސްހިސާބުތަކުން ކަށަވަރުކޮށްދީފައެވެ. އަވަށްޓެރި ޤައުމުތަކުގެ ބޮޑެތި މީޑިއާތަކުންވަނީ ޗައިނާގެ ވެކްސިންތަކުގެ ނަން ދިފާޢުކޮށްފައެވެ. ބެންކޮކްޕޯސްޓް އިން ވަނީ ސިނޮވެކް ވެކްސިންގެ އިތުބާރު ގެއްލުވައިލުމަށް ބައެއް ފަރާތްތަކުން ވާހަކަތައް ފަތުރަމުންދަނީ ސިޔާސީ ސަބަބުތަކަށްޓަކައި އަދި ވިޔަފާރީގެ ފުރުޞަތު ހޯދުމަށްޓަކައި ކަމަށް ބުނެފައެވެ. ވިއެޓްނާމްޕްލަސް އިން ފާހަގަކޮށްފައިވާ ގޮތުގައި، ޗައިނާވެސް ހިމެނޭގޮތުން ވަރަށް ގިނަ ޤައުމުތަކެއްގައި ފުޅާ ދާއިރާއެއްގައި ގިނަ ބަޔަކަށް ސިނޮފާމް ވެކްސިން ދީފައިވުމުން ސާބިތުކޮށްދެނީ އެ ވެކްސިން ބަލީން ދިފާޢުކޮށްދޭ ކަމެވެ. ވަކީން ޚާއްޞަކޮށް ޑެލްޓާ ވޭރިއަންޓްގެ ނުރައްކަލުން ސަލާމަތްކޮށްދޭ ކަމެވެ.\nތިންވަނައަށް؛ ޗައިނާގެ ވެކްސިނަކީ ލާހިކު އަގެއްގައި ފަސޭހައިން ލިބޭ ވެކްސިނެކެވެ. ކޮވިޑް19އިން ސަލާމަތްކޮށްދޭނެ ވެކްސިނެއްގެ ދިރާސާކޮށް ވެކްސިން އުފެއްދުމުގައި، މުޅި ދުނިޔެއަށްވެސް އޭގެ މަންފާ ހޯދޭނެ ފަސޭހައިން ފޯރުކޮށްދެވޭނެ ގޮތަކަށް ޗައިނާއިން ގަދައަޅައި މަސައްކަތްކުރުމަށާ އަދި ތަރައްޤީވަމުން އަންނަ ޤައުމުތަކަށް އަތްފޯރާ ފަށުގައި ލިބެން ހުންނާނެ ގޮތެއް ހޯދައިދިނުމަށް ޗައިނާގެ ރައީސް ޝީ ޖިންޕިންގ ވަނީ ބާރުއަޅުއްވައިފައެވެ. ޗައިނާއާއި އަދި އެކުވެރި ޤައުމުތަކުން ވަނީ ބެލްޓް އެންޑް ރޯޑް އިނީޝިއޭޓިވްގެ ދަށުން އެއްބާރުލައި، ކޮވިޑް19 ވެކްސިން ހަމަހަމަކަމާއެކު ޤައުމުތަކަށް ފޯރުކޮށްދީ، ވައިރަސް އިން ދިފާޢުވާނޭ ބަވަނަވަންތަ އައްޑަނައެއް ޤާއިމުކުރުމަށް މަސައްކަތް ފަށައިފައެވެ.\nވެކްސިން އުފެއްދުމާ ވެކްސިން ފޯރުކޮށްދިނުމުގެ ހުރިހާކަމެއްގައިވެސް، ޗައިނާއިން ޔަޤީންކަންދީ އެއްބަސްވާގޮތަށް ޢަމަލުކުރުމަށް ޚާއްޞަ ސަމާލުކަމެއް ޢަމަލީގޮތުން ޗައިނާ ވަނީ ދީފައެވެ. އެކަށީގެންވާ އަގެއްގައި ވިއްކުމާ، ވެކްސިން ރައްކައުތެރިކޮށް ބެލެހެއްޓުމުގައި ފަސޭހަވުމާ، ވެކްސިން ފޯރުކޮށްދިނުމުގައި ދަތުރުފަތުރުގެ އިންތިޒާމު ފަސޭހަވުމަކީ ޗައިނާގެ ވެކްސިނުން ބޮޑު ތަފާތެއް ދެއްކި ޚާއްޞަ ކަންތައްތަކެކެވެ. މާލީގޮތުން ބޮޑު ބުރައެއް އުފުލަން ނުޖެހި ޤައުމުތަކަށް ވެކްސިން ލިބެން ފެށުމުން، ގިނަ ބަޔަކަށް ވެކްސިން ދިނުމުގެ ފުރުޞަތު ފަހިވެ ބަލިން ރައްކައުތެރިވުން ކަށަވަރުކޮށްދެވޭ އާބާދީ ދަނީ ބޮޑުވަމުންނެވެ. ޗައިނާއިން މިހާރު 105 ޤައުމަކަށް ވެކްސިން ހަދިޔާކޮށް، 60 ޤައުމަކަށް ވެކްސިން އެކްސްޕޯޓް ކޮށްފިއެވެ. ޗައިނާއިން އެކި ޤައުމުތަކަށް މިހާތަނަށް ފޯރުކޮށްދިން ވެކްސިންގެ ޖުމްލަ 990 މިލިއަން ޑޯޒަށް ވުރެ އިތުރެވެ. ތަރައްޤީވަމުން އަންނަ ޤައުމުތަކަށް ވެކްސިން ފޯރުކޮށްދިނުމަށްޓަކައި ބައިނަލްއަޤްވާމީ ކޮވެކްސް މަޝްރޫޢަށް 100 މިލިއަން އެމެރިކާ ޑޮލަރު ހަދިޔާކުރުމަށްވެސް ޗައިނާއިން ވަނީ ނިންމައިފައެވެ.\nވެކްސިނާ ބެހޭ ދިރާސާތައްކޮށް ވެކްސިން ތަރައްޤީކުރުމުގެ ދާއިރާ އިތުރަށް ފުޅާކޮށް ވަރުގަދަކުރުމަށްޓަކައި، ވެކްސިން އިތުރަށް އުފައްދައި ފޯރުކޮށްދިނުމުގެ މަސައްކަތުގައި ބައިވެރިވުމަށް ޤައުމުތަކަށް ފުރުޞަތު ހުޅުވާލައިގެން އެއްބާރުލުން ދީގެން ޗައިނާއިން ދަނީ މަސައްކަތްކުރަމުންނެވެ. ތަރައްޤީވަމުން އަންނަ ޤައުމުތަކަށް ވެކްސިން އުފެއްދުން އިތުރުކުރެވޭނެ ޤާބިލްކަން ހޯދައިދިނުމަށް ޗައިނާ އަބަދުމެ އޮންނަނީ ތައްޔާރަށެވެ. ޗައިނާއިން ވަނީ ވެކްސިނާ ބެހޭ ދިރާސާކޮށް ވެކްސިން ތަރައްޤީކޮށް އުފެއްދުން އިތުރުކުރުމުގައި އިންޑޮނީޝިއާ އާއި މެލޭޝިއާ އާއި ޕާކިސްތާނާއި އަދި މި ނޫން އަވަށްޓެރި އެތައް ޤައުމަކަށްވެސް ޢަމަލީ އެއްބާރުލުން ދީފައެވެ. ޗައިނާގެ ވެކްސިން އުފައްދާ ކުންފުނިތަކުން ދަނީ އެހެން ޤައުމުތަކުގެ ވެކްސިން އުފައްދާ ކުންފުނިތަކާ އެއްބާރުލައި ވެކްސިން އުފެއްދުމުގެ ޤާބިލްކަން އިތުރުކުރުމުގައި އެހީތެރިކަން ފޯރުކޮށްދެމުންނެވެ.\nކޮވިޑުގެ ވަބާ ފެތުރެން ފެށީއްސުރެ، ޗައިނާގެ ރައީސް ޝީ ޖިންޕިންގ ގެންދަވަނީ ވެކްސިން އުފެއްދުމުގައި މުޅި ދުނިޔެ އެއްބާރުލުމަށާ ޤައުމުތަކުން އެކަތިގަނޑަކަށްވެގެން ކާމިޔާބު ހޯދުމަށް ނުކުތުމަށް ބާރު އެޅުއްވުމަށް ޢަމަލީ މަސައްކަތްޕުޅުތަކެއް ކުރައްވަމުންނެވެ. އަދި މި ވަބާ ފެތުރުން ހުއްޓުވައި ކާމިޔާބީ ހޯދުމުގައި ޗައިނާއިން ހޯދަން މަސައްކަތްކުރާ ޙައްލަކީ އަދި ކުރިއަށް ނެރޭ ޙިކްމަތަކީ މުޅި އިންސާނިއްޔަތު ބައިވެރިވާ މުޖްތަމަޢެއް ބިނާކޮށް އެއްބައިވަންތަކަމާއެކު މަސައްކަތްކުރުން ކަމުގައި ވިދާޅުވެފައެވެ. ޗައިނާގެ ވެކްސިނަކީ އަމާން، ރައްކައުތެރި، އަދި ބަލީން ސަލާމަތްކޮށްދޭނެ ޤާބިލްކަން ލިބިފައިވާ، އެކަށޭނަ އަގެއްގައި ގަނެވޭ، ފަސޭހައިން ލިބޭ ވެކްސިނެކެވެ. ހަމަ ހަގީގަތުގައިވެސް ޗައިނާގެ ވެކްސިނަކީ ހުރިހާ އެންމެންގެވެސް ވެކްސިނެކެވެ.\nކޮވިޑް19ގެ ކުއްލި އަދި ޚުޠޫރަތްތެރި ގޮންޖެހުންތަކާ ކުރިމަތިލުމުގައި، ޗައިނާއާއި އަވަށްޓެރި ޤައުމުތަކުގެ ގުޅުން އިތުރަށް ބަދަހިކޮށް ވަރުގަދަކޮށްދިން ކަމަކަށް ވެކްސިންއާއި ގުޅިގެން އުފެދުނު އެއްބާރުލުމާ ގާތްކަން ވެގެން ހިނގައްޖެއެވެ. ކޮވިޑްގެ ވަބާއާއި ގުޅިގެން ކުރިމަތިލުމަށްޓަކައި، ރެޔެއް ދުވާލެއްނެތި، ކަނޑުތަކާ ފަރުބަދަތައް ހުރަސްކޮށް، އަވަށްޓެރި ޤައުމުތަކަށް ޗައިނާއިން ވެކްސިން ލިބެމުން ދިއުމަކީ އެ ޤައުމުތަކަށް ލިބުނު ބޮޑު ހިތްވަރަކާ އިތުބާރެކެވެ. ޗައިނާއިން އަބަދުވެސް އަވަށްޓެރި ޤައުމުތަކުގެ މުހުތާދުތައް ފުއްދައިދިނުމަށް ޚާއްޞަ އިސްކަމެއް ދެއެވެ. ދުޅަހެޔޮކަން އެންމެންނަށް ހޯދައިދޭނެ ބަވަނަވަންތަ މުޖްތަމަޢެއް ބިނާކުރުމުގައި ޗައިނާ އަމިއްލަ ޝައުގާއެކު އިސްނަގައެވެ. އަދި ދުނިޔޭގެ އެންމެންނަށް ފަސޭހައިން ލިބޭނެ ވެކްސިނެއް އުފައްދައި ފޯރުކޮށްދިނުމަށް ޗައިނާއިން ދީފައިވާ ޔަގީންކަން ހަގީގަތަކަށް ހެދުމަށް ޒިންމާދާރުކަމާއެކު މަސައްކަތް ކުރެއެެވެ. ވެކްސިންގެ ކަންކަމުގައި އަވަށްޓެރި ޤައުމުތަކާ އޮތް ގުޅުން އިތުރަށް ބަދަހިކުރަމުން ގެންދެއެވެ. އެއްބަޔަކު އަނެއްބަޔަކަށް އެހީތެރިވެ، އެކަތިގަނޑެއްގެ ގޮތުގައި ތިބެ މި ވަބާގެ މައްޗަށް ކާމިޔާބު ހޯދުމަށް ހިންމަތްކުރެއެވެ.\nالمقالة السابقة\tޗައިނާގެ 72 ވަނަ ޤައުމީ ދުވަސް : މިދިޔަ 72 އަހަރުތެރޭ ރާއްޖޭގެ ތަރައްޤީއަށް އެންމެ ބޮޑު އެހީތެރިކަމެއް ދިނީ ޗައިނާއިން\nالمقالة التالية\tދުނިޔެއަށް ޞުލްޙައާ ތަރައްޤީ ގެނަސްދިނުމުގައި\nޗައިނާއަކީ މުހިންމު ބާރެއް : ރާއްޖޭގައި ހުންނަވާ ޗައިނާގެ ސަފީރު


މިދިޔަ ހަފްތާތެރޭ 88 ވެހިކަލެއް ޓޯ ކޮށްފި – Haftha\nWed, 12 August, 2020, 12:43 am\nމިދިޔަ ހަފްތާތެރޭ 88 ވެހިކަލެއް ޓޯ ކޮށްފި\nމިދިޔަ ހަފްތާތެރޭ 88 ވެހިކަލެއް ފުލުހުން ޓޯ ކޮށްފައިވާކަމަށް ތަފާސް ހިސާބުތަކުން ދައްކައިފި އެވެ.\nފުލުހުން އާންމުކޮށްފައިވާ ތަފާސް ހިސާބުތަކަށް ބަލާއިރު މިދިޔަ ހަފްތާ ފުލުހުން ވަނީ 441 އުޅަނދު ޗެކް ކޮށްފައެވެ. އަދި ޓްރެފިކް ގަވައިދާ ހިލާފަށް ޕާކުކޮށްފައިވާ 881 އުޅަނދުގައި ވަނީ ސްޓިކާ ޖަހައިފަ އެވެ.\nލައިސެންސް ކާޑުނެތި އުޅަނދު ދުއްވި 81 ފަރާތެއް ފާހަގަވެފައިވާއިރު، ލައިސަންސް ނޯންނަ 118 މީހަކުވެސް އެ މުއްދަތުގައި ހިފަހައްޓާފައިވާކަމަށް ފުލުހުން ބުންޏެވެ.\nމާލެ ސަރަހައްދުގައި މިދިޔަ ހަފްތާ 31 އެކްސިޑެންޓެއް ހިނގިކަމަށް ފުލުހުންގެ ރިކޯޑުތަކުން ދައްކާއިރު އޭގެ ތެރެއިން ފަސް އެކްސިޑެންޓެއްގައި މީހުންނަށް ވަނީ އަނިޔާވެފައެވެ. މި އެކްސިޑެންޓުތަކާ ގުޅިގެން 10 މީހެއްގެ ލައިސެންސް ހިފެހެއްޓިއެވެ.\nތަފާސް ހިސާބުތަކަށް ބަލާއިރު ކަނޑައަޅާފައިވާ ސްޕީޑު ލިމިޓަށްވުރެ ބާރަށް ދުއްވި 69 ވެހިކަލަކާއި ހެޑް ފޯނު އަޅައިގެން ނުވަތަ ފޯނުގައި އިނދެގެން އުޅަނދު ދުއްވި 33 މައްސަލައެއް ވަނީ ފާހަގަވެފައެވެ. އިންޝްއަރެންސް އަދި ރޯޑްވާދިނަސް ނުހައްދާ ދުއްވި 49 މައްސަލަ އަދި އަހަރީ ފީ ނުދައްކާ 33 މައްސަލައެއް ބަލާފައިވެ އެވެ.


Jalah Ehchehi Vahdhan Ulhunu Fuluhaku Vakikuree Rangalhah Kamah Supreme Court In Ninmaifi - Vaguthu\nދޫނިދޫ ޖަލަށް ސިއްރުން އެއްޗެހި ވައްދަން އުޅުނު ކަމަށް ތުހުމަތު ކުރެވިގެން 2011 ވަނަ އަހަރު ފުލުހުންގެ ވަޒީފާ އިން ވަކިކުރި މީހަކަށް ވަޒީފާ ދޭން ސިވިލް ކޯޓާއި ހައިކޯޓުން ކޮށްފައި އޮތް ޙުކުމެއް ބާތިލްކޮށް، އޭނާ އަށް ވަޒީފާ ދޭން ނުޖެހޭކަމަށް މިއަދު ސުޕްރީމް ކޯޓުން ޙުކުމް ކޮށްފިއެވެ.\nފުލުހުންގެ ކޮންސްޓަބަލެއްގެ ވަޒީފާގައި ހުއްޓާ ވަކިކުރި އަޒުހަރު ރަޝާދު ނަމަކަށް ކިޔާ މީހަކު ފުލުހުންގެ ވަޒީފާ އިން ވަކިކުރީ ރަނގަޅަށް ކަމަށް ސުޕްރީމް ކޯޓުން ޙުކުމް ކުރިއިރު ސިވިލް ކޯޓާއި ހައިކޯޓުން އޮތީ އޭނާ ވަޒީފާ އިން ވަކިކުރީ ގޯސްކޮށް ކަމަށް ކަނޑައަޅައި، އަލުން އޭނާ އަށް ވަޒީފާ ދިނުމަށް ޙުކުމް ކޮށްފައެވެ. އެޙުކުމް ގަބޫލު ނުކުރެވިގެން މައްސަލަ އިސްތިއުނާފު ކުރީ ދައުލަތުންނެވެ.\nއަޒުހަރު ރަޝާދު ފުލުހުންގެ ވަޒީފާ އިން ވަކިކުރީ ދޫނިދޫ ގޮޅިއަކުން ފެނުނު ފޯނަކުންނާއި އެހެން ނަމްބަރަކުން އޭނާ އާއި މުހާތަބު ކޮށްފައިވާ މެސެޖްތަކެއް ފެނުމުންނެވެ.\nއަޒުހަރު ރަޝާދު ވަޒީފާއިން ވަކިކުރުމަށް ފުލުހުންގެ ޑިސިޕްލިނަރީ ބޯޑުން ނިންމާފައިވާ ނިންމުމުގައި ބުނެފައިވަނީ އެ މައްސަލައިގައި ހެކިބަސްދީފައިވާ ފަރާތްތަކުގެ ހެކިބަހަށް ރިއާޔަތްކުރުމުން އަޒުހަރު ރަޝީދު ދޫނިދޫ ކަސްޓޯޑިއަލް ބައިގައި ޑިއުޓީ އަދާކުރަމުން ގެންދިޔަ ދުވަސްވަރު ގަވާއިދާ ޚިލާފަށް ޖަލަށް ތަކެތި ވެއްދުމުގައި އެހީތެރިވާކަމަށް އެކަށީގެންވާ ހެކިތައް ލިބިފައިވާތީ، މިކަމަކީ ފުލުހުންގެ ތެރޭގައި މަސައްކަތްކުރާ ފުލުހެއްގެ ކިބައިން ފެނިގެން ނުވާނެ އަދި ފުލުހުންގެ ގާނޫނާއި ގަވާއިދާއި ފުލުހުންގެ ކޯޑް އޮފް ކޮންޑަކްޓާ ޚިލާފުކަމަކަށް ވާތީވެ، ފުލުހުންގެ ޑިސިޕްލިނަރީ އަދި އިދާރީ ކުށްތަކާއި އެ ކުށްތަކަށް އަދަބު ދިނުމާބެހޭ ގަވާއިދާއި ހަވާލާދީ މައްސަލައިގެ ކުޑަބޮޑު މިނަށާއި، މައްސަލައިގެ ބާވަތަށް ރިއާޔަތްކޮށް ވަޒީފާ އިން ވަކިކުރަން ނިންމީ ކަމަށެވެ.\nފުލުހަކު ވަޒީފާއިން ވަކިކުރުމުގެ މައްޗަށް ހިނގަނީ ދިވެހިރާއްޖޭގެ ވަޒީފާއާބެހޭ ގާނޫނު، ގައި ބަޔާންކޮށްފައިވާ އާންމު ހަމަތަކާއި މިންގަނޑުތައް ނޫންކަންކަމަށް ސުޕްރީމް ކޯޓުގެ ޙުކުމުގައި ވެއެވެ. "ފުލުހުންނަކީ، ހުވައެއް މަތީގައި ތިބެ، ގާނޫނު ތަންފީޒުކޮށް އަމަން ބަލަހައްޓާ މުއައްސަސާއެއްގައި މަސައްކަތްކުރާ ބަޔަކު ކަމަށްވާތީ، ގާނޫނު ތަންފީޒުކުރުމާއި އަމަން ބެލެހެއްޓުމާ ގުޅޭކަންކަމުގައި ފުލުހުންގެ މުއައްސަސާއަށް އެއްބާރުލުން ދިނުމާއި ތެދުވެރިވުމަކީ، ކޮންމެ ފުލުހެއްގެ އަސާސީ ވާޖިބުކަމަށްވާއިރު، އެ ވާޖިބާ ފުށުއަރާ ފަދަ ގޮތަކަށް ފުލުހެއްގެ އަމަލު ހުރެއްޖެނަމަ، އެކަމުގެ ސަބަބުން މުއައްސަސާގެ މައްޗަށް އާންމު ރައްޔިތުންކުރާ އިތުބާރަށް ބުރޫ އެރުމަކީ އެކަށީގެންވާކަމެއް ކަމަށްވާތީވެ، ފުލުހުންގެ ގަވާއިދުތަކާއި ކޯޑް އޮފް ކޮންޑަކްޓާއި ޚިލާފުވެފައިވޭތޯ ބެލުމުގައި ރިއާޔަތްކުރާނޭ ސާބިތުކުރުމުގެ މިންގަނޑު ވަޒީފާއާބެހޭ އާންމު ގާނޫނުގެ ދަށުން ރިއާޔަތްކުރާ ސާބިތުކުރުމުގެ މިންގަނޑަށްވުރެ ލުއިވާންޖެހޭނެ ކަމަށް ގަބޫލުކުރެވެއެވެ." ސުޕްރީމް ކޯޓުން ވިދާޅުވިއެވެ.\nމި މައްސަލައިގައި ސުޕްރީމް ކޯޓުގެ ޝަރީއަތުގެ މަޖިލީހުގައި ދެ ފަރާތުން ދައްކާފައިވާ ވާހަކަތަކާއި ހުށަހެޅިފައިވާ ލިޔެކިޔުންތަކަށް ބެލުމުން ފުލުހުންގެ ޑިސިޕްލިނަރީ ބޯޑަށް އަޒުހަރު ރަޝާދު ހާޒިރުކޮށްފައި ނެތްކަމާއި، އެހެންކަމުން އޭނާގެ މައްޗަށް ތުހުމަތު ކުރެވޭ ކަންކަން ބޯޑުން އޭނާއަށް ހާމަކޮށްފައިނުވާ ކަމާއި އޭނާގެ މައްޗަށް ތުހުމަތުކުރެވޭ ކަންކަމަށް ޖަވާބު ދިނުމުގެ ފުރުސަތު ދީފައި ނެތް ކަމަށެވެ.\nއެހެންކަމުން މިމައްސަލައިގައި އިޖުރާއީ އަދުލްވެރިކަން ގާއިމުވެފައި ނެތް ކަމަށް ސުޕްރީމް ކޯޓުގެ ޙުކުމުގައި ވިދާޅުވެފައި ވެއެވެ. ނަމަވެސް މިމައްސަލައިގައި މައުޟޫއީ އަދުލްވެރިކަން ގާއިމު ކުރެވިފައިވާ ކަމަށް ސުޕްރީމް ކޯޓުން ވިދާޅުވިއެވެ.\nއެހެންކަމުން ސުޕްރީމް ކޯޓުން ޙުކުމް ކުރީ އަޒުހަރު ރަޝާދަށް ވަޒީފާ ދޭން ނުޖެހޭނެ ކަމަށާއި ނަމަވެސް އޭނާ އަށް ދެމަސް ދުވަހުގެ މުސާރަ ދޭން ޖެހޭނެ ކަމަށެވެ.\nފަހަކަށް އައިސް ސުޕްރީމް ކޯޓުން ވަނީ ވަޒީފާ އާއި ގުޅޭ ވަރަށް ގިނަ މައްސަލަތައް ނިންމާ، ވަޒީފާ އަލުން ދިނުމާއި އަދި ބަދަލު ނަގައި ދިނުމާއި ގުޅޭ އުސޫލުތައް ކަނޑައަޅާފައެވެ.\nނޮވެމްބަރު 24, 2020 10:58\nފުލުހުންގެ އިސްވެރިއަކަށް މިވަގުތު ހުރީ ފުލުހުންގެ ސިއްރުހާމަ ކުރި މީހެއް ސިފައިންގެ އިސްވެރިއަކަށް ހުރީ ސިފައިންގެ ސިއްރުހާމަ ކޮށް ގަނޑު ބަޑު ކުރަން އުޅުނު މީހެއް އެމީހުނގެ މައްސަލަ ނުބެލޭ ކިހާ ހެއްވާ އަޖައިބު ވެ އަންތަރީސް ވޭ އަދި މުހައްމަދު ރިޔާޒު ކިޔާ ފުލުސް އޮފިސަރުވެސް އަނބުރާ ވަޒީފާ އަށް ނެރުނީ މީހަކު ހައިރާނެއް ނުވާނެތަ މީތަ ޖަޒީރާ ދިރިއުޅުން އެޖެންޑާ ނަވާރަ\nނޮވެމްބަރު 24, 2020 10:59\nފުލުހުންގެ ގާނޫނާހިލާފުވާ ވަކިބަޔަކައް ވަޒީފާވެސް ލިބޭ ތީކޮންކަހަލަ އަދުލުއިންސާފެއް.\nނޮވެމްބަރު 24, 2020 11:27\nމިވެރިކަމުގަ ތިޔައޮތީވަޒީފާއިންވަކިކޮށްފަ ދެންމިވެރިކަމުގަޝާމިލްވާބަޔަކުތިބެގެން ތިނޫންގޮތަކަށްނުނިމޭނެދޯ\nނޮވެމްބަރު 24, 2020 12:15\nތިތަނަށް ފަނޑިޔާރުންގެ ގޮތުގައި ލާފައިތިބި ގަސްބުޑުތަކަށް ފެންނަގޮތަކަށް ހުކުމް ކުރަންވީ އިންސާފް ލިބޭނީ ފައިސާވެރިންނަށް ނިކަމެތިން އިންސާފްގެ މަތިން ހަނދާންވެސް ކުރާނެ ކަމެއްނެތް ހަގީގަތަކީ މިއީ ވަޒީފާއާއި ބެހޭ ގާނޫނަކީ ފުލުހުންނަށް ވީމަ އިސްތިސްނާ ވާއެއްޗެކޭ ކިޔާފައި ހުރިހާ ހައްގުތަކަކުން މަހުރޫމް އެބަކުރޭ ދޭންޖެހޭ ޗުއްޓީވެސް ހިތުހުރިގޮތަކަށް ވެރިމީހާއަށް ފެންނަވަރަކަށް ދީފައި ދޭން ބޭނުން ނުވީމަ ނުދީ އެއީ އިންސާނުންނެއް ނޫނީތޯ؟ ދެން އިހުސާސްތައް ފަޅައިގެން ދިޔައިމަ ބުނާނެ ބަޢާވާތް ކުރީއޭ\nނޮވެމްބަރު 24, 2020 13:04\nރަނގަޅު ތިޔަކަހަލަ ފުޅުހުން ވަރަެއް ގިނަވޭ އެބަ ވަޒީފާއިން ވަކިކުރޭ ލަސްވެސްވެއްޖެ..އަދަބުވެސްދީ ކޮބާ އެސޮރުކޮއްގެން ހުރިހުވާ..\nނޮވެމްބަރު 24, 2020 15:26\nކަލެއައް ހާދަ ވަރެކޭ ދޯ ތިވަނީ.\nކަލޭ ކައިރިއަށް ވަދެފަ ކޯޅިފަ ފިލީތަ އަނެއްކާ ފުލުހަކު\nނޮވެމްބަރު 24, 2020 14:51\nމައްސަލަ ހުށަހެޅުނީ 2011 މައްސަލައިގަ3މަރުޙަލާ ނިމުނީ 2020 ގަ. ދިވެހި ރާއްޖޭގެ އިންސާފު . މަގޮލާ ހީހީ ހުވާ.


BREAKING: Kulli Haalathu Iulaankoh Harukashi Fikuru Meehun Hayyarukuran Nasheed Govaalaifi - Vaguthu\nރާއްޖޭގައި ކުއްލި ނުރައްކަލުގެ ހާލަތު އިއުލާންކޮށް ހަރުކަށި ފިކުރުގެ މީހުން ހައްޔަރު ކުރަން ރައްޔިތުންގެ މަޖިލީހުގެ ރައީސް މުހައްމަދު ނަޝީދު ގޮވާލައިފިއެވެ.\nނަޝީދު ބޭނުންފުޅުވާ ގޮތަށް މަޖިލީހުގެ ތެރެއިންނާއި ސަރުކާރުގެ ތެރެއިން ވެސް ކަންކަން ނުހިނގުމުން އެމަނިކުފާނު ގެންދަވަނީ ނުރުހުން ފާޅުކުރައްވަމުންނެވެ. އަދި ރައީސް އިބްރާހީމް މުހައްމަދު ސޯލިހްއާއެކު ސިޔާސީ ގޮތުން ދެން މަސައްކަތް ނުކުރެވޭނެ ކަމަށް ވެސް ނަޝީދު ވަނީ ވިދާޅުވެފައެވެ.\nއެމްޑީޕީގެ ވަޓްސް އެޕް ގްރޫޕްއަކަށް ނަޝީދު ފޮނުއްވި މެސެޖެއްގައި ވިދާޅުވީ ރައީސް އިބްރާހީމް މުހައްމަދު ސޯލިހް ލީޑް ކުރައްވަން ނުކުންނަވަން އަދި އެއް ފަހަރު އެމަނިކުފާނު ގޮވާލައްވާ ކަމަށެވެ.\nމީގެ އިތުރުން ރައީސް ނަޝީދު އެ ގްރޫޕަށް ފޮނުވާ މެސެޖްތައް ވެސް ރައީސްއަށް ދެއްކެވުން ބުއްދިވެރިކަމަށް ނަޝީދު ވިދާޅުވިއެވެ.ި ރައީސްގެ ޅިޔަލު އަދި އަލިފުށި ދާއިރާގެ މެންބަރު މުހައްމަދު ރަޝީދު ހުސައިން (ބިގޭ) މެދުވެރިކޮށް އެ މެސެޖްތައް ރައީސަށް ދައްކަވަން ނަޝީދު އެދިވަޑައިގަތެވެ.\nމީގެ އިތުރުން ރައީސް ނަޝީދަށް ތާއީދު ކުރައްވާ މެންބަރުންނާއި ރައީސް ސޯލިހްއަށް ތާއީދު ކުރައްވާ މެންބަރުންގެ މެދުގައި ބަހުގެ ހަމަލާތަކެއް ބަދަލު ކުރައްވާތީ ނަޝީދު ލިޔުއްވާފައި ވަނީ "މި ތަނުގައި އެކަކު އަނެކަކަށް ދިމާކުރުން ހުއްޓާލަން އެދެން،" ކަމަށެވެ.\nނަޝީދު މި ވަގުތު ހުންނެވީ އިނގިރޭސިވިލާތުގައެވެ. އެއީ އިތުރު ފަރުވާއަށެވެ. އޭގެ ކުރިން ހަފުތާއެއްހާ ދުވަހު އޭޑީކޭގައި ފަރުވާ ހޯއްދެވިއިރު، ދޮޅު މަހެއްހާ ދުވަހު ޖަރުމަނުގައި ހުންނަ މިލިޓަރީ ހޮސްޕިޓަލަކުން ވެސް އެމަނިކުފާނު ފަރުވާ ހޯއްދެވިއެވެ.\nޖުލައި 25, 2021 14:45\nމޮޔަފުޅު ވީތޯ؟ ހީކުރީ ކީކޭކަމަށްތ؟ ހެހެހެ #ކައެ އައުޓު ސަންޖޭ މުދީރު އައޫޓު\nޖުލައި 25, 2021 17:52\nމީނާ އާ ހެދި މުޅި ސަރުކާރާ ދަޢުލަތް ހިންގަން ދަތިވެއްޖެ ޗައިނާއާ ރާއްޖެ ޖައްސުވައިފި މުޒާހަރާއަށް ކުދިވެރިން އެބަނެރޭ ސަރުކާރަށް ޕުރެޝަރުކުރުވަން.. މީނާ މި އިދިކޮޅު ޕާޓީގެ ލީޑަރުތޯ؟؟ އެހެންވީމަ ތިޔަ ކުއްލި ހާލަތެއް އިޢުލާންކޮށްގެން ނަމަވެސް މީނާ ހައްޔަރު ކުރަންވީ އެންމެ ފުރަތަމަ އޭރުން ޤައުމަށް ހަމަ ނޭވާއެއް ލެވޭނި..\nޖުލައި 25, 2021 15:14\nކޮބާތޯ ހަރުކަށި ފިކުރަކީ އަދި މަޑުކަށި ފިކުރަކީ ފުރަތަމަ\nޖުލައި 25, 2021 15:34\nއަޅުގަނޑަށް ފެންނަނީ ކުއްލި ހާލަތު އިއުލާންކޮށްގެންނަމަވެސް ނުވަތަ ނުކޮށް ނަމަވެސް މީނާ ހައްޔަރުކުރަން!! މީނާ އާއި މީނާގެ އައުވާނުންނާއި އަދި މިގައުމު އިންޑިޔާއަށް އަޑި ނޭނގޭ އެއްބަސްވުންތައް ހަދައިގެން އެފޮރުވައިގެން އުޅޭ ގައުމުގެ ޣައްދާރުން ހައްޔަރުކުރަން!! އަދި އިސްލާމްދީނަށް ހަޖޫޖަހާ މީހުން ހައްޔަރުކުރަން! އެއަށްފަހު ތާލިބާން މީހުން ހައްޔަރުކުރަން!! ތާލިބާނުން މިރާއްޖޭގައި އުފެދެނީ ކުރިން މިދެންނެވި ކެޓަގަރީގެ މީހުން ހައްޔަރުކޮށް ފިޔަވަޅުނާޅާތީ!!\nޖުލައި 25, 2021 15:35\nއަންނިއަކީކޮންކަހަލަފިކު ރެއްގެމީހެއްތޯ އެބަޖެހޭބަލަން ! ހުކު ރުޚުތުބާތެ ރެއަށް އަވަގު ރާނަލިޔެފަ ގަނޑުތަކެއްލާހެދިންތޯ ނިކަންއައްސަވަބައްލަވަ.. އެބޭފުޅާ\nއޭ ރުއެހުންނެވީކޮންކަހަލަ ކައްޓެއްގަތޯ ނިކަންއައްސަވަބައްލަވާ!!\nޖުލައި 25, 2021 15:17\nކުއްލިހާލަތު އިއުލާންކުރަން ޖެހޭ ހާލަތެއް ރާއްޖެއަކު ނެތް. ހަރުކަށި މީހާ ނަސީދު ހައްޔަރު ކޮށް ފެބްރުއަރީ 8 ގެ ރޯކުރުންތަކާ އަފްރަސީމާއި ރިޒްވާނުގެ މައްސަލަ ތަހުގީގު ކޮށް ސަރީއަތް ކުރަން ފަށާ. އަފްރާސީމްގެ މަރުގެ ހަދިސާ ސާލިހު އަށް ވެސް އެގޭނެ. ރިޒްވާނުގެ ކަންތައް އެގޭނީ ނަސީދު އަށް އެކަނި ރޯކުރި ކޯކުރުންތައް ސާލިހު އަށް އެގޭނެ. ސާލިހްގެ ސަލާމަތަށް ޓާކާ ވެސް ނަސީދު ހައްޔަރުކޮށް ތަހުގީގު ކުރައްވަވާ. ނޫނީ ފަހުން ހިތާމަކުރަންޖެހިދާނެ. އަމިއްލަޔަށް ޒިންމާ ނަގަން ޖެހިއްޖެ ނަމަ ގޯސްވެދާނެ. ސާލިހް އަވަސް ކުރޭ.\nޖުލައި 25, 2021 15:31\nހެހެ....އޮޅިވަޑައިގަތީ ތޯ ނޫނީ ހަމަ ރަނގަޅައްވެސް މޮޔަފުޅުވީތޯ.....ތިހިން ހަމަ މީހަކު ގޮވާލާއިރަށް އިއުލާން ކުރަން ޖެހޭ އެއްޗެއްތޯ ކުއްލި ނުރައްކަލަކީ.....ދެންވެސް އަނގަ މަޑުން ލައިގެން ހުރިތަނެއްގަ މަޑުން ހުރެވޭތޯ ބަލާބަލަ.\nޖުލައި 25, 2021 15:33\nމަނިކުފާނު ނިކަން ލަކުނުތައް ރަނގަޅުވަންދެން ހަނު ހުރެބަލަ. ތިހެން ބޭކާރު ވާހަކަ ދައްކަންޏާ ޖަރުމާނުގަ ބަލިން ރަނގަޅުނުވެ މާގިނަ ދުވަހު މަޑުކުރަން ޖެހިދާނެ. އަނެއްކާ ޖަރުމަނުގެ ޑަކްޓަރު ހެނދުނުކާން ދީފަ ހުރި ބޭސް މިއަދު ކާން ހަނދުމަފުޅުނެތުނީތޯ؟ މޮޔަފުޅު ވެގެން ތިޔަ ގޮވާ ނަގާނީ؟ ނޫނީ ޖަރުމަނުން ރަނގަޅު އެއްޗެއް ހިއްޕެވީތޯ؟\nޖުލައި 25, 2021 15:36\nނޫނޭ މިސޮރު ދެން ރަނގަޅެއްނުވާނެ ދެން. ޖަރުމަނުގެ ޑަކްޓަރުންވެސް ބޯހަލާވެގެން މޮޔަވެދާނެ. އެންމެ ފަހުން ޖަރުމަނުގެ ޑޮކްޓަރުންވެސް ބުނާނެ ގުރައިދޫ ސެންޓަރަށްލާށޭ، މިތަނުން ދެވެން ހުރިފަރުވާއެއް ދެވިއްޖޭ.\nޖުލައި 25, 2021 15:37\nޕުއާ ނަޝީދް. ޑައި އިން ޔޯ ރޭޖް.\nހަރުކަށި މީހުން ހައްޔަރުކުރަންޏާ އެންމެ ފުރަތަމަ ހައްޔަރުކުރަން ޖެހޭނީ ނަޝީދު. އެއީ މިރާއްޖޭގައި މިވަގުތު ހުރި އެންމެ ބޯހަރު އަދި ހަރުކަށި މީހާ. ދީނަކަށް، ގައުމަކަށް، ބެލެމެއްނެތި ހަމަ ކިޔާނެ އެއްޗެއް ގޮވާ ނަގަނީ.\nރާއްޖޭގެ ހަރުކަށި ފިކުރުގެ ބާނީއަކީ ބުއްޅަބޭ! އޭނާގެ ފިކުރާ ދެކޮޅު ކޮންމެ ފިކުރަކީ ހަރުކަށި ފިކުރު. ވީމާ އެންމެ ފުރަތަމަ ބުއްޅަބޭ ހައްޔަރުކުރޭ!\nޖުލައި 25, 2021 15:44\nއެއުޅެނީ ރާއްޖެ އަންނަން ބިރުން. ރާއްޖޭގެ ދީނަކީ އިސްލާމްދީން. މިއެންމެން ހިފާ ހައްޔަރުކުރާނީ ކިިހިނެއް\nޖުލައި 25, 2021 16:01\nކީއްކުރަންތޯ ހައްޔަރު ކުރަނީ؟ އިއުތިރާފް އެއްބަސް ވުމޭ ކިޔާފަ ބަޔަކު ދޫކޮއްލަން އެއުޅެނީ އެއްބަޔަކު.....\nޖުލައި 25, 2021 16:05\nމޮޔަވެފަ ހުހުރި ބޯބު ރާތި އެއް. ރަގަޅުވަނީ ފޮދާ ޖަހަގެން އެތާ ހު ރިރިއްޔާ މަހުއެއްޗެތިކޮޅު ފޮނުވާ!\nކަލެއަށް ހީވަނީ ކަލެއަށް ސަޕޯރޓް ނުކުރާ އެންމެންނަކީ ހަރުކަށި މީހުންނޭ. ކަލެއަށް ސަޕޯރޓް ކުރާ ގިނަމީހުންނަކީ ދީނަށް ނަފްރަތު ކުރާމީހުން.\nޖުލައި 25, 2021 16:06\nނަޝީދު އެ އުޅެނީ ބަދަލަށް ބަދަލު ނުހިފިގެން ޓޮލަރޭޓް ނުކުރެވިގެން. ނަޝީދު ހީކުރާ ވަރަކަށް ތާއީދެއް މިހާރަކު ނެތް. ނަޝީދު އަކީ ހަމަ ފައްކާ ހުޅަނގުގެ އަޅެއް. މި ގައުމުން އިސްލާމް ދީން ނަގާލަން ކުރާ މަސައްކަތް ދުވަހަކުވެސް ކާމިޔާބެއް ނުވާނެ. ދެނެއް ނަފުރަތުގެ ބިލެއް ފާހެއްވެސް ނުކުރެވޭނެ. ދިވެހި ފަސްގަނޑުގައި ކާފަރަކަށް ކާފަރެކޭ ގޮވޭނެ. ގޮވަންވެސް ގޮވާނަން. އެއްކަމެއްވެސް ނުކުރެވޭނެ.\nޖުލައި 25, 2021 16:09\nޖަރުމަނުގެ ޑރ އެއްނޫން މަވެސް ބޯހަލާކުވޭ މިބޭފުޅާ އުުޅޭގޮތަކުން..ނޫހެއް ހުޅުވާލާއިރަށް މުޅި އޮޑީގަ ހަސަނުގެ ދެފައި ގޮތަށް މިބޭފުޅާގެ ވާހަކަތައް..އަނގަ ގަދަކަމުން މުސްކުޅި ދައިތައެކޭ އެއްގޮތް.\nޖުލައި 25, 2021 16:10\nއަލިފުށި ދާއިރާގެ މެމްބަރ ކައިރީ އާދޭސް މި ކުރަނީ ރައީސް ސޯލިހު ކައިރީ ބުނެގެން މި ބޯގޯސް ނަޝީދު ހައްޔަރު ކުރަން ވީނު؟ މި އަށްވުރެ ވަކި ހަރުކަށި، ހަމަ ނުޖެހުން ޤައުމުގާ ހިންގަން އުޅޭ މީހަކު ނެތް. މީނާ މީ ފާޅުގަ ޕޮލިހުންގައިގާ ތަޅާނެ ކުދިން ހޯދަން މާރިޔާ ކައިރީ ބުނި މީހާ .\nޖުލައި 25, 2021 16:24\nކުއްލި ހާލަތު އިއުލާންކޮށްގެންވެސް ނަޝީދު ހައްޔަރުކުރުން ވެއްޖެ. އެއީ ގައުމަށް އޮތް ބޮޑު ބިރެއް\nޖުލައި 25, 2021 16:28\nކޮމެންޓް ކިޔާލީމާ ނަސީދުއަށް މީހުން ރުުޅި އަރާވަރު ސާފު\nޖުލައި 25, 2021 17:20\nޖުލައި 25, 2021 16:44\nމިހާތަނަށް ހޯދި ހޯދުން ތަކުން ދައްކަނީ ނަޝީދަކީ ކަން މިރާއްޖެއަށް ހަރުކަށި ފިކުރު ލާދީނީ ފިކު އިމްޕޯޓްކޮށް އޭހެ ވިޔަފާރި ކުރާ ފަރާތަކީ. ސަބަބު ވަރަށް ސާފު ވިޔަފާރިކުރާ މީހުންނަން އެކަމުގެ ހިސާބު ކިތާބު ބެލެހެއްޓި ހިސާބު ކިތާބުތަށް ހާމަކުރަން އިނގޭނީ. ކިތައް ޕޯޑިއަމް ކިތަށް ލައިވް ޝޯ އަދި ކިތައް ފޯރަމްގަ ތޯ ނަޝީދު އެ ހިސާބުގެ އަދަދު ތައް ޖައްސަވަނީ. އެހެންވީމަ އެންމެ އިސް މުއްލާއެއް ކަމަށް ދިރާސާވެރިންގެ ދިރާސާ ތަކުން ދައްކަނީ ނަޝީދަކިކަށް އެންމެ ހަރުކަށި މީހަކީވެސް. #އަންނިނަޝީދު #ހައްޔަރުކުރޭ މިހާރުން މިހާރަށް.\nޖުލައި 25, 2021 16:46\nޖަލުހުކުމްގެ ބާކީބައި ފުރިހަމަކުރަން މީނާ ޖަލަށް ފޮނުވަން ދައުލަތަށް ގޮވާލަން. މި ޤައުމަށް މުސީބާތަކަށްފަހު މުސީބާތެއް ކުރިމަތިވަމުން މިދަނީ ޖަލުޙުކުމްގައިތިބި މީނާފަދަ ހަތަރު ފަސްމީހަކު މިސަރުކާރުން ކޯޓްތަކަށް އަތްބާނައިގެން ދޫކުރިފަހުންނެވެ.\nޖުލައި 25, 2021 16:47\nއިނގިރޭސިވިލާތުގައި ހުންނަވައިގެން ތިޔައުޅުއވަނީ ދިވެހިސަރުކާރު ހިންގަވަންތޯ؟ ގާސިމް ވިދާޅުވިހެން "މޮޔަފުޅުވީތޯ؟ ބަލަ! ތިޔައުޅުއްވަނީ މޮޔަފުޅުވެގެންނޭ. ރައީސުލްޖޫމްހޫރިއްްޔާ ކުރަންވީކަންތައް އަންގަންޖެހެނީ އަންނިއެއްނޫން. ހަމަރަނގަޅަށްވެސް ވެރިކަމާގެން ބޫތުކައިގެން މޮޔަގެރިއެއް ފެލޭހެން ފެލެނީ.\nޖުލައި 25, 2021 16:52\nމިކަލޭގެ ދެން މިހާރު މިއުޅެނީ ކުރިންވެސް އިނގިރޭސިވިލާތުގައި ހުރެގެން އޭރުގެ ސަރުކާރާ ދެކޮޅަށް މަސައްކަތްކުރިގޮތަށް މިސަރުކާރާމެދުވެސް މަސައްކަތްކުރަން. މިކަލޭގެ ދެން ރާއްޖެ ނުވެސް އަންނާނެ އިންތިޚާބާ ކައިރިވީމާނޫނީ. އެކިގޮތްގޮތުން ސަރުކާރަށް ޖެއްސުންކުރުން ދެންއޮންނާނީ. މީނާގެ އައުވާނުން ތިބޭނެ އަތްޖަހަން.\nޖުލައި 25, 2021 16:53\nއަންނި އިބިލީސް ހައްޔަރުކުރޭ ނަބިއްޔާއަށް ފުރައްސާރަ ކުރި އެންމެން ހައްޔަރު ކުރޭ\nޖުލައި 25, 2021 16:56\nޑްރަގް ގަނެ ވިއްކުމާ ބުއިން އަދި ލިޔެކިއުން ނެތް ބިދޭސީންގެ މައްސަލަ މީނަ އަށް އަދި ޕާޓީ ތަކަށް ބޮޑުމައްސަލަ އަކަށް ނުވެ އެވެ.\nޖުލައި 25, 2021 16:57\nއެންމެ ހަރުކަށި މީހަކީ ނަސީދު!!\nޖުލައި 25, 2021 16:58\nމީނައައް މިވާގޮތަކީ މީނަގެ ފިކުރު ގަބޫލުނުކުރާ މީހަކީ ހަރުކަށި ފިކުރުގެ މީހަކައް ކޮބާތޯ ހަރުކަށިފިކުރަކީ 1 އއ ހިމަންދޫ މައްސަލަ ބާރުދިނީ ކޮންބައެއްތޯ2ވަކިންޖަމާއަތްހެދުމުގެ މައްސަލަ ދަރުމަވަންތަ މިސްކިއްކިއް ކައިރީ ސްޕީކަރުދިނީ ކޮންބައެއްތޯ3ފެބްރުއަރީ އަށެއްގަ ހުޅުރޯކުރުން މީތޯ ތިކިޔާ މަޑުކަށި ފިކުރަކީ މިހުރިހާކަމެއްކުރީ އެމްޑީޕީ ބައިވެރިވެގެން\nޖުލައި 25, 2021 17:00\nނަޝީދު ހިތްޕުޅާނުވާކޮންމެމީހަކީ ޅިނދުކަށިފިކު ރުގެމީހެއްކަމަށްވަނީނަމަ އާބާދީދެ 98% މީހުންޖެހޭނީ\nހައްޔަ ރުކު ރަން.. އެއި ރުން ބޮޑުވަޒީ ރުކަން ކު ރާއި ރު މަޖިލީހުގައިންނާނެމީހަކުވެސްނުވާނެ. އެއްގޮތުން ރަނގަޅު އެއި ރުން އިންޑިއާއިން މީހުންގެނެސްގެން ސަ ރުކާ ރުހިންގާލެވިދާނެ!\nޖުލައި 25, 2021 17:04\nނަންވާނީ ގާސިމުއާއި ޝިޔާމު .. މަޖިލީހުގެޖަލްސާތަކަށްހާޒި ރުނުވެ މަހުންމަހަށް ބޮޑުސިންގާމުސާ ރައަކާއި އެލަވެންސެއްނަގައިގެން އެހުންނަނީ ....\nޖުލައި 25, 2021 17:16\nނަޝީދު ވެސް މީ ހަރުކަށި ފިކުރު މީހެއް.. އެއްވެސް ކަމެއް ގާ ހައްދުފަހަނައަޅާ ދިޔުމުން ވާނީ އޭގެ މީހަކަށް.. ވެރިކަމާއި ބާރު ބޭނުންވެގެން ހޭކެނޑިގެން ދިވެހިރާއްޖެވިއްކާލައިގެންވެސް އެކަންބޭނުންވޭއެބަ ނަޝީދު.. ވީމާ އެންމެ ފުރަތަމަ ހައްޔަރު ކުރަންޖެހޭ މިބޭފުޅާވެސް..\nޖުލައި 25, 2021 17:35\nކުއްލި ހާލަތު އިއުލާންކޮށް ހަރުކަށި މީހުންނާއެކު ލާދީނީ ބައިގަނޑުވެސް ހިފާ ހައްޔަރު ކުރަންވާނެ.\nޖުލައި 25, 2021 17:44\nމިވެސް ރައީސެކޯ. މިފަހަރު މިވެރިންގެ ޝިޢާރަކީ އަޑީދަޢުލަތާ ހަރުކަށި ފިކުރު. މި ވިއްކައިގެން ވެރިކަންހޯދުން. މީނަ މިހުރީ ކަށިވިދުރި ޖެހިފަތޯ ބަލަން ޖެހޭ.\nޖުލައި 25, 2021 17:46\nހޭބަލި ވެފަތަ ތިހިރީ ކަލޭ\nޖުލައި 25, 2021 17:57\n2 ގަޑިއިރު ކުރިން ( ޖުލައި 25, 2021 )\nމިގައުމަށް ގެއްލުމެއްނޫނީ ކަލޭ ދީފައެއް ނެތް ދެން ކަލޭބުނީމަ މިގައުމުގެ ދަރިން ކަތިލަންވީތަ؟\nނުވާނެ ތިކަމެއް ؟ މޮޔަފުޅު ވީތޯ؟ ހީކުރީ ކީކޭކަމަށްތަަ؟\nޖުލައި 25, 2021 18:00\nބުއްޅަބޭ ހަމަރަނގަޅަށްވެސް މޮޔަވެއްޖެ މިގައުމަށް އައިސް ގައުމު ފަސާދަކުރަން ނާންނާތި ތިޔައީ އަހަރުމެން ގަބޫލުކުރާމީހެއް ނޫން.\nޖުލައި 25, 2021 18:15\nޖަަ ރުމަނުވިލާތުގައި ނުހު ރޭތަ ސިކުނޑީގެ ބަލިތަކަށް ފަ ރުވާދެވޭކަށް.\nނަޝީދާ ޚިޔާލު އެއްގޮތް ނުވާ ކޮންމެ މީހަކީ\nހަ ރުކަށި މީހެއް. އެހެންވީމާ ރާއްޖޭގެ އާބާދީގެ ބޮޑުބައެއް ހައްޔަ ރުކު ރަންޖެހޭނެ ތިޔަވާ ގޮތުުން.\nޖުލައި 25, 2021 18:41\nއެންމެފުރަތަމަ ދީނަށް ހަޖޫޖަހާ މީހުންނަށް އަދަބުދީ\nޖުލައި 25, 2021 18:42\nމީނާއާ މީނަގެ ފަސާދައިން މިޤައުމު ސަލާމަތް ކުރައްވާށި.\nޖުލައި 25, 2021 19:09\nހަރުކަށި ފިކުރަކީ ލާދީނީ ފިކުރު\nޖުލައި 25, 2021 19:14\nހަރުކަށި މީހުން ހައްޔަރުކުރަން ކުއްލި ހާލަތު އިއުލާނު ކުރާނަމަ އެންމެފުރަތަމަ ހައްޔަރު ކުރަންޖެހޭ ނަޝީދު! ގައުގެ ހަރުމުދާ ހުޅުޖަހާއަންދުމީ. ފުލުހުންތަޅާނެ ކުދިންހޯދުމަށް މާރިޔާދީދީއަށް ގޮވާލީ ނަޝީދު މުސްލިމުން އުޅޭ ގައުމެއްގައި އެހެންދީތަކަށް ހުޅަގުގެ ޕުރެޝިއަރުގައި އެހެން ދީންތަކަށް ފުރުސަތު ދޭންޖެހޭނެ ކަމަށް ގޮވާލީ އަދި ފައްޅި އަޅަން އުޅުނީ ހަމަ ނަޝީދު 100 ޕަސެންޓް މުސްލުމން ދިރިއުޅޭ ގައުމެއްގައި ރައްޔިތުންގެ ރުހުމާ ދެކޮޅަށް މިކަހަކަން ކުރަން އުޅުނީމައިވާނެ ހައެތި މިވީ! މިވަރުވެސް ވިސްލާލަން ނޭގުނު!\nޖުލައި 25, 2021 19:28\nބަަލަގަ ޔާމީނު އަށް ވެސް ހަމަލައެއް ދިނޭ.ފިނިފެންމާ ލޯންޗު ގޮއްވާލިއޭ.މިވަރެއް ނުވޭ.މި ދެން ބޮޑު ޑްރާމާ އެއްކަން މިއޮތް ސާބިތިވަނީ.ބަލަގަ ޔާމީނު ހޭބަލިވެގެން ކުއްލި ހާލަތެއް އިއުލާނެއް ނުކުރޭ.ރައްޔިތުންނަށް ބަލާވެރިކަމަކަށް މި މީހާ ވެއްޖެ.\nޖުލައި 25, 2021 19:32\nމީހުނާ ދިމާކުރުމުގެ ހުއްދަވެސް އޮންނާނީ އެންމެމީހަކަށް. ދިވެހިން ހިގަންވާނީ އޭނަބުނާ ގޮތައް. ޢޭނައަށް ޚަރަދުކޮއްފަ ބާކީ ވެއްޖެއްޔާ އެހެންނީހަކަށް އެއްޗެއް އޮންނާނީ. ޙިފާ ހައްޔަރުކުރޭ ހައްޔަރުކުރޭ.\nޖުލައި 25, 2021 19:40\nއަހަރެންގެ ނަސޭހަތަކީ އަދި ވަސިއްޔަތަކީވެސް ނަޝީދު ދައްކަމުން ތިދާ ވާހަކަތައް ހުއްޓާލުން. ނަޝީދުގެ ވާހަކަތަކުން ނަޝީދު ބޭނުންވާ ނަތީޖާ ނުނިކުންނަ ތަނުގައި ނަޝީދުއާ މެދު ރައްޔިތުންގެ ރުޅިއާއި ނަފުރަތު ދަނީ އިތުރަވަމުން. އޭގެ ނަތީޖާ ނަޝީދުއަށް ރަނގަޅު ވާނެކަމަށް ނުބެލެވޭ. ހަރުކަށި ފިކުރު ނައްތާލެވޭނީ ހަރުކަށި ފިކުރުގެ މީހުންނަށް ސައްހަ އިސްލާމްދީން އޮޅުން ފިލުވައު ދެވިގެން. ނަޝީދު އެކަނި މާއެކަނި ހަރުކަށި ފިކުރު ނައްތާލެވޭނެ ނަމަ މުޅި ދުނިޔެ ވެގެން އަލްގައިދާއާ އައިއެސް އަދި ތާލިބާން ނައްތާލަން ކުރި މަސައްކަތް ކާމިޔާބު ވީސް.\nޖުލައި 26, 2021 01:40\nމި ރާއްޖޭގެ ތިބި ރީނދޫ ފިކުރުގެ އެންމެން އެހެން ޤައުމަކަށް ފޮނުވާލަނިކޮށް ،ރާއްޖެ ވަރަށް އަމާން އަދި އެކުވެރި، ދީނީ ޤައުމަކަށް ވާނެ. މި ބައިގަނޑު މުޅި ޤައުމު ފަސާދަކޮށްފި


މަތީ ތައުލީމާއި ތަމްރީނު ޕްރޮގްރާމްތަކުގައި ވޭތުވެދިޔަ އަހަރު 13999 ދަރިވަރުން ބައިވެރިވި މަތީ ތައުލީމާއި ތަމްރީނު ޕްރޮގްރާމްތަކުގައި ވޭތުވެދިޔަ އަހަރު 13999 ދަރިވަރުން ބައިވެރިވި\n2019 ވަނަ އަހަރުގެ ޔުނިވަރސިޓީ އަދި ކޮލެޖްތަކުގެ ތަފާސް ހިސާބު ހިމެނޭ ފޮތް ނެރުން-ފޮޓޯ:ހަޔަރ އެޑިއުކޭޝަން\nވޭތުވެދިޔަ އަހަރުތަކުގައި، މަތީ ތައުލީމާއި ތަމްރީނާއި ގުޅޭ ތަފާސް ހިސާބަކީ ގަވާއިދުން ބެލެހެއްޓިގެން އާއްމުކުރެވޭ މައުލޫމާތަކަށް ވެފައިނުވާތީ، އޭގެ ސަބަބުން މި ދާއިރާއިން ދިރާސާކުރާ ފަރާތްތަކަށާއި، މައުލޫމާތުގެ އަލީގައި ކަންކަން ނިންމުމުގައި ދަތިތަކެއް ހުރިކަން މިނިސްޓަރ އޮފް ހަޔަރ އެޑިއުކޭޝަން ޑރ އިބްރާހިމް ހަސަން ފާހަގަކުރެއްވިއެވެ. އަދި މަތީ ތައުލީމާއި ތަމްރީނަށް މީހުންގެ ޝައުގާއި ލޯބި އިތުރުކުރުމުގެ ގޮތުން، ދާއިރާއާއި ގުޅުންހުރި އެކި މައުލޫމާތު އާއްމުންނާއި ހިއްސާކުރަމުން ގެންދަވާކަމަށް މިނިސްޓަރ ވިދާޅުވިއެވެ. މިނިސްޓަރ ވިދާޅުވީ މި ފޮތަކީ ކިޔަވާ ކުދިންނަށާއި، މުދައްރިސުންނަށާއި، ޢިލްމީ ދިރާސާތައް ކުރައްވާ ބޭފުޅުންނަށް ވަރަށް މުހިންމު ފޮތަކަށްވެގެންދާނެ ކަމަށެވެ.\nއަހަރުތަކަކަށްފަހު، މަތީ ތައުލީމާއި ތަމްރީނާއި ގުޅޭ ތަފާސް ހިސާބު އާއްމުކުރެވުނީ ޔުނިވަރސިޓީ އަދި ކޮލެޖްތަކުގެ ވަރަށް ބޮޑު ބައިވެރިވުމާއެކުގައި ކަމަށް ހަޔަރ އެޑިއުކޭޝަން މިނިސްޓްރީން ވިދާޅުވެއެވެ. އަދި ތަފާސް ހިސާބުގެ ގޮތުގައި ކޮންމެ އަހަރަކުވެސް މިފޮތް ނެރުމަށް އެ މިނިސްޓްރީން ވަނީ ނިންމަވާފައެވެ.


ހުޅުމާލެ ހޮސްޕިޓަލުގައި ތިބޭ ބަލިމީހުންނަށް ޒިޔާރާތްކުރާގަޑި ވަގުތީގޮތުން ހުއްޓާލައިފި | Jazeera\tހުޅުމާލެ ހޮސްޕިޓަލުގައި ތިބޭ ބަލިމީހުންނަށް ޒިޔާރާތްކުރާގަޑި ވަގުތީގޮތުން ހުއްޓާލައިފި - Jazeera\nހުޅުމާލެ ހޮސްޕިޓަލުގައި ތިބޭ ބަލިމީހުންނަށް ޒިޔާރާތްކުރާގަޑި ވަގުތީގޮތުން ހުއްޓާލައިފި\nއައިމިނަތު ޔުމްނާ March 9, 2020 119 views0\nމިހާރުު ފެތުރެމުންދާ ކޮވިޑް-19 ގެ ސަބަބުން ރައްކާތެރިވުމުގެ ފިޔަވަޅު އެޅުމުގެގޮތުން، ހުޅުމާލެ ހޮސްޕިޓަލުގައި އެޑްމިޓްކޮށްފައިތިބޭ ބަލިމީހުންނަށް ޒިޔާރަތްކުރުން މިއަދުން ފެށިގެން މެދުކަނޑައިލައިފިއެވެ.\nމިކަން މިހެން ކޮށްފައިވަނީ ބައިތިއްބައިގެން ފަރުވާދޭންޖެހޭ ބަލިމީހުންނަށް ނުރައްކާވެދާނެ ކަމަށް ފެންނާތީ އަދި އެންމެންގެ ރައްކާތެރިކަމަށްޓަކައި ހޮސްޕިޓަލުގެ ސިއްހީ މިންގަނޑުތައް ދެމެހެއްޓުމުގެ ގޮތިންކަމަށް ހުޅުމާލޭ ހޮސްޕިޓަލުން ނެރުނު ބަޔާނުގައި ވަނީ ބުނެފައެވެ.\nކޮންމެ ބަލިމީހަކާއި އެކު އެއް އެހީތެރިޔަކަށް މަޑުކުރެވޭނެ ވާހަކަށް ވަނީ ބިނެފައެވެ. މީގެ އިތުރުން އެހެން މީހުން ހޮސްލޮޓަލަށް ޒިޔާރާތް ކުރުމާއި، މިނޫން އެހެން ކަންކަމުގައިވެސް ކޮންމެހެން ހޮސްޕިޓަލަށް ވަޑައިގަންނަވަން ނުޖެހޭނަމަ ވަޑައިނުގަތުމަށް ވަނީ އިލްތިމާސް ކޮށްފައެވެ.


Juventus ge aiy dhashuve Milan ge balinuvumuge silsilaa ah nimumeh | Mihaaru\nކުޅިވަރު / އިޓާލިއަން ލީގު\nޔުވެންޓަސްގެ އަތްދަށުވެ މިލާނުގެ ބަލިނުވުމުގެ ސިލްސިލާ އަށް ނިމުމެއް\nޔުވެންޓަސްގެ ޕައޮލޯ ޑީބަލާ (މ) އަތުން ބޯޅަ ހޯދަން އޭސީ މިލާނުގެ ފްރޭންކް ކެސީ (ވ) އާއި ކެޕްޓަން އަލެސިއޯ ރޮމަނޮލީ މަސައްކަތްކުރަނީ. --ފޮޓޯ: އޭއެފްޕީ\n07 ޖެނުއަރީ 2021 - 10:17\nމިލާން (ޖެނުއަރީ 7) – ޗެމްޕިއަން ޔުވެންޓަސް އަތުން 3-1 އިން ބަލިވެ އިޓާލިއަން ލީގުގައި އޭސީ މިލާނުގެ ބަލިނުވުމުގެ ސިލްސިލާ އަށް 27 މެޗަށް ފަހު ނިމުމެއް އަތުވެއްޖެ އެވެ.\nއެ ޓީމު އެންމެ ފަހުން ބަލިވީ މިދިޔަ އަހަރުގެ މާޗު މަހުގެ 8 ވަނަ ދުވަހު ޖެނޯއާ އަތުން 2-1 އިންނެވެ. އޭގެ ފަހުން މިދިޔަ ސީޒަނުގައި ބަލިނުވެ 12 މެޗު އަދި މި ސީޒަނުގައި 15 މެޗު ފުރިހަމަކުރި އެވެ.\nތާވަލުގެ އެއް ވަނައިގައި އޮތް މިލާން ރޭ ބަލިވި ނަމަވެސް އެ ޓީމަށް އޮތް ހިތްހަމަޖެހުމަކީ ދެ ވަނައިގައި އޮތް އިންޓަ މިލާން ރޭ ސަމްޕްޑޯރިއާ އަތުން 2-1 އިން ބަލިވުމެވެ. އެހެންވެ މިލާނަށް ތާވަލުގެ އެއް ވަނައިގައި އެއް ޕޮއިންޓުގެ ލީޑު ވަނީ ދެމެހެއްޓިފަ އެވެ.\nމިލާން 16 މެޗުން 37 ޕޮއިންޓް ހޯދައިގެން އެއް ވަނައިގައި އޮތްއިރު އިންޓަ ދެ ވަނައިގައި އޮތީ 16 މެޗުން 36 ޕޮއިންޓް ހޯދައިގެންނެވެ. މިލާނާއި އިންޓަ ބަލިވުމުގެ ފައިދާ ނަގައި ރޯމާ ވަނީ 16 މެޗުން 33 ޕޮއިންޓް ހަމަކޮށް އެ ދެ ޓީމާ ގާތްކޮށްފަ އެވެ. އިއްޔެ ރޯމާ މޮޅުވީ ކްރޮޓޯނޭ އަތުން 3-1 އިންނެވެ. ޔުވެންޓަސް އޮތީ 15 މެޗުން 30 ޕޮއިންޓާ އެކު އެވެ. އެ ޓީމަށް އިތުރު މެޗެއް އޮތުމުން އަދި ކުރިއަށް އެރުމުގެ ފުރުސަތު އެބައޮތެވެ.\nރޭ ޔުވެންޓަސްއާ ދެކޮޅަށް މިލާން ނުކުތީ އަނިޔާ އާއި ކޮވިޑުގެ ސަބަބުން، ފުރަތަމަ އެގާރައިގައި އާއްމުކޮށް ކުޅޭ ފަސް ކުޅުންތެރިން ނެތި އެވެ. އޭގެ ތެރޭގައި ފޯވާޑް ޒަލަޓާން އިބްރަހިމޮވިޗް ހިމެނެ އެވެ.\nމިލާނުގެ ކުރީގެ ކުޅުންތެރިޔާ އަންދްރޭ ޕިރްލޯ މިހާރު ކޯޗުކޮށްދޭ ޔުވެންޓަސް އަށް މެޗުގައި 18 ވަނަ މިނެޓުގައި ލީޑު ނަގައިދިނީ ފެޑެރިކޯ ޗިއެސާ އެވެ. މިއީ ޕައޮލޯ ޑީބަލާ އުފެއްދި ފުރުސަތެއްގައި އޭނާ ޖެހި ގޯލެކެވެ. އެއަށް ފަހު މިލާނުން ކޮންޓްރޯލް ނަގައި، އިއްޔެ މެދަށް ކުޅެމުން ދިޔަ ފުލްބެކް ޑެވިޑޭ ކަލަބްރިއާގެ ގޯލުން އެއްވަރުކުރި އެވެ. އެކަމަކު މި ގޯލް ޖެހި ހަމަލާ އުފެއްދީ ހަކާން ޗަނައޮގްލޫ ފައުލެއް ކޮށްގެން ހޯދި ބޯޅައަކަށް ވާތީ ލަނޑު ބާތިލްކުރަން ޔުވެންޓަސް އިން އެދުނެވެ. އެކަމަކު ރެފްރީ ނިންމީ އެއީ ސައްހަ ގޯލެއް ކަމަށެވެ.\nދެ ވަނަ ހާފުގައި ވެސް މިލާނުން ރަނގަޅަށް ކުޅެމުން ދަނިކޮށް ޔުވެންޓަސްގެ ޗިއެސާ އެ ޓީމަށް 62 ވަނަ މިނެޓުގައި އަލުން ލީޑު ނަގައިދިނެވެ. މިލާން އަލުން މެޗުގެ ތެރެއަށް ވަންނަން ކުރި މަސައްކަތަށް ހުރަސް އެޅުނީ ބަދަލު ކުޅުންތެރިޔާ ވެސްޓަން މެކްކެނީ ޖެހި ގޯލުންނެވެ.\nއިޓާލިއަން ލީގު އޭސީ މިލާން\nސާބަހޭ ޔުވޭ.އިރާދަކުރެއްވިޔާ ލީގް ކާމިޔާބް ކުރެވޭނެ.އިންޝާﷲ.\nރޮނާދާހާ ޓީމަކަށް ސަޕޯޓް ކުރަންދޯ.